
Dedic această carte... 



. . . copiilor pe care i-am învăţat şi care, la rândul lor, m-au învăţat, 
mai mult decât toate cărţile si licenţele la un loc, ce înseamnă să-i 
înţelegi pe copii. 

In primul rând, o dedic numeroşilor copii cu care am lucrat în 
cadrul programelor organizate în grădiniţe sau în diferite centre de 
îngrijire a copilului, în afara sau în cadrul bisericii, şi de la care am 
învăţat că fiecare copil este deosebit în felul lui şi trebuie iubit pentru 
unicitatea sa şi tratat ca individ aparte. 

In al doilea rând, o dedic copiilor mei - Kimberly, Karlene şi 
Kevin - care m-au ajutat să înţeleg de ce, înainte de a avea eu în- 
sămi copii, părinţii îmi spuneau: „Aşteaptă să ai şi tu copiii tăi!" 

Este nevoie de foarte multă înţelegere pentru a putea conduce 
un copil, în iubire, către maturitate. Dar am descoperit, de aseme- 
nea, că nu există satisfacţie mai mare decât aceea de a combina 
bucuria educării propriilor copii cu cea de a-i învăţa pe copiii altora. 



si as vrea să mulţumesc... 



soţului meu, Jan, pentru că m-a înţeles - în timp ce încercam să-i 
înţeleg pe copii; 

colegilor mei, care m-au provocat la o mai profundă înţelegere a 
copiilor: June Patterson, Ethel Young, Paul Roesel, Wilma Phillips, 
Toini Shobe, Marilyn Beach şi mulţi alţii; 

colectivului meu de colaboratori dedicaţi, care mi-au uşurat povara 
şi au făcut posibilă publicarea acestei cărţi: Lynn Ritter, Liz Maryanski, 
Barbara Wilkins şi Craig Turley; 

prietenilor mei: May Chung, care crede în deschiderea uşilor 
posibilităţilor, Dick şi Carol Weismeyer, care mi-au oferit ajutorul 
şi timpul lor, şi Raylene Phillips, care a lucrat umăr la umăr cu mine, 
pe ultima sută de metri. 

Prefaţă 



Pentru majoritatea părinţilor, a ajunge să-i înţeleagă pe copii 
reprezintă o lucrare de o viaţă întreagă, pentru că fiecare copil sau 
nepot este diferit într-un mod unic. 

Atunci când un copil este cu adevărat înţeles, acceptat şi modelat, 
trăsăturile de personalitate pe care i le-a dăruit Dumnezeu sunt 
libere să înflorească în caracteristicile mature ale dragostei, bucuriei, 
păcii, îndelungii răbdări, bunătăţii, facerii de bine, credincioşiei şi 
înfrânării (Galateni 5,22-23). 

Cu toate acestea, dacă un copil se simte neînţeles, respins şi 
manipulat, aceasta poate dezvolta cu uşurinţă în el trăsături nega- 
tive şi, foarte adesea, rezultatul va fi: amărăciune, conflict şi 
răzvrătire. De multe ori, lucrul acesta se întâmplă atunci când părinţii 
îşi impun cu severitate propriile idei preconcepute cu privire la modul 
în care ar trebui să-1 „înveţe pe copil calea pe care trebuie să meargă". 

In viaţă, nimic nu poate fi garantat sută la sută. In cele din urmă, 
fiecare copil va trebui să îşi aleagă singur calea pe care vrea să meargă. 
Insă şansele de a influenţa un copil în mod pozitiv pot fi semnificativ 
crescute dacă, atunci când copilul este mic, părinţii ar dedica măcar 
câteva ore în plus pentru a învăţa despre dezvoltarea şi comportamen- 
tul tipic al copilului. Cu aceste cunoştinţe, tu, ca părinte, îţi poţi 
îndruma mult mai eficient copilul pe parcursul tuturor anilor săi de 
creştere către maturitate şi poţi fi primul şi cel mai important edu- 
cator din viata lui. 

Inţelege-ţi copilul nu este altceva decât psihologia copilului, 
exprimată într-un mod simplu şi practic. Aceasta este o carte care-i 



poate ajuta pe părinţi să dobândească o înţelegere mai profundă a 
caracterului unic şi a comportamentului copilului în diferitele stadii 
ale dezvoltării sale. Mai mult decât atât, ea oferă, totodată, sugestii 
practice cu privire la modul în care părinţii pot să-şi modeleze copiii, 
astfel încât aceştia să crească pentru a deveni adulţi fericiţi, iubitori 
si eficienţi. 

Dumnezeu să vă binecuvânteze în această responsabilitate de o 
viaţă întreagă - înţelegerea propriului copil. 

Kay Kuzma 
Redlands, California 



Chiar dacă ar fi să te coste tot ce ai, 
dobândeşte înţelegerea. (Proverbe 4,7) (NIV) 




Să înţelegem nevoile copiilor 



Primul lucru care se aşteaptă de la părinţii copiilor mici este 
acela de a le înţelege nevoile şi de a descoperi cum pot fi împlinite. 
Aceste cunoştinţe vin doar în parte din Sfânta Scriptură, din manuale 
sau din sălile de prelegeri. Părintele trebuie să fie, în acelaşi timp, 
dispus să înveţe de la copil - să observe acele indicii din comporta- 
mentul şi din cuvintele lui care îi descoperă nevoile specifice într-un 
moment specific. Apoi, adunând toate aceste informaţii, părinţii 
trebuie să-şi pună la lucru priceperea şi energia, pentru a încerca să 
vină în întâmpinarea nevoilor fiecărui copil în parte. 

Copiii au nevoie să fie IUBIŢI 

Prima şi cea mai importantă nevoie a copilului tău este aceea de 
a fi iubit. Fiecare copil este asemenea unui pahar gol şi singurul 
mod în care acest pahar poate fi umplut este acela de a-i arăta 
copilului dragoste. Doar atunci când paharul este „plin de dă peste 
el" copilul poate începe să dăruiască, la rândul său, dragoste. Copilul 
tău are nevoie să fie alintat, mângâiat şi îmbrăţişat, să se simtă aproa- 
pe de tine, să i se ofere căldură şi confort emoţional, să se simtă 
dorit şi înţeles. A-i împlini doar nevoile fizice, de hrană şi de îngrijire, 
nu este suficient. Mulţi copii au stagnat din creştere sau chiar au 
murit, în ciuda îngrijirii fizice adecvate care li s-a oferit, pentru sim- 
plul fapt că le-a lipsit dragostea. Dragostea este atât de importantă, 
încât voi, părinţii, trebuie să împliniţi această nevoie înainte de 

oricare alta. Nu este suficient ca voi să simţiţi, să credeţi sau chiar să 
ştiţi că vă iubiţi copilul, ci copilul trebuie să perceapă el însuşi această 
dragoste, altfel ea nu are nici o valoare. Este deosebit de important 
să-i arăţi copilului că este iubit, în special în primii ani de viaţă. 

Dacă i-aţi întreba pe părinţi: „Vă iubiţi copiii?", probabil că marea 
majoritate v-ar răspunde: „Bineînţeles că-i iubesc. Le ofer tot ce au 
nevoie; am grijă de ei..." Totuşi, de multe ori, copiii nu simt că sunt 
iubiţi. Ei spun: „Părinţii mei mă iubesc doar atunci când iau note 
bune, când mă îmbrac singur sau când îmi fac curat în cameră. Când 
sunt bun, mă iubesc; altfel, nu!" Aceşti copii nu înţeleg că sunt 
iubiţi pentru ceea ce sunt ei, în mod individual, necondiţionat, in- 
dependent de nişte cerinţe. Ei simt că părinţii lor îi iubesc în mod 
condiţionat şi există un mare pericol în acest fel de dragoste. 

Este destul de uşor să iubeşti un copil atrăgător, sănătos, cu o 
fire plăcută. Dar nu toţi copiii se nasc cu asemenea trăsături şi nu 
toţi au parte de timpuriu de experienţe care să-i modeleze, făcându-i 
să ajungă în nişte persoane atrăgătoare şi uşor de iubit. De fapt, pe 
la vârsta de doi, trei sau patru ani, în unii copii a fost deja imprimat 
un comportament negativ, deoarece au fost trataţi cu o aşa lipsă de 
iubire, încât ajung să pară că resping orice manifestare de acest fel. 
Părinţii s-ar putea să nu înţeleagă că acest comportament negativ 
este, de fapt, un strigăt după iubire, iar atunci când iubirea aşteptată 
de copil întârzie, este posibil să aibă loc nişte reacţii în lanţ, iar 
părinţii vor avea, drept răspuns, tendinţa de a-1 respinge şi mai mult 
pe copilul neiubitor. Părinţii nu trebuie să uite nici o clipă că un 
copil care are un comportament supărător este un copil care are cel 
mai mult nevoie de dragoste, de compasiune şi de ajutor. Copilul 
care vă pune cel mai mult răbdarea la încercare are cel mai mult nevoie 
de dragostea voastră. Copilul care muşcă, fură, loveşte sau foloseşte 
cuvinte „urâte" este posibil ca, prin aceasta, să nu facă altceva decât 
să te pună la încercare şi, în mod inconştient, să te întrebe: „Poţi să 
mă iubeşti chiar şi atunci când sunt atât de îngrozitor?" 

Alţi copii se comportă tocmai invers. Ei nu pot să acţioneze într-un 
asemenea mod „nesuferit", de teamă că vor fi respinşi şi mai mult, 
astfel că îsi dau toată silinţa să fie buni. 

S-ar putea ca, la început, copilul care este tot timpul preocupat 
să fie pe placul celor din jur să obţină rezultatele dorite şi să 

primească atenţie şi acceptare din partea acestora. Insă, de obicei, 
acest comportament ajunge, până la urmă, să calce pe cineva pe 
nervi, iar copilul este repezit şi alungat fără să i se dea nici o explicaţie 

A 

pentru această schimbare de atitudine. In loc să respingi un copil 
prea insistent să „îţi intre pe sub piele", este mai bine să îţi iei timp 
să discuţi cu el despre modul în care se comportă. Ajută-1 să înţeleagă 
că îl iubeşti tot timpul, indiferent că este bun sau rău. A învăţa că 
nu trebuie să fii neapărat bun pentru a fi iubit reprezintă o lecţie 
deosebit de importantă pentru copii (şi pentru adulţi). Este dreptul 
oricărui copil să fie iubit şi acceptat pentru simplul fapt că există. In 
acest fel ne iubeşte Dumnezeu pe fiecare dintre noi. De aceea, este 
datoria noastră să manifestăm si noi acelaşi fel de iubire fată de 
copilaşii pe care El ni i-a dat în grijă. 

Un alt tip de copil pe care părinţii trebuie să se asigure că l-au 
încurajat cu dragoste este acela care se retrage din cadrul social. La 
un asemenea copil s-ar putea să fie cel mai greu să ajungem, pentru 
că el nu caută dragostea în mod activ şi s-ar putea întâmpla să vă 
respingă gesturile de afecţiune. Niciodată nu poţi oferi dragoste cu 
forţa. Dragostea este un dar care se oferă în mod liber şi care trebuie 
să fie acceptat tot în mod liber. Printr-o purtare blândă şi consecven- 
tă, poţi ajunge ca, încetul cu încetul, să câştigi încrederea şi, în cele 
din urmă, dragostea unui copil retras, dar acest tip de copil s-ar 
putea să nu ajungă niciodată la fel de drăgăstos şi de apropiat ca 
ceilalţi. 

Unii copii, pe parcursul diferitelor etape ale vieţii lor, adesea 
pot trece de la un tip comportamental la altul: de la negativ, la 
excesiv de preocupat să îţi facă pe plac şi apoi la retragere şi închidere 
în sine. Nu este uşor să-ţi iubeşti copilul pe parcursul acestor etape, 
dar acest lucru este esenţial totuşi pentru o dezvoltare sănătoasă a 
personalităţii sale. 

Să împlineşti nevoia de dragoste a copilului tău nu înseamnă să 
excluzi nevoia de disciplină. Uneori îţi va fi de folos să-ţi dai seama 
că respectivul comportament este cauzat de ceva; că există un motiv 
pentru care copilul se poartă într-un anumit fel. înţelegerea acestui 
fapt important te va ajuta să nu iei atitudinea copilului de respingere 
sau de neascultare, drept un atac personal. Ea îţi va oferi libertatea 

de a-i trece cu vederea comportamentul supărător, de a căuta să 
descoperi adevăratele cauze şi de a pune la punct strategiile de re- 
mediere. Când ajungi să-ţi dai seama că există un motiv pentru acel 
comportament supărător, caută să separi comportamentul apărut 
de copilul „real", care simte nevoia să fie iubit. Ca urmare, îl poţi 
mustra pe copil într-un mod iubitor şi plin de înţelegere, chiar dacă 
ţi se pare că el nu merită o asemenea atitudine din partea ta. S-ar 
putea ca, umplându-i paharul cu dragoste, să-i furnizezi copilului 
suficientă încredere în sine, încât să aleagă el însuşi să schimbe sau 
să biruie acel comportament agresiv şi supărător. 

Este uşor să jefuim un copil de dragostea noastră. Fără să ne 
dăm seama, noi reacţionăm la atitudinea lui negativă, pedepsindu-1 
pe nedrept sau rănindu-i simţămintele sensibile prin cuvintele şi 
prin acţiunile noastre aspre. De multe ori, noi golim cupa de dragoste 
a copilului în mod inconştient. De exemplu, următoarele gesturi şi 
atitudini aduc după ele tocmai golirea acestei cupe: 

1. Să-ţi exprimi aprobarea doar atunci când copilul este bun. 
Făcând astfel, înseamnă că-ţi iubeşti copilul condiţionat. 

2. Să-ţi ameninţi copilul în încercarea de a-1 corecta. 

3. Să exprimi o atitudine critică. 

4. Să ţipi sau să strigi la copil. 

5. Să-ţi exprimi, prin cuvinte sau privire, dezamăgirea sau 
neplăcerea. 

6. Să-i aplici „tratamentul tăcerii". 

7. Să fii prea ocupat ca să-i acorzi atenţie. 

8. Să rosteşti numele copilului pe un ton jignitor. 

Da, este uşor să goleşti cupa de iubire a unui copil şi orice părinte 
este vinovat de a fi făcut, ocazional, această greşeală. Dar nu te lăsa 
copleşit de vinovăţie. Fii dispus să spui simplu: „îmi pare rău", apoi 
să începi procesul de umplere. Iată cum: 

c^> In primul rând, manifestă acceptare, respectând fiecare copil 
ca pe un individ aparte, cu trăsături de caracter dăruite de Dumnezeu, 
chiar şi atunci când acestea sunt ascunse în spatele unui comporta- 
ment cu totul lipsit de iubire şi de amabilitate. încearcă să înţelegi. 
Poartă-te în aşa fel, încât copilul să ştie că este dorit şi binevenit. 
Iubeste-1 necondiţionat. 

A 

c=*> In al doilea rând, ascultă-ţi cu atenţie copilul, chiar dacă acesta 
are să-ţi spună câteva lucruri foarte neplăcute, şi urmăreşte-i limbajul 
corporal. De multe ori, copiii nu exprimă în cuvinte ceea ce simt, 
dar îşi manifestă simţămintele prin gesturi. Crează o atmosferă 
confortabilă şi plină de căldură, în care copilul să se simtă liber să se 
exprime. 

Cnî> In al treilea rând, ia-ţi timp să stai cu copilul, şi aceasta nu 
doar atunci când nu ai altceva de făcut, ci ori de câte ori copilul are 
nevoie de tine, chiar dacă aceasta poate să fie în momentul cel mai 
nepotrivit, cum ar fi atunci când bebeluşul plânge sau când vorbeşti 
la telefon. Evident, nu este posibil să laşi totul deoparte, de fiecare 
dată când copilul are nevoie de atenţie. De exemplu, când copilul 
vine la tine, cu dorinţele lui, într-un moment când nu i le poţi împlini 
pe loc, nu-1 respinge cu brutalitate, spunându-i: „Nu vezi că sunt 

A 

ocupat(ă)?" încearcă să-1 îmbrăţişezi, să-i zâmbeşti cu toată căldura 
şi să-i spui: „Acum sunt foarte ocupat(ă), dar imediat ce termin, voi 
asculta ce vrei să-mi spui". 

Copiii trebuie să înveţe să aibă răbdare şi să-i înţeleagă pe cei 
din jurul lor, dar prea adesea adulţii au tendinţa de a aşeza propriile 
priorităţi mai presus de cele ale copiilor lor. Atunci când copiii 
suferă din cauză că paharul lor de iubire este gol, tendinţa de a nu 
le acorda atenţie în mod personal poate fi interpretată de ei drept 
respingere. 

Procedează în aşa fel, încât fiecare copil să ştie că te bucuri să fii 
împreună cu el. Ii poţi comunica acest mesaj mângâindu-1, îmbrăţi- 
şându-1 sau trăgându-1 lângă tine atunci când este momentul, 
împlinirea nevoilor fizice şi emoţionale ale copilului, în timpul pe 
care îl petreceţi împreună, este metoda care spune cel mai clar şi 
mai con-vingător: „Te iubesc". 

Copiii au nevoie să li se acorde ÎNCREDERE 

Primul an din viaţa copilului tău este critic pentru el, în ceea ce 
priveşte dezvoltarea încrederii (sau a credinţei) în părinţii lui şi/sau 
în persoanele care îl îngrijesc. Dacă atenţia pe care o primeşte este 
iubitoare şi consecventă şi dacă nevoile sale fizice sunt împlinite, 

atunci încrederea vine de la sine. Insă, pe măsură ce creşte, copilul 
nu va mai avea nevoie doar să poată avea încredere în mediul în 
care trăieşte, ci si ca lui însuşi să i se acorde o încredere din ce în ce 
mai mare. Prea adesea uităm că încrederea este un drum cu sens 
dublu. Părinţii nu trebuie doar să fie ei însisi demni de încredere, ci 

5 5 5 " 

şi să manifeste încredere în copilul lor. 

De ce are copilul nevoie să i se acorde încredere? 

In primul rând, încrederea este esenţială, dacă vrei să-i înveţi pe 
copii să îşi abordeze singuri problemele (căutând ajutor şi sfat când 
este nevoie) şi să ia propriile decizii. Prea adesea, părinţii consideră 
că ei sunt cei care trebuie să hotărască întotdeauna pentru copiii 
mici, din moment ce adulţii ştiu ce este cel mai bine de făcut. Insă, 
atunci când copiii vor creşte, aceiaşi părinţi se vor mira de ce copii 
lor au dificultăţi în a lua singuri decizii sau sfârşesc prin a lua decizii 
care nu sunt suficient de chibzuite. Singurul mod prin care cineva 
învaţă să ia decizii bune este experienţa participării în procesul de 
luare a deciziilor. Copilul tău va dobândi această experienţă, dacă 
îi arăţi că ai încredere în el, în ceea ce priveşte luarea unor decizii 
potrivite vârstei lui. 

Al doilea motiv pentru care un copil are nevoie să i se acorde 
încredere este acela că, astfel, el învaţă să-şi asume responsabilităţi. 
Educatorii îi pot „învăţa" pe copii multe lucruri, dar, până când nu 
le oferă şansa de a-si folosi cunoştinţele, învăţătorul nu poate să-si 
dea seama cât de eficientă i-a fost metoda. Dacă tu, ca părinte, iei 
permanent decizii pentru copilul tău, îi spui ce să facă, îl însoţeşti 
pretutindeni, ca să fii sigur că acţionează aşa cum i-ai spus, şi îl 
critici pentru cele mai mici greşeli sau abateri de la modul în care i-ai 
spus să îndeplinească ceva anume, atunci copilul tău nu va avea 
niciodată posibilitatea de a-şi demonstra priceperea şi cunoştinţele. 
S-ar putea ca, în felul acesta, să dezvolţi în el un simţământ de 
nesiguranţă, în legătură cu capacitatea lui de a purta responsabilităţi. 
Adesea, dacă ştie că mama sau tata nu are deplină încredere în el, 
se va simţi mai în siguranţă să evite responsabilitatea decât să şi-o 
asume. Adulţii sunt de multe ori foarte surprinşi să descopere cât 
de responsabili pot fi copiii şi cu câtă siguranţă acţionează atunci 
când ştiu că părinţii au încredere în ei. Copiii răspund la încredere 

şi îşi vor da toată silinţa să nu-i dezamăgească pe cei care au încredere 
în ei. 

Un exemplu emoţionant cu privire la modul în care răspund copiii 
la încredere îl avem din partea unei fete care învaţă la o şcoală par- 
ticulară, specializată în reeducarea şi reabilitarea copiilor incorigibili. 
Această fată, în vârstă de 11 ani, activa pe post de ghid, pentru un 
grup care vizita şcoala. Vizitatorii au fost impresionaţi de modul în 
care i-a condus şi de explicaţiile pe care li le-a oferit. 

Unul dintre bărbaţii din grup şi-a exprimat încântarea în faţa 
directorului şcolii, spunând: „Fata aceasta este minunată! Este atât 
de responsabilă! Are atât de multe lucruri minunate de spus cu 
privire la şcoală!" 

„Cu două săptămâni în urmă", îi răspunde directorul, „fata aceasta 
a fost trimisă la mine după ce fusese dată afară din şcoală de opt 
ori. Incorigibilă. Cu toate acestea, noi i-am acordat încredere şi 
i-am încredinţat responsabilitatea de a fi ghidul şcolii. Probabil că, 
pentru prima dată în viaţă, ea s-a simţit stimulată de încrederea 
acordată şi a răspuns printr-un comportament responsabil." 

Adesea, părinţii consideră că trebuie să le ofere copiilor lor toate 
răspunsurile şi să le rezolve toate problemele. Ei nu îşi dau seama 
că, încă de la o vârstă fragedă, copiii pot învăţa să-şi caute singuri 
răspunsurile, să-şi rezolve singuri problemele şi să-şi planifice 
propriile activităţi. Cu cât copilul îşi asumă mai de timpuriu această 
responsabilitate de autoinstruire, cu atât mai mare va fi progresul 
pe care îl va realiza. 

De asemenea, este adevărat că pentru un copil şovăielnic şi ne- 
sigur de el, un alt copil mai mare, sau unul care tocmai a învăţat un 
anumit concept poate fi un profesor mai bun decât ar reuşi să fie un 
adult. A-i permite copilului să înveţe un alt copil reprezintă o metodă 
excelentă de a-i arăta încrederea pe care o ai în priceperea şi în ca- 
pacităţile lui. 

încrederea este, de asemenea, importantă în a-i ajuta pe copii 
să-şi asume responsabilitatea propriului comportament. De exemplu, 
dacă te aştepţi ca, într-o anumită împrejurare, copilul tău să fie 
neastâmpărat şi gălăgios şi nu-1 previi, de obicei copilul se va corn- 
porta pe măsura aşteptărilor tale. Insă, dacă îl pui în gardă, în mod 

corespunzător, cu privire la ce urmează să se întâmple şi îi explici că 
ai nevoie de colaborarea lui, chiar şi un copil foarte mic va face tot 
ce îi stă în putinţă pentru a răsplăti încrederea pe care i-o acorzi. 

Al treilea motiv important pentru care copiii au nevoie să li se 
acorde încredere este acela că această încredere le dovedeşte că 
părinţii lor îi preţuiesc şi se bizuie pe ei, lucru care, la rândul său, le 
întăreşte încrederea în ei înşişi. Este adevărat că, în primul rând, 
copiii trebuie să înveţe să depindă de Dumnezeu şi, în multe situaţii, 
să depindă de cei din jurul lor; dar, în acelaşi timp, copiii trebuie să 
înveţe cum să facă ei însisi o mulţime de lucruri legate de viata lor. 
Încă de când sunt foarte mici, ei trebuie încurajaţi să facă acele 
lucruri care sunt potrivite cu vârsta şi capacităţile lor. Cu alte cuvinte, 
ar trebui să îţi încurajezi copiii să devină mai independenţi. Ei 
trebuie să se simtă bine în propria piele şi să aibă încredere în 
capacitatea lor de a reuşi singuri; iar fără a le acorda încrederea ta, 
lucrul acesta este aproape imposibil. 

Iată, în continuare, câteva idei cu privire la modul în care părinţii 
le pot arăta copiilor lor că au încredere în ei. 

Pentru copilul de un an: 

As. 

• Incurajaţi-1 să mănânce singur. 

• Incurajaţi-1 să urmeze anumite îndrumări simple. 

• Cereti-i să vă aducă diferite obiecte. 

Pentru copilul de doi ani: 

As. 

• Incurajaţi-1 să se îmbrace, să se spele şi să meargă la toaletă singur, 
spunându-i: „Poţi să faci acest lucru singur!" 

• Apreciaţi-1 atunci când copilul manifestă iniţiativa de a îndeplini 
el însuşi anumite activităţi. 

• Lăsaţi-1 să participe la activităţi de grup. 

Pentru copilul de trei ani: 

• Vorbiţi, ascultaţi ce are să vă spună şi luaţi-1 în serios. 

• Lăsaţi-1 să răspundă la întrebări (nu vorbiţi numai voi, tot timpul). 

• Intrebaţi-1 ce i-ar plăcea să facă. 

As. 

• Intrebaţi-1 ce cântece i-ar plăcea să cânte. 

• Cereţi-i să se roage. 

Pentru copilul de patru ani: 

• Lăsaţi-1 să-i înveţe pe alţi copii. 

• Incurajaţi-1 să-şi rezolve singur problemele, indiferent dacă acestea 
sunt de natură intelectuală sau socială. 

• Incurajaţi-1 să deseneze singur şi să se implice în activităţi cre- 
ative. 

• Lăsaţi-1 să îndeplinească diferite comisioane simple. 

Pentru copilul de cinci ani: 

• Spuneţi-i: „Ştiu că nu vrei să faci acest lucru, dar am nevoie de 
ajutor şi ştiu că mă pot bizui pe tine, ca să mă ajuţi atunci când 
am nevoie". 

• Lăsaţi-1 să vă cânte cântecele şi să vă spună poveştile pe care le 
inventează singur. 

• Lăsaţi-1 să-şi planifice, să-şi realizeze şi să-şi evalueze singur 
metodele de învăţare. 

Încrederea părinţilor îi ajută pe copii să-şi dezvolte capacitatea 
de a lua decizii şi de a deveni persoane responsabile şi încrezătoare 
în propriile puteri. In plus, ea poate fi o ilustrare a încrederii pe 
care o are Dumnezeu în copiii Săi. Pentru că, aşa cum voi aveţi 
încredere în copiii voştri că vor face ceea ce le spuneţi, tot la fel şi Tatăl 
lor ceresc are încredere în ei că vor urma îndemnurile pe care El li 
le-a lăsat în Biblie. Este responsabilitatea copilului să împlinească 
această aşteptare şi să fie demn de încrederea care i s-a acordat. 

Copiii au nevoie să fie LIBERI să trăiască experienţele vieţii 

Ca să înveţe, copiii trebuie să experimenteze ei înşişi viaţa. Ei 
trebuie să se mişte, să exploreze, să se joace, să fie ei înşişi. 
Un vechi proverb chinezesc spune: 

„Când aud, uit. 

Când văd, îmi aduc aminte. 

Când fac, învăţ." 

Indiferent de vârstă, copiii trebuie să fie liberi să se implice în 
mod activ în procesul învăţării. Pentru ei, a învăţa nu înseamnă să 
stea în bancă şi doar să asculte şi să privească; pentru copii, a învăţa 

înseamnă să se mişte, să exploreze, să creeze, să se exprime şi să se 

A 

joace. Insă acest tip de învăţare poate să aibă loc numai într-un 
mediu în care copilul se simte relativ liber. Ca să dezvolte acest 
simţământ de libertate (acea libertate care conduce la învăţare), un 
copil foarte mic are nevoie nu doar de un mediu care să-i ofere 
siguranţă fizică, în care să nu-i fie teamă că, dacă va alerga, va sări, 
se va căţăra sau va explora, va fi în pericol să se rănească, ci şi de un 
mediu care să-i ofere, în acelaşi timp, siguranţă psihică - un mediu 
în care să nu-i fie teamă că va fi criticat si mustrat. 

Ca să satisfaci nevoia de libertate a copilului, îngrijeşte-te de 
următoarele aspecte: mai întâi, asigură-te că locuinţa şi grădina ta 
prezintă siguranţă pentru jocul copiilor. In al doilea rând, trebuie 
să fii acel gen de persoană care să încurajeze simţământul de bine şi 
de siguranţă al copilului - o persoană capabilă să-1 protejeze atât de 
pericole fizice, cât şi de vătămări psihice. Nu folosi cuvinte aspre, 
jignitoare, nu te deda la vorbe nefolositoare, la bârfă, la acuzaţii 
sau la critică la adresa altora, în prezenţa copiilor. 

Copiii au nevoie să facă mişcare. Copiii, în special cei mici, învaţă 
prin propriile mişcări. Aşezarea unei temelii sănătoase, în ceea ce 
priveşte capacităţile fizice ale copilului, s-a dovedit a fi o premisă 
importantă pentru deprinderea unor abilităţi predominant intelec- 
tuale, cum ar fi cititul. 

înainte ca un copil să intre în clasa întâi, el trebuie să fi expe- 
rimentat o varietate de activităţi fizice, menite să-i dezvolte abilităţile 
motorii. De fapt, în momentul începerii şcolii, copilul trebuie să fie 
în stare să facă următoarele activităţi fizice: 

1. Să alerge cu mare atenţie, fără să se lovească de obstacole. 

2. Să fugă, să sară peste un obstacol, să sară de pe o treaptă, 
într-un picior. 

3. Să stea în echilibru pe un singur picior. 

4. Să lovească o ţintă mare, aruncând o minge pe sub mână sau 
peste mână. 

5. Să deseneze un cerc, un pătrat, un triunghi şi un dreptunghi. 

6. Să se îmbrace singur, aceasta incluzând şi încheierea nasturilor 
sau a altor închizători (fermoar, capse etc). 

7. Să se lege la şireturi. 

S-ar putea ca, la începutul clasei întâi, unii copii să nu fie în 
stare să îndeplinească în mod perfect toate aceste lucruri, dar ar 
trebui să progreseze, dobândind control total asupra mişcărilor lor. 
Precizia în mişcare trebuie să fie câştigată înaintea deprinderilor 
din domeniul intelectual mai avansat. Fără libertatea (şi încurajarea) 
de a practica şi dezvolta aceste capacităţi, pe parcursul anilor preşco- 
lari, copilul tău va fi inferior celorlalţi când va intra într-un pro- 
gram şcolar predominant intelectual. 

Relaţiile lui cu alţi copii, de asemenea, pot avea de suferit, dacă 
deprinderile de mişcare sunt deficitare. Prietenii de joacă vor începe 
să râdă de copilul neîndemânatic, care nu este în stare să se dea singur 
în leagăn, să meargă cu tricicleta sau să se caţere în copac la fel ca 
ei. 

Copiii au nevoie să exploreze. La copilul mic, mintea este la fel de 
activă pe cât îi este corpul. El este curios: vrea să descopere cum 
funcţionează lucrurile, unde se află ele şi cum se simt la pipăit. 
Combinând nevoia de mişcare a copilului cu cea de cunoaştere, îl 
veţi putea conduce către o atitudine cercetătoare, exploratoare, 
încununată de descoperiri. 

Burton L. White*, o autoritate de primă mărime în psihologia 
dezvoltării copilului de la naştere până la trei ani, afirmă că, pe 
parcursul acestor ani, curiozitatea este o caracteristică de compor- 
tament în pericol de a rămâne neexploatată, dacă părinţii nu-i 
înţeleg pe deplin valoarea. 

Atunci când bebeluşii, aflaţi la vârsta mersului de-a busilea, sunt 
ţinuţi închişi în ţarcul de joacă, doar pentru ca părinţii să stea liniştiţi, 
micuţii sunt limitaţi în dorinţa lor de cunoaştere. Când, la vârsta 

mersului în picioare, copii sunt ţinuţi în casă, de teamă că se vor 
murdări sau vor cădea şi se vor lovi, posibilitatea lor de explorare 
este, de asemenea, îngrădită. Când îi spui tot timpul copilului: „Nu 
atinge", sau când toate obiectele pe care vrea să le cerceteze îi sunt 
luate imediat din mână, el se simte frustrat în dorinţa sa de cunoas- 
tere şi este împiedicat să-şi dezvolte sistemul mental necesar gândirii 



* White, Burton L., The First Three Years of Life (Englewood Cliffs, N. 
J.: Prentice Hali, Inc., 1975). 

abstracte, de mai târziu. Probabil că va acţiona într-unui din aceste 
două moduri: 

O primă posibilitate este să exploreze pe ascuns, atingând obiecte- 
le interzise sau ducându-se în locurile oprite, atunci când tu eşti în- 
tors cu spatele. Această atitudine poate conduce la necinste şi 
făţărnicie, precum şi la accidentări, datorate lipsei de supraveghere. 
Este mult mai bine să-i spui copilului curios: „Iţi ţin eu vaza, dacă 
vrei s-o atingi" sau: „Dacă vrei să ştii ce este dincolo de gard, hai să 
mergem împreună". Sau, mai simplu, îndepărtează din calea lui 
acele lucruri de valoare, de care nu vrei să se atingă. 

Cea de-a doua reacţie pe care o poate avea copilul tău, dacă nu-i 
îngădui să exploreze, este aceea de a asculta avertizarea ta şi de a-şi 
inhiba dorinţa de explorare. Această atitudine va afecta, peste ani, 
succesul său în activităţile intelectuale şcolare. Spiritul explorator 
este important pentru învăţare. 

Când va atinge vârsta grădiniţei sau a clasei întâi, copilul cu 
dorinţa de explorare frântă s-ar putea să-i fie teamă să cerceteze 
mediul înconjurător, chiar dacă, în sufletul său, este curios să-1 desco- 
pere. Un copil învaţă din curiozitate şi explorare. De aceea, toţi 
copiii trebuie să fie încurajaţi să privească, să guste, să mânuiască, 
să atingă, să miroasă, să asculte, să pună întrebări şi să discute despre 
descoperirile lor. Pentru a le cultiva curiozitatea, tu trebuie să fii 
convins(ă) că o asemenea predispoziţie spre cunoaştere este im- 
portantă şi că ei învaţă tocmai prin aceste descoperiri întâmplătoare, 
neregizate. Astfel, chiar tu le veţi organiza mediul ambiant în aşa 
fel încât să le încurajezi curiozitatea. Iată câteva sugestii: 

1. Copilului trebuie să i se ofere libertatea de explorare fără să 
se teamă că va strica ceva sau că îl vei urmări şi mustra pentru fie- 
care mişcare. Ca să se simtă în siguranţă şi liber să exploreze, copiii 
au nevoie de limite rezonabile şi de sfaturi, în ceea ce priveşte 
comportamentul (vezi capitolul 4 - „Stabiliţi limite"). Astfel, ei vor 
afla ce este îngăduit şi vor putea explora în mod liber şi în siguranţă. 

2. Adulţii trebuie să fie suficient de atenţi, astfel încât copiii să 
se poată simţi liberi să-şi satisfacă frageda lor curiozitate faţă de 
diferite lucruri din mediul în care se joacă, dar nu trebuie să exageraţi 
cu supravegherea excesivă, astfel încât copiii să se simtă inhibaţi. 

3. Trebuie să li se pună la dispoziţie o varietate de jucării atractive, 
stimulative şi sigure. Acestea nu trebuie să fie „jucării educative" 
costisitoare, ci obiecte pe care copiii nu au avut ocazia să le vadă 
sau să le atingă până atunci. încercaţi, de exemplu, diferite unelte 
care pot fi manipulate de ei, cum ar fi o pompiţă de ulei pentru 
maşina de cusut. Articolele obişnuite din gospodărie, precum 
capacele de borcane sau cârligele de rufe, reprezintă, pentru copiii 
mici, nişte jucării deosebit de interesante. Chiar şi fructele şi zarza- 
vaturile, precum merele, roşiile, nucile, portocalele sau bananele, 
sunt, adesea, obiecte neobişnuit de atrăgătoare pentru un copil. 
Obiectele care îl încurajează pe copil să-şi folosească simţurile sunt 
bune pentru stimularea curiozităţii. De exemplu, pentru miros, 
încearcă o lămâie sau chiar o bucată de hrean; pentru gust, încearcă 
usturoiul, măcrişul sau diverse zarzavaturi; pentru auz, încearcă 
obiecte care produc diferite sunete, precum cutiuţe de plastic de 
diferite dimensiuni cu pietricele în ele; pentru pipăit, încearcă 
glaspapir, un burete, o bucată de blană sau chiar o cutie „cu surprize" 
în care să pui în fiecare zi un alt obiect, pe care copilul să nu-1 poată 
vedea, dar pe care să-1 identifice doar după pipăit. 

4. Pentru dezvoltarea deprinderilor de explorator, trebuie să-i 
oferi copilului timp. Dacă programezi fiecare minut din viaţa lui, 
stabilindu-i tu toate activităţile, prin aceasta nu-i mai laşi nici o 
şansă de a-şi satisface propria curiozitate. Explorarea cere timp. Nu 
lăsaţi ca programul vostru de educaţie să se interpună întotdeauna 
cu explorările copilului. In loc să-i spui: „Vino la masă imediat", 
atunci când copilul urmăreşte fascinat cum o omidă mănâncă dintr-o 
frunză, spune-i: „Când termini de privit, grăbeşte-te să vii la masă" 
sau „Hai să luăm şi omida în casă cât timp mănânci" sau chiar: „Ai 
vrea să serveşti masa afară, ca să te poţi uita, în acelaşi timp şi la 
omidă?" 

5. Stimulează curiozitatea copilului tău prin întrebări provoca- 
toare. Un comentariu de genul: „Priveşte, copacilor le dau frunzele", 
nu-i va stimula curiozitatea la fel de mult ca o remarcă precum: 
„Vezi ramurile acestui copac arată altfel. Mă întreb de ce?" sau 
„Oare am putea apleca ramura aceasta?", „Mă întreb cum se simte 
un mugur la pipăit?", „Oare cum miroase? Ce gust are?" (Multe 

dintre plantele obişnuite, precum oleandrul, sunt toxice. Datorită 
pericolului de otrăvire, avertizează-ţi copiii să nu guste nimic din ceea 
ce nu cunosc, dacă nu au întrebat, în prealabil, un adult cunoscător). 
Apoi, copiii trebuie încurajaţi să vorbească despre descoperirile lor. 

Copiii au nevoie să se exprime. Copiii comunică, atât prin cuvinte, 
cât şi prin acţiuni. Cu cât copilul este mai mic, cu atât comunicarea 
lui este mai mult nonverbală. Dar aceasta nu înseamnă că nevoia lui 
de a se exprima este, cumva, mai mică. Ci aceasta înseamnă că tu, ca 
părinte, trebuie să fii mai atent la încercările copilului tău de a co- 
munica; trebuie să intuieşti şi să interpretezi mesajul acţiunilor sale. 
Pe măsură ce încep să folosească cuvintele, copiii sunt nerăbdători 
să vorbească. In mod firesc, unui copil de doi sau trei ani îi este 
foarte greu să păstreze liniştea în locurile în care acest lucru se 
impune, cum este în biserică. Insă faptul că un copil păstrează liniştea 
atunci când se află acasă nu înseamnă neapărat că el începe să înveţe 
ceva, de fapt, s-ar putea să însemne exact contrariul. 

Copiii au nevoie să li se vorbească, au nevoie să fie, la rândul lor, 
ascultaţi si au nevoie să fie încurajaţi să comunice. Ei nu au nevoie 
de un părinte care să vorbească tot timpul, deoarece copiii (şi adulţii, 
de asemenea) reţin doar o parte din ceea ce aud. 

Copiii au nevoie să se joace. Adesea, adulţii privesc jocul copiilor 
ca fiind un timp pierdut. Pentru că jocul este privit ca distracţie, 
foarte mulţi consideră că nu poate fi prea folositor. Dar timpul de 
joacă este deosebit de folositor pentru copil. Copilul învaţă cel mai 
bine prin joacă. Jocul este considerat ca fiind munca, activitatea de 
bază a copilului. Cu siguranţă este laboratorul lui de studiu. Prin 
joc, copilul învaţă despre lumea din jurul său. El învaţă cum să se 
raporteze la oameni, cum să intre în relaţie cu prietenii de joacă şi 
cu adulţii de lângă el. El învaţă despre rolurile adulţilor (mamă, 
tată, învăţătoare, pastor etc.) şi are posibilitatea să-şi testeze ideile 
şi să-şi încerce metodele, într-un mediu lipsit de orice ameninţare. 
Copiii obişnuiesc, de asemenea, să folosească jocul pentru a pune 
în scenă experienţele pe care le-au trăit şi pentru a interioriza sau 
pentru a înţelege aceste experienţe. 

Cu toate că joaca poate fi folositoare şi într-un mediu care nu a 
fost dinainte plănuit, şansele ca rezultatele să fie benefice cresc 
considerabil, atunci când părinţii asigură un mediu de joacă pregătit 

cu grijă şi cu înţelepciune. Un astfel de plan nu ar trebui să includă 
doar modul de aranjare a camerei şi a curţii, ci şi provizia de jucării, 
de materiale şi de posibilităţi de învăţare care vor oferi fiecărui copil 
posibilitatea de a-şi dezvolta înclinaţiile specifice şi de a atinge ţintele 
plănuite de părinţii. 

Pentru joacă, este nevoie de timp şi de libertate. Adesea, părinţii 
planifică atât de multe activităţi şi lecţii care îi privesc pe cei cu 
vârste mai mari (gimnastică, limbi străine, pian etc), încât rămâne 
foarte puţin timp în care copilul să se joace cu ceea ce îl interesează 
cu adevărat. 

Dacă alegi pentru copilul tău o grădiniţă, trebuie să te asiguri 
din timp că în programa adoptată acolo joaca ocupă un loc impor- 
tant. Mulţi educatori de grădiniţă se simt mult mai în siguranţă 
atunci când îi controlează pe copii şi îi pun pe toţi să facă acelaşi 
lucru. In astfel de activităţi comune se observă mai uşor când un 
copil se ocupă de altceva, şi el poate fi atenţionat şi corectat uşor şi 
repede. In schimb, atunci când se desfăşoară, în acelaşi timp, o 
varietate de jocuri, rolul educatoarei este, mai degrabă, acela de 
ajutor, decât de dictator. Prin joacă, învăţarea poate fi individuali- 
zată, adaptându-se la nivelul de înţelegere al fiecărui copil, în loc 
de a-i ţinti doar pe cei de mijloc, pierzând astfel ambele extremităţi 
ale grupului, adică pe cei avansaţi şi pe codaşi. 

Ideea că un copil trebuie să fie liber să experimenteze el însuşi 
viaţa nu înseamnă că nu trebuie să fie învăţat, controlat şi disciplinat 
într-un mod corespunzător. Dimpotrivă. Atunci când copiii nu au 
învăţat comportamentul adecvat şi stăpânirea de sine, pentru pro- 
pria siguranţă şi pentru siguranţa celorlalţi oameni şi a bunurilor 
materiale, asupra lor trebuie să fie aşezate restricţii corespunzătoare. 

Atunci când voi, ca părinţi, le acordaţi copiilor voştri libertatea 
de a se mişca, de a explora, de a crea, de a se exprima şi de a se juca, 
toate acestea făcând parte din experienţa lor zilnică, înseamnă că le 
împliniţi doar una dintre cele mai importante nevoi ale vieţii lor. 



Copiii au nevoie de STIMULARE 

Copiilor mici le place repetiţia. Pe ei nu îi deranjează să li se 
spună poveştile preferate şi să li se cânte cântecele favorite, chiar şi 

de sute de ori. Dar, în acelaşi timp, atunci când este vorba să înveţe 
şi să manifeste un comportament adecvat, copiii au nevoie de o 
stimulare. Lor nu le place să fie trataţi ca nişte bebeluşi. Nu le place 
nici să fie trataţi ca nişte adulţi si să se aştepte de la ei anumite 
lucruri, ca si când ar fi mult mai mari decât sunt în realitate. Dar 
copiilor le place să simtă că li se cere ceva. 

Să-i luăm, de exemplu, pe copiii de zece ani, care sunt cu totul 
în stare să spele vasele. Le place să facă acest lucru? Probabil că 
responsabilitatea aceasta nu se numără printre activităţile lor favo- 
rite! Cu toate acestea, copiii de patru ani sunt de obicei încântaţi să 
spele vasele. Şi aceasta pentru că, la patru ani, spălatul vaselor li se 
pare ceva interesant. Insă, pentru că este mult mai uşor să spălăm 
noi înşine vasele, le refuzăm copiilor noştri această ocazie, astfel că, 
ajunşi la vârsta când, după socoteala noastră, sunt destul de mari ca 
să preia această sarcină, nu o mai vor. 

învăţarea se realizează mai uşor atunci când se îmbină cele două 
obiective: (1) sarcina pe care i-o încredinţezi copilului trebuie să fie 
suficient de simplă, încât să o poată îndeplini singur, fără prea mult 
stres; (2) în acelaşi timp, sarcina încredinţată trebuie să fie suficient 
de dificilă, încât să-1 determine pe copil să-şi pună la lucru talentul, 
cunoştinţele şi imaginaţia pentru a o putea duce la bun sfârşit. 

Acest echilibru delicat, între prea simplu şi prea dificil, oferă 
stimulentul de care au nevoie copiii, pentru a face din învăţare şi 
joacă nişte ocazii generatoare de creştere. Atunci când în ocaziile 
de învăţare este prezentă stimularea, părinţii nu ar trebui să se 
îngrijoreze cu privire la motivaţie, pentru că, dacă există stimulare, 
copiii învaţă doar de dragul de a învăţa. Nu au nevoie de recom- 
pense în plus. Nu au nevoie de motivaţii artificiale. Ei nu au nevoie 
să fie împinşi de la spate şi îmboldiţi. Dimpotrivă, ei înşişi sunt 
nerăbdători să se concentreze asupra responsabilităţii încredinţate 
si să o ducă la bun sfârşit. 

Stimularea este foarte importantă şi atunci când este vorba de 
un comportament adecvat. Copiii se simt frustraţi atunci când adulţii 
aşteaptă din partea lor să se comporte într-un mod care nu se 
potriveşte cu nivelul lor de dezvoltare. De exemplu, plictiseala este 
inevitabilă atunci când copiilor mici li se cere să stea timp îndelungat 



SĂ ÎNŢELEGEM NEVOILE COPIILOR 27 

fără să se mişte şi fără să vorbească. In acelaşi timp, copiii nici nu 
vor ca adulţii să le permită să se poarte într-un mod despre care şi ei 
ştiu că este nepotrivit. Ei vor să aibă lângă ei adulţi puternici, 
hotărâţi, care să-i ajute să-şi controleze comportamentul, astfel încât 
ei însisi să se simtă bine si să nu le fie ruşine de ceea ce au făcut. 

5 5 5 5 

Părinţii care reuşesc să-şi stimuleze copiii să înveţe au, prin 
aceasta, la dispoziţie o cale uşoară de a-i arăta fiecărui copil că au 
aşteptări înalte, şi totuşi realizabile, din partea lui, că au încredere 
că el va face tot ce îi stă în putinţă pentru a-şi îndeplini însărcinarea 
şi că ei înşişi sunt gata să-1 ajute pe copil, dacă are nevoie de inter- 
venţia lor. De asemenea, îi vor oferi posibilitatea de a progresa cât 
mai repede cu putinţă. Insă, prin progresul său rapid, în loc să-i 
încurajaţi spiritul de competiţie, încurajaţi-1 să le împărtăşească 
prietenilor şi colegilor săi de joacă noile cunoştinţe pe care le-a 
dobândit. 

Familia reprezintă o excelentă posibilitate de a le oferi copiilor 
o stimulare. Copiii mai mari pot fi stimulaţi să înveţe şi să 
dobândească deprinderi atât de stabile, încât să-i poată învăţa şi pe 
cei mai mici. In acelaşi timp, copilul mai mic este stimulat să înveţe, 
privind la fraţii şi la surorile lui mai mari. Astfel, este important să-i 
stimulaţi pe copiii voştri mai mari să se poarte în aşa fel încât să fie 
nişte exemple bune pentru cei mici. 

Probabil că nu există o încurajare mai mare pentru părinţi decât 
aceea de a plănui pentru copiii lor activităţi de învăţare, care să 
conţină o provocare, să solicite o contribuţie din partea lor. 

Copiii au nevoie să fie ÎNVĂŢAŢI 

Copiii nu pot creşte fără o instruire adecvată, pentru ca apoi să 
se aştepte din partea lor să ajungă oameni cultivaţi şi eficienţi. Copiii 
au nevoie să fie modelaţi, instruiţi, influenţaţi şi educaţi. Copiii au 
nevoie să fie învăţaţi pe ce cale să meargă. 

Pentru ca să înţeleagă ce şi cum ar trebui să-i înveţe pe copiii lor, 
părinţii au nevoie să cunoască ei mai întâi, caracteristicile modului 
de gândire al copiilor mici, deoarece copii nu gândesc la fel ca adulţii. 

Care sunt caracteristicile modului de gândire ale unui copil mic? 

Iată patru dintre ele: 

1. Gândirea lui este egocentrică. Cu cât un copil este mai mic, cu 
atât este mai puţin conştient de tot ceea ce se află în afara experienţei 
lui imediate. Spre exemplu, la început, bebeluşii nu sunt conştienţi 
de faptul că mânuţele şi picioruşele lor le aparţin, că fac parte din 
corpul lor. De asemenea, ei nu realizează că obiectele există, chiar 
şi atunci când ei nu le mai pot vedea. Gândirea egocentrică persistă 
pe parcursul întregii perioade a primei copilării şi îl afectează pe 
copil în următoarele aspecte: 

• Nu îsi dă seama că toate gândurile si acţiunile lui alcătuiesc o 
parte din situaţia în care este implicat. 

• Nu este în stare să înţeleagă situaţiile, luând în considerare şi 
punctul de vedere al unei alte persoane. 

• Cu greu îşi poate imagina cum ar fi dacă el însuşi ar fi altcineva: 
frăţiorul, iepuraşul etc. 

• Nu se poate privi prin ochii altcuiva. 

• Nu se poate preface că este altcineva, şi totuşi să fie el însuşi. 

• E adevărat că, punându-şi la lucru fantezia, se poate juca de-a 
altcineva, dar îi este dificil ca, în acelaşi timp, să-şi integreze şi 
propria persoană în imagine. 

• Priveşte obiectele din jur ca fiind vii, întocmai cum el însuşi este 
viu. 

• Mai mult decât atât, copilul mic nu înţelege că adulţii nu au 
cum să-i spună ce se întâmplă înăuntrul său. Dacă aude un ţiuit 
în urechi, el crede că şi ceilalţi îl pot auzi. Atunci când răspunde 
la telefon şi bunica întreabă, de la celălalt capăt al firului: „Cine 
este acolo?", el răspunde: „Eu." După aceea, nu poate înţelege 
de ce bunica întreabă: „Care eul" 

2. Gândirea lui este dominată de percepţii. Copilul mic este foarte 
mult influenţat de ceea ce vede, aude sau experimentează la un 
moment dat. Pentru el, „să vadă înseamnă să creadă". Rareori acordă 
atenţie schimbărilor subtile dintr-o stare într-alta; mai degrabă el 
priveşte lucrurile ca fiind statice, ca rămânând neschimbate. Copiii 
mici nu-si folosesc experienţele trecute ca bază de raţionament si 

5 A y 5 5 

deducţie. Dacă „văd" ceva întâmplându-se, chiar dacă este posibil 
să nu mai fi văzut niciodată mai înainte, ei cred că este adevărat. 

Acesta este motivul pentru care copiii mici cred că un magician 
poate cu adevărat să găsească un iepure într-o pălărie goală sau 
insistă să susţină că ceva este adevărat, pentru că au văzut la televizor. 

3. Gândirea lui merge mai degrabă de la particular la particular, 
decât de la general la particular. Copilul mic trebuie să crească până 
va înţelese că evenimentele au o cauză si că situaţiile diferă. El nu 
înţelege că, atunci când se întâmplă ceva, într-o anumită situaţie, 
nu înseamnă că totul va decurge la fel în orice altă situaţie. Un 
exemplu pentru acest tip de raţionament este ilustrat atunci când 
copilul spune: „Billy a mers pe bicicletă. Eu de ce nu pot?" Copilul 
nu-şi dă seama că, în ceea ce priveşte situaţia lui Billy, pot exista 
factori diferiţi de cei existenţi în propriul caz. Doar prin intermediul 
experienţei personale începe copilul să-şi dea seama că, prin 
comportamentul său, va determina în mare măsură, modul în care 
va fi tratat de ceilalţi. 

4. Gândirea lui este relativ nesociabilă. Pe măsură ce cresc, copiii 
devin tot mai conştienţi de oamenii din jurul lor. Ei încep să acorde 
mai multă atenţie la ceea ce spun ceilalţi şi la modul în care gândesc. 
Cu toate acestea, copiii mici care, de obicei, sunt încă foarte 
egocentrici, acordă foarte puţină atenţie celor din jur. Ei consideră 
că nu trebuie să-şi explice părerile în faţa nimănui. Dimpotrivă, ei 
cred că toţi ceilalţi ar trebui să ştie ce gândesc ei cu privire la un 
lucru şi cum au ajuns la o anumită concluzie. Şi chiar dacă încearcă 
să parcurgă încă o dată procesul gândirii, pentru a demonstra altcuiva 
cum au ajuns la o anumită decizie, lucrul acesta li se pare extrem de 
dificil, dacă nu chiar imposibil. Acesta este motivul pentru care 
întrebarea: „De ce ai făcut aşa?" nu are pentru un copil, aproape 
nici o însemnătate. El poate să răspundă foarte bine cu un sincer: 
„Nu ştiu", cu „Pentru că" sau cu o simplă ridicare din umeri. Pe 
măsură ce copilul devine tot mai conştient că are capacitatea de a 
gândi şi pe măsură ce ajunge în stare să se gândească în acelaşi timp 
la mai multe aspecte diferite ale aceleiaşi situaţii, va începe să-şi 
ajusteze sistemul de gândire după cel al altor oameni. Este nevoie 
de mulţi ani de interacţiune cu alţi oameni - discuţii, argumentări, 
acorduri sau dezacorduri - înainte ca un copil să înveţe regulile de 
bază, necesare unei gândiri logice. 

Pentru o învăţare eficientă, o condiţie obligatorie pentru voi, ca 
părinţi, este aceea de a şti bine şi de a înţelege clar ce vreţi să-i învă- 
ţaţi pe copiii voştri. Planurile de felul acesta ar trebui să includă 
ţinte generale, pe termen lung, precum: „O înţelegere a planului 
lui Dumnezeu pentru viaţa lor" sau „Un comportament potrivit". 
Ţintele stabilesc o direcţie generală pentru creşterea şi educarea 
copilului, dar eficienţa zilnică este îmbunătăţită prin obiective 
imediate, repartizate în mod specific fiecărui copil, cum ar fi: „ Johnny 
trebuie să înveţe unde se găseşte Geneza în Biblie" sau „Mary trebuie 
să se spele pe mâini înainte de masă". 

„Obiective specifice de învăţare" reprezintă terminologia aplicată 
în mod obişnuit la şcoală, nu în cămin. Dar părinţii pot să-şi 
sporească eficienţa prin a stabili şi scrie obiective zilnice de învăţare, 
pentru fiecare copil. Aceste ţinte propuse ar trebui să aibă în vedere 
deopotrivă dezvoltarea fizică, cea mentală şi cea spirituală. Obiective 
fizice: Obiectivele fizice sunt cele legate de creşterea şi de dezvoltarea 
fizico-motorie a copilului. Să înveţe să meargă, să alerge, să sară, să 
ţopăie într-un picior, să meargă pe patine cu rotile, să sară coarda, 
să scrie literele şi să-şi scrie numele, toate acestea sunt deprinderi 
importante pe care copilul tău ar trebui să le dobândească. (Vezi 
capitolul 2). 

Obiective mentale: Aceste obiective au de-a face cu componenta 
cognitivă a copilului, precum înţelegerea faptelor legate de 
descoperirile din natură şi ştiinţă, învăţarea denumirilor diferitelor 
obiecte, rezolvarea problemelor şi dobândirea unor deprinderi 
intelectuale, care să-1 pregătească pentru a avea succes mai târziu, 
în materiile de studiu şcolare, precum citire, biologie şi matematică. 
Obiective cum ar fi cele care urmează sunt potrivite pentru copiii de 
vârstă preşcolară: (1) Să identifice un trandafir dintr-un grup de 
cinci flori diferite. (2) Să-şi recunoască numele atunci când este 
scris, de tipar, pe un cartonaş. (3) Să compare obiectele care se 
scufundă cu cele care plutesc. 

Unul dintre lucrurile cele mai importante pe care le poţi face 
pentru a-ţi ajuta copilul de vârstă mică să se dezvolte din punct de 
vedere mental, este acela de a-i spori acuitatea percepţiilor. Şi poţi 
realiza aceasta pe următoarele căi: 

1. Trebuie să îi acorzi un timp special pentru a experimenta şi 
cunoaşte diferite obiecte sau materialele din care sunt făcute, pentru 
a descoperi modul cum apar acestea şi pentru a observa prin ce se 
deosebesc ele de altele. De exemplu, lasă-1 pe copil să descopere ce 
deosebiri şi ce asemănări există între gheaţă şi apă. 

2. Ajută-ţi copilul să-şi folosească toate simţurile pentru a 
descoperi însuşirile obiectelor şi materialelor. De exemplu, pentru 
pipăit, oferă-i câte două eşantioane din diferite tipuri de ţesături. 
Copilul, cu ochii închişi, va trebui să le poată grupa pe cele care se 
simt la fel la pipăit. Pentru auz, oferă-i materiale care pot fi puse în 
cutii de metal sau în borcane netransparente (două cu orez, două 
cu fasole uscată, două cu nisip sau pietricele mărunte etc.) Copilul 
poate să agite cutiile şi să le potrivească, două câte două, pe cele 
care au acelaşi conţinut. Pentru gust, oferă-i diferite alimente care 
au un gust specific: ceva dulce, ceva acru, ceva sărat şi ceva amar. 
Copilul poate să le guste şi să vorbească, apoi, despre deosebirile 
dintre ele. Pentru miros, găseşte diferite lucruri care au mirosuri 
aparte, uşor de identificat, precum ceapa, trandafirii sau frunzele 
proaspăt rupte. Copilul poate să le miroasă şi să stabilească 
deosebirile dintre ele. Pentru văz, arată-i copilului o fotografie mare 
şi cere-i să arate obiectele cele mai mici din acea imagine. Dă-i o 
lupă, astfel încât să poată observa mai uşor părţile componente ale 
diferitelor obiecte. 

Pune-i la dispoziţie, pentru a le deosebi, o varietate de „mate- 
riale". Sarea, apa, lutul, coca, toate sunt nişte materiale potrivite 
pentru un experiment. 

3. Cere-i copilului să stabilească asemănările şi deosebirile dintre 
diferite materiale şi obiecte. De exemplu: „Prin ce se aseamănă aceste 
obiecte?" „Găseşte un alt obiect exact ca acesta!" Jocurile de 
potrivire sau de grupare a unor imagini şi piese identice, precum 
dominoul, pot fi de folos. Poţi, de asemenea, să-i ceri copilului să 
caute anumite caracteristici ale obiectelor. De exemplu: „Găseşte 
cana roşie", „Găseşte creionul care are gumă la capăt". „Adu-mi o 
piesă de construit care arată exact ca aceasta". Pentru o altă activitate 
de diferenţiere, aşază pe o masă mai multe obiecte şi cere-i copilului 
să ţi-1 aducă pe cel identic cu obiectul arătat. 

4. Stimulează-ţi copilul să gândească logic. De exemplu: „Dacă 
faci aşa, ce se va întâmpla?" „De ce s-a întâmplat astfel?" 

5. Fii tu însuţi un exemplu pentru copil. Oriunde mergi, împreună 
cu el, fii sensibil la a percepe ceea ce este în jurul vostru. Observă 
lucrurile mici şi atrage-i şi copilului atenţia asupra lor: furnici 
mergând în şir indian, parfumul unui trandafir sau cântecul unei 
păsări. 

6. Incurajează-1 să experimenteze, folosind metoda ştiinţifică. 
Atunci când copiii se confruntă cu o problemă, în loc să-1 laşi să 

ghicească o soluţie sau să o aleagă la întâmplare, după modelul „o 
dată nimereşti, o dată nu", încurajează-1 să gândească logic, folosind 
metoda ştiinţifică. Această metodă include: (1) formularea unei 
presupuneri, (2) plănuirea unui experiment prin care să se verifice 
presupunerea, (3) realizarea experimentului şi obţinerea rezultatelor, 

(4) tragerea concluziilor pe baza rezultatelor experimentului şi 

(5) formularea unei noi presupuneri, în cazul în care soluţia problemei 
este încă necunoscută. 

De exemplu, să zicem că unul dintre copii observă că plantele 
din cameră se întorc cu faţa către fereastră. In loc să-1 laşi să ghicească 
de ce se întâmplă astfel, şi apoi să-i spui de ce un anumit răspuns 
este corect, îţi poţi încuraja copilul să verifice fiecare raţionament 
în parte pe o cale ştiinţifică şi să găsească, în mod logic, răspunsul 

A, 

cel mai bun. (întoarce o floare timp de 2-3 zile). 

Obiective spirituale. Ţintele spirituale sunt de o importanţă 
fundamentală. Ele includ temele legate de relaţia copilului tău cu 
Dumnezeu si cu ceilalţi oameni. 

Mai întâi, trebuie să ai în vedere legătura copilului cu Dumnezeu. 
Chiar şi copiii mici pot fi învăţaţi că Dumnezeu a creat toate lucrurile, 
inclusiv pe ei înşişi, ca o expresie a iubirii Sale. Ei au nevoie să 
înveţe despre Domnul Isus, Prietenul şi Fratele lor minunat, care 
acum este în ceruri, şi despre Dumnezeu, care nu este doar Tatăl 
Domnului Isus, ci chiar Tatăl nostru ceresc. Ei trebuie să cunoască 
şi să înţeleagă dragostea şi grija Domnului Isus şi a lui Dumnezeu 
faţă de ei, în lucrurile mici care li se întâmplă în fiecare zi. Ei au 
nevoie să înţeleagă că Dumnezeu are un plan special pentru viaţa 
lor. Dacă adulţii nu le prezintă copiilor aceste lucruri şi nu-i fac 

conştienţi de prezenţa continuă a lui Dumnezeu, se înţelege că 
micuţii nu vor fi în stare să le priceapă singuri. Cunoaşterea iubirii 
lui Dumnezeu şi a jertfei lui Isus pentru ei, precum şi conştienta 
prezenţei Duhului Sfânt şi a îngerilor, în împrejurările vieţii de fiecare 
zi, pot reprezenta o extraordinară mângâiere pentru un copil, atunci 
când se simte descurajat, singur sau pierdut. Aceasta îi poate da 
credinţa pe care trebuie să şi-o dezvolte în orice aspect al vieţii. 
Părinţi, voi trebuie să profitaţi de avantajul fiecărei ocazii de a-L 
face pe Dumnezeu real pentru copiii voştri, într-o asemenea măsură, 
încât aceştia să-si dezvolte o iubire deplină si o încredere totală fată 

de Dumnezeu, în loc să ajungă să asculte din teamă de poruncile 
Sale. Pentru a vă ajuta copiii să dobândească o asemenea concepţie, 
spuneţi-le ceva de felul celor ce urmează: 

1. „îngeraşul tău este întotdeauna cu tine, oriunde mergi." 

2. „Domnul Isus îi iubeşte toţi copiii." 

3. „Dumnezeu are grijă de copiii Săi tot aşa cum a avut grijă şi de 
Domnul Isus, în pustie, când I-a trimis pe îngeri să-L hrănească." 

Nu-i spuneţi copilului: 

1. „Mai bine nu ai face acest lucru, pentru că îngerul te vede şi 
notează cum te porţi." 

2. „Dacă faci astfel, Domnul Isus n-o să te mai iubească." 

3. „Dacă nu eşti bun, Dumnezeu nu-ţi va mai da ceea ce-i ceri în 
rugăciune." 

4. „Dacă eşti obraznic, nu vei merge în cer." 

Cel de-al doilea aspect al dezvoltării spirituale a unui copil este 
relaţia lui cu cei din jur. Ceea ce determină modul în care se 
raportează cineva la ceilalţi este caracterul acestei persoane. Copiii 
trebuie să fie învăţaţi, încă de mici, importanţa dezvoltării unui 
caracter frumos. De fapt, construirea caracterului este, probabil, 
lucrarea cea mai importantă care le-a fost vreodată încredinţată 
fiinţelor omeneşti. Caracterul se dezvoltă încă din primii ani de 
viaţă şi rămâne destul de stabil apoi, pe parcursul întregii vieţi. Ce 
trăsături de caracter ar trebui să dezvolte copiii în primii ani de 
viaţă, pentru a le garanta succesul în relaţiile lor, de mai târziu, cu 
colegii de şcoală, cu prietenii, cu părinţii sau cu alţi adulţi? 

Cu toate că o listă a trăsăturilor de caracter care sunt de dorit ar 
putea să ocupe pagini întregi, Biblia conţine câteva liste cu acele 
calităţi care sunt esenţiale pentru dezvoltarea de bază a caracterului, 
încă de la vârsta copilăriei: 



2 Petru 1,5-7 


Galateni 5,22.23 


Filipeni4,8 


Matei 5,3-12 


Credinţa 

5 


Dragostea 


Adevărat 


Sărac în duh 


Fapta bună 


Bucuria 


Cinstit 


Smerit 


Cunoştinţa 


Pacea 


Drept 


Blând 


A 

Infrânarea 


A 

îndelunga răbdare 


Curat 


Dornic 
de neprihănire 


Răbdarea 


Bunătatea 


Vrednic de iubit 


Milostiv 


Evlavia 


Facerea de bine 


Fapta bună 


Cu inimă curată 


Dragostea 


Credinciosia 

•> 


De renume bun 


A 

împăciuitor 


de fraţi 

5 








Iubirea 


Blândeţea 

5 






de oameni 


A 

Infrânarea 







Copiii au nevoie, în viaţa lor, de multe lucruri, dar, mai întâi de 
toate, ei au nevoie să-şi înţeleagă părinţii - părinţi care ar trebui să 
poată fi caracterizaţi astfel: 

1. Părinţi care acordă TIMP special fiecărui copil în parte. Timpul 
este un talant preţios şi, atunci când le este acordat copiilor, nu 
este niciodată pierdut. Timpul bun, de calitate, investit cu toată 
inima în copii, acel timp când părinţii manifestă acceptare faţă de 
cei mici şi sunt dispuşi să-i asculte, va împlini nevoia de dragoste a 
copiilor lor. 

A 

2. Părinţi care ÎNŢELEG caracteristicile individuale si de vârstă 
ale copiilor. Părinţii nu trebuie să aştepte prea mult, nici prea puţin 
din partea copiilor lor, ci ei trebuie să aşeze măsura potrivită de în- 
credere asupra fiecărui copil, în mod individual. Un părinte de succes 
va permite fiecărui copil să facă singur alegeri şi să poarte responsa- 
bilităţi care sunt adecvate vârstei lui. 

3. Părinţi care sunt CONSECVENŢI în ceea ce le cer copiilor 
lor şi suficient de CATEGORICI (PUTERNICI) încât să impună 
anumite reguli si cerinţe de bază. Părinţii care sunt consecvenţi si 
care au tărie de caracter sunt, de obicei, foarte respectaţi pentru 

poziţia pe care o adoptă. In acelaşi timp, ei pot să le acorde copiilor 
lor mai multă libertate de a se mişca, de a explora, de a se exprima 
şi de a se juca, pentru că deţin un control „planificat" asupra casei 
şi asupra terenului de joacă. 

4. Părinţi care îşi ÎNCURAJEAZĂ copiii. Aceştia sunt sensibili 
şi se pot descuraja cu uşurinţă, atunci când se confruntă permanent 
cu eşecul şi cu dezaprobarea. In schimb, prin încurajare, orice copil 
poate fi ajutat să răspundă solicitării a de a purta responsabilităţi 
încredinţate cu chibzuinţă, cu interes şi cu entuziasm. 

5. Părinţi care ÎL CUNOSC PE HRISTOS ÎN MOD PERSONAL. 
Astfel de părinţi nu-şi învaţă copiii prin prezentarea unor reguli, ci, 
mult mai important, prin exemplul propriilor vieţi. împărtăşindu-le 
copiilor propria experienţă cu Hristos, ei pot fi personalele cele mai 
importante care îi vor învăţa pe copii valori ce îi vor înălţa cu mult 
mai presus decât mediul secularizat al societăţii. Părinţii care îl cunosc 
pe Hristos în mod personal vor îndeplini cu bucurie responsabilitatea 
pe care Dumnezeu a aşezat-o asupra lor, şi anume aceea de a fi pri- 
mul şi cel mai important educator al copilului în toate aspectele vieţii. 

Altfel spus, vă puteţi gândi la înţelegerea nevoilor de bază ale 
copiilor, în general, ca fiind steaua care vă va călăuzi într-o înţelegere 
mai profundă a propriului copil. 

Cele cinci colţuri ale stelei corespund cu cele cinci nevoi esenţiale 
ale unui copil: (1) să fie iubit, (2) să i se acorde încredere, (3) să fie 
liber să experimenteze viaţa, (4) să fie încurajat şi (5) să fie învăţat. 

Suprafaţa interioară a stelei reprezintă tipul de părinte de care 
are nevoie fiecare copil, pentru a ajunge să-şi împlinească aceste 
nevoi esenţiale: 

1. Nevoia de iubire cere un părinte care dăruieşte cu bucurie timp, 
fiecărui copil în parte. 

2. Nevoia de a i se acorda încredere cere un părinte care să înţeleagă 
caracteristicile individuale şi de vârstă ale fiecărui copil. 

3. Nevoia de a fi liber să experimenteze viaţa cere un părinte care 
este suficient de consecvent şi de puternic, încât să-i acorde copilului 
libertate în cadrul unui mediu planificat şi ţinut sub control. 

4. Nevoia de a fi stimulat cere un părinte care să-şi îndemne copiii 
să dea tot ce pot mai bun. 

5. Nevoia de a fi învăţat cere un părinte care II cunoaşte în mod 
personal pe Hristos şi care îşi va încuraja copilul să-şi dezvolte pro- 
pria legătură cu Dumnezeu. 




O minte înţelegătoare câştigă bunăvoinţa 
(Proverbe 13,15) 




nţelegerea caracteristicilor 

individuale 



Fiecare copil este unic. Străbateţi lumea în lung şi-n lat şi nu 
veţi găsi doi copii exact la fel, nici măcar cei care sunt gemeni. Nu 
este deloc uşor să înţelegi caracteristicile individuale ale fiecărui 
copil şi, în acelaşi timp, să-1 accepţi pe fiecare exact aşa cum este el. 
Cu toate acestea, să-1 accepţi nu înseamnă că nu trebuie să încerci, 
cu înţelepciune şi blândeţe, să-i modelezi comportamentul, prin 
deprinderi care îl vor ajuta să se dezvolte la adevăratul său potenţial. 

Ati văzut reclama: „Să mă cunoşti înseamnă să mă iubeşti". Ei 
bine, noi ştim cu toţii că lucrurile nu stau chiar asa. Anumite caracte- 
ristici nedorite ale copiilor au un efect tot nedorit - în loc să ne 
simţim atraşi către ei, suntem ispitiţi să îi respingem. Părinţii trebuie 
să înţeleagă că fiecare copil trece prin perioade când comporta- 
mentul negativ şi atitudinile insuportabile tind să domine. Observaţi 
adjectivele pe care le folosesc cărţile de psihologia copilului, pentru 
a-i descrie pe copiii cuprinşi între doi şi patru ani: egoişti, încăpăţâ- 
naţi, distructivi, egocentrici, negativişti, neascultători. Aceste caracte- 
ristici sunt în mod categoric nedorite. Ele descriu un comportament 
imatur. Ceea ce se cere de la noi este să ajungem să cunoaştem şi să 
înţelegem de ce acţionează copiii într-un anumit fel, astfel încât să 
putem face schimbările necesare. înţelegerea acestor lucruri face 
posibilă tratarea copiilor într-o manieră plină de iubire, în ciuda trăsă- 
turilor lor negative. Puteţi învăţa cum să faceţi ca dictonul: „Să mă 
cunoşti înseamnă să mă iubeşti" să se împlinească în viaţa copiilor voştri! 

Haideţi să începem acest proces observând cât de diferiţi sunt 
copiii, încă de la naştere. Iată nouă caracteristici specifice:* 

1 . Nivelul de activitate. Unii copii nu stau o clipă liniştiţi de dimineaţă 
până noaptea târziu; alţii sunt leneşi şi lenţi în mişcări. 

2. Regularitatea funcţiilor corpului. Unii bebeluşi mănâncă din patru 
în patru ore şi dorm toată noaptea, încă de la vârsta de trei luni; 
pe când în dreptul altora, părinţii nu pot fi niciodată siguri că 
vor putea proceda la fel de două ori! Atenţie! La un astfel de 
copil „imprevizibil", educarea mersului la oliţă poate dura de 
două ori mai mult! 

3 . Abordare sau retragere, ca răspuns caracteristic în faţa unei situaţii 
noi. Unii copii se aruncă cu capul înainte în situaţiile noi care le 
ies în cale, în timp ce alţii devin rigizi, se retrag sau încep să 
plângă. 

4. Adaptabilitate faţă de schimbările care intervin în rutină. Unii copii 
se adaptează la orice situaţie; alţii nu pot suporta nici cea mai 
mică schimbare. 

5 . Nivelul de sensibilitate, în ceea ce priveşte somnul. Unii bebeluşi pot 
dormi, indiferent de ce se petrece în jurul lor; alţii se trezesc la 
cel mai mic zgomot. 

6. Dispoziţie pozitivă sau negativă. Unii sunt din fire luminoşi şi bine 
dispuşi; alţii par să se fi născut direct cu faţa la cearşaf! 

7. Intensitatea răspunsului. Unii bebeluşi de-abia scâncesc, atunci 
când le este foame; alţii parcă ţipă din adâncul rărunchilor! 

8. Concentrarea atenţiei. Unii copii sunt distraşi de orice tulburare; 
pe alţii nu-i scoţi din preocuparea lor, indiferent ce s-ar întâmpla. 

9. Perseverentă si durata de concentrare a atenţiei. Fie că vă vine sau 
nu să credeţi, unii copii sunt în stare să stea atenţi şi liniştiţi pe 
scaun, tot timpul cât durează serviciul divin la biserică; alţii vor 
deja să plece la mijlocul rugăciunii de deschidere! 

Copiii sunt diferiţi! Prietenii care vă oferă toate acele sfaturi 
„ideale", de creştere a copiilor, probabil că au fost binecuvântaţi cu 
copii lângă care este destul de uşor de trăit - copii care nu plâng, 



* Chess, Stella, Alexander Thomas and Herbert G. Birch, Your Child is 
a Person (N. Y.: Parallax Publishing Co., Inc., 1965). 

liniştiţi, cu program regulat de masă şi de somn, adaptabili, pozitivi 
şi stăruitori. Dar eu m-aş încumeta să bănuiesc că majoritatea dintre 
voi, cei care citiţi această carte, v-aţi confruntat, la copiii voştri, cu 
trăsături de caracter destul de greu de suportat şi că sunteţi nerăbdători 
să găsiţi nişte răspunsuri în această privinţă. Acest capitol este pentru 
voi. Cheia constă în a ajunge să cunoaşteţi temperamentul copiilor 
voştri. Pe măsură ce le descoperiţi şi le recunoaşteţi punctele slabe, 
veţi fi tot mai în stare să încurajaţi un comportament opus. Sugestiile 
practice sunt date pentru încurajarea următoarelor caracteristici: 
activitate, stăpânire de sine, adaptabilitate, calm, dispoziţie pozitivă, 
abordarea situaţiilor noi, perseverenţă, creativitate şi generozitate. 

Activitatea în contrast cu inactivitatea 

Unii copii sunt mult mai activi decât alţii. Ei au nevoie de mai 
multe ocazii de a alerga, de a se căţăra, de a sări şi de a ţopăi. Aceşti 
copii sunt adesea caracterizaţi drept „neastâmpăraţi" şi acuzaţi că 
deranjează în biserică sau în ocazii de grup, dar acest lucru se întâm- 
plă doar pentru că adulţii au stabilit o situaţie care este incompatibilă 
cu nevoia lor naturală de mişcare. Unui astfel de copil îi este imposibil 
să stea liniştit pe un scaun, timp îndelungat, fără să resimtă tensiunea 
şi frustrarea corespunzătoare. 

Prin activitate, copilul îşi întăreşte muşchii şi îşi clădeşte un corp 
sănătos. Părinţii greşesc atunci când uită cât de important este 
pentru copilul lor să aibă libertatea de a se mişca; şi aceasta nu doar 
în casă, ci şi în spaţii largi şi deschise. Ei greşesc, de asemenea, 
atunci când gândesc că micuţii lor învaţă doar atunci când stau liniştiţi 

O 5 5 5 5 

şi urmăresc un program la televizor, sau expunerea educatoarei de la 
grădiniţă. Noi ştim acum, de la psihologi şi din sofisticate studii de 
cercetare, că un copil mic învaţă cel mai bine prin mişcarea propriului 
corp, pentru că, în felul acesta, el nu descoperă doar lumea din jur, 
ci si modul în care să asimileze aceste informaţii în cunoştinţe utile.* 

5 5 5 5 

Majoritatea părinţilor şi a educatorilor susţin că este mult mai 
uşor să lucrezi cu un copil liniştit şi inactiv. Pentru că este obositor 



* Moore Raymond S. And Dorothy N. Moore, BetterLate Than Early 
(N. Y.: Reader's Digest-Graw Hill, 1976). 

să lucrezi toată ziua cu copii extrem de activi, mulţi părinţi încearcă 
să limiteze activitatea copilului, aşezându-1 într-un ţarc de joacă 
sau în faţa televizorului pentru lungi perioade de timp. Astfel de 
copii şi cei care sunt din firea lor mai puţin dinamici, este posibil să 
aibă nevoie de încurajare pentru a fi mai activi. Lucrul acesta se 
poate realiza pe mai multe căi: 

1. Alternează programele active cu cele inactive. De exemplu, după 
ce i-ai spus o poveste, încurajează-ţi copilul să se ridice şi să interpre- 
teze (să mimeze) povestea ascultată sau să meargă să se joace afară. 

2. Cu cât copilul este mai mic, cu atât nevoia lui de libertate şi 
de activitate spontană este mai accentuată. Copiilor mici le este 
mult mai greu decât celor mai mari să stea liniştiţi sau să susţină un 
timp mai îndelungat aceeaşi activitate. Şi pentru că băieţii se 
maturizează mai lent decât fetele, se pare că ei au nevoie de mai 
multă activitate fizică. 

3. încurajează jocurile active. De exemplu, întreabă: „Cât timp 
poţi să sari într-un singur picior?" Iniţiază o cursă cu obstacole 
printre care să alerge copilul. Cronometrează copilul în alergarea 
pe o anumită distanţă şi apoi verifică dacă îşi poate doborî propriul 
record. Săritul coardei este un exerciţiu foarte bun, pe care îl pot 
învăţa chiar şi copiii de trei ani. Un copil poate învăţa să numere, în 
timp ce încearcă să-şi depăşească propriul record de răbdare sau de 
rezistentă la o încercare anume. 

4. Oferă-le copiilor informaţii cu privire la modul în care activi- 
tatea fizică îi ajută să crească. Când pun la lucru anumiţi muşchi, 
spune-le cum cresc şi cum devin mai puternici acei muşchi, pentru 
că ei îi folosesc. Lasă-i să sară sau să alerge până când ajung să-şi 
poată simţi inima bătând tare (nu exagera cu astfel de exerciţii) şi 
spune-le cum mişcarea le fortifică inima. 

5. încurajează exerciţiile fizice şi alergarea. Un program zilnic de 
mers alert în jurul casei nu va reprezenta doar o activitate deosebită 
şi o ocazie de părtăşie cu copilul, ci şi o posibilitate de a vă îmbunătăţi 
amândoi starea de sănătate. Poţi, de asemenea, să faci zilnic exerciţii 
de gimnastică împreună cu copilul. Alege doar exerciţii simple şi vei 
vedea cum copilul se bucură să îţi imite mişcările. Obiceiul de a 
alerga şi de a face exerciţii de gimnastică este bine să fie format încă 
din primii ani de viaţă. 



ÎNŢELEGEREA CARACTERISTICILOR INDIVIDUALE 41 

Unii copii par să fie exagerat de activi la momentul cel mai 
„nepotrivit". Un copil nu trebuie să fie disciplinat pentru un lucru 
asupra căruia nu deţine încă prea mare control, cum ar fi nevoia de 
activitate. Părintele trebuie să fie suficient de atent încât să observe 
această nevoie şi să facă planuri în funcţie de ea. De exemplu, lucrul 
acesta ar putea însemna ca altarul familial, la care participă toţi 
membrii familiei, să dureze doar câteva minute (cel mult cinci), după 
care copilul, care este mai activ, să aibă posibilitatea să aleagă dacă 
vrea să mai rămână pentru o povestire şi pentru cântări sau nu. 
Acesta ar fi un plan mult mai înţelept, decât să-i ceri unui copil 
foarte activ să stea liniştit timp îndelungat şi să sfârşească prin a 
deranja, prin purtarea sa, ocazia de închinare a celorlalţi. O astfel 
de situaţie l-ar putea conduce la repulsie, încă de la o vârstă fragedă, 
faţă de ocaziile de închinare, adică vei cultiva exact opusul atitudinii 
pe care încerci să i-o dezvolţi. 

Timpul somnului de după-amiază este, de obicei, foarte neplăcut 
pentru copiii foarte activi. Ii poţi ajuta să se liniştească dacă te 
îngrijeşti să înlături, pe cât posibil, toţi acei factori care le-ar putea 
distrage atenţia. Ai putea să-i dai copilului o carte, pe care să se 
uite în timp ce se odihneşte, fără să te aştepţi ca el să doarmă la fel 
de mult ca ceilalţi copii pe care îi ai. Pe lângă somnul obişnuit, de 
după-amiază, copiii mici, care sunt foarte activi, s-ar putea să aibă 
nevoie de scurte perioade de odihnă şi pe parcursul zilei. 

Dar, în legătură cu mobilitatea exagerată, ce s-ar putea spune? 
Simplu: Ceea ce un părinte ar putea socoti „exagerat" un altul ar 
putea considera ca fiind un comportament cu totul normal, dar 
foarte activ. Nici măcar specialiştii nu sunt întotdeauna de acord 
asupra diagnosticului. Cel mai bine este ca aceşti copii activi să nu 
fie etichetaţi ca fiind diferiţi de ceilalţi, apoi să fie trataţi ca şi când 
ar avea o boală îngrozitoare. Uneori este nevoie de tratament 
medicamentos pentru a domoli un copil suficient timp, pentru ca 
persoanele apropiate din viaţa lui să-1 laude, să-1 mângâie şi să-1 
încurajeze, nu doar să-1 pedepsească mereu. Dar oamenii de ştiinţă 
nu cunosc încă efectele pe termen lung ale medicaţiei sau cum 
afectează un asemenea procedeu capacitatea copilului de a învăţa. 

O alimentaţie bună este de o importanţă vitală pentru copilul cu 
tendinţe de a fi hiperactiv. O dietă lipsită de condimente, de zahăr, 

de alimente rafinate si de conservând* va fi de folos, fireşte, oricărui 
copil - fie el hiper activ sau nu. Lucrul cel mai important pe care îl 
realizează un astfel de regim este acela de a transfera vinovăţia de 
la copil asupra dietei, permiţând astfel atât familiei, cât şi prietenilor, 
să înceapă să-1 privească pozitiv. 

De asemenea, părinţii ar trebui să încerce, să ţină sub control 
stimularea excesivă. Supravegheaţi şi restricţionaţi muzica dată prea 
tare şi programele de televiziune care prezintă violenţă sau 
imoralitate. Evitaţi culorile şi luminile fosforescente. îndepărtaţi 
jucăriile inutile şi păstraţi casa ordonată. 

Copilul foarte activ nu reprezintă, de obicei, o problemă pentru 
părinţii flexibili, care îi îngăduie libertatea de care are el nevoie, 
într-un mediu sigur, şi care au timp să îi supravegheze activităţile, 
astfel încât casa să nu fie întoarsă pe dos. Părinţii copiilor hiperactivi 
au nevoie de un bun sistem de întreţinere financiară, astfel încât să-si 
poată permite timp liber, din când în când, pentru a-şi îndeplini 
responsabilitatea de părinţi cu o putere reînnoită şi cu idei creative. 

De obicei, cea mai mare problemă apare atunci când copiii 
exagerat de activi (hiperactivi) încep şcoala. Clasele obişnuite, cu o 
învăţătoare şi 25-30 de elevi nu sunt recomandabile copiilor cărora 
le este foarte dificil să stea liniştiţi si să asculte. Părinţii ar trebui să 

1 J 5 1 

se gândească serios să-i mai ţină pe aceşti copii acasă încă un an sau 
chiar mai mult, până când devin pregătiţi să facă faţă structurii clasice 
a programului şcolar, sau ar trebui să caute un program care să 
satisfacă nevoile speciale ale copilului lor. 

Adeseori, un copil care a fost diagnosticat de un specialist ca fiind 
hiperactiv va manifesta şi alte atitudini comportamentale înrudite, 
care sunt supărătoare: dificultatea de a lua decizii, lipsă de atenţie 
şi de preocupare, memorie scurtă, dificultate de a asculta şi de a ur- 
mări ceea ce i se spune, lipsa capacităţii de organizare, solicitarea 
unor recompense imediate. Iată câteva sugestii utile: 

1. Fiţi fermi si stabiliţi reguli clare. 

2. Nu vă sufocaţi copilul cu decizii mărunte şi nesemnificative. Dacă 



* Smith Lendon H., Improving Your Child's Behavior Chemistry (N. Y.: 
Pocket Books, 1976) 

el şovăie şi trage de timp, fiind indecis în lucruri precum: ce să îmbrace 
sau de unde să înceapă strângerea jucăriilor, alegeţi voi în locul lui. 

3. Nu vă târguiţi pentru lucruri lipsite de importanţă. Copiii îşi 
pot impune adesea voinţa în diferite situaţii, argumentând în legă- 
tură cu lucruri neînsemnate. Va trebui ca voi să luaţi o decizie, fie 
ea şi greşită, şi să nu-i îngăduiţi copilului să capete obiceiul de a se 
târgui cu voi. Aveţi încredere în voi înşivă. 

4. Incredinţaţi-i copilului hiperactiv diferite treburi gospodăreşti. 
Alegeţi una sau două şi fiţi pregătiţi pentru că va fi nevoie de timp, 
de efort, de bunăvoinţă şi de mult calm, până când le veţi vedea 
duse la capăt. 

5. Fiţi pregătiţi pentru lipsa de atenţie a copilului. Copiii foarte 
activi au, adesea, nevoie de cineva care să le aducă aminte ce trebuie 
să facă, dar evitaţi să vă enervaţi, strigându-le: „Ţi-am spus de un milion 
de ori". Insistaţi cu răbdare, până când vedeţi că sarcina respectivă 
este îndeplinită. Scurte liste pot fi de folos. Ele sunt impersonale şi 
copilul poate găsi satisfacţie în a bifa, una după cealaltă, sarcinile 
îndeplinite. 

6. Asiguraţi-vă de fiecare dată că micuţul vă aude şi înţelege ce-i 
spuneţi. Captaţi-i atenţia - priviţi-1 în ochi şi prezentaţi-i cererea 
într-un limbaj clar şi accesibil. Nu este o idee rea să îl puneţi să re- 
pete ce i-aţi spus, pentru a vă asigura că a înţeles. 

7. Dacă aveţi un copil care are tendinţa de a fi împrăştiat (dezor- 
donat) în gândire şi în comportament, probabil că veţi fi puşi în 
postura de a-i pune, calm, întrebări de genul: „Cine? Ce? Unde? şi 
Când?", pentru a obţine toate informaţiile dorite. 

8. Invăţaţi-1 pe copil bunele maniere. Copiii hiperactivi pot învăţa 
să aştepte până când le vine rândul, fără să-i întrerupă pe ceilalţi. 
Folosiţi-vă intuiţia. Dacă îi puteţi împlini nevoile, faceţi-o, dar dacă 
dvs. credeţi că acest comportament este anormal de supărător, tre- 
buie să-1 corectaţi cu fermitate. Nu-1 lăsaţi să strige sau să facă gălăgie 
în locuri publice. Interveniţi imediat în aceste situaţii, chiar dacă este 
stânjenitor. Doar a-i spune: „Aşteaptă să mergem acasă şi vei vedea 
tu ce primeşti!" Nu este o metodă eficientă cu acest tip de copil. 

9. Ajutaţi-i pe cei din jur să înţeleagă dificultăţile copilului vostru. 
Nu-1 desconsideraţi si nu-1 umiliţi în fata celorlalţi, nici nu încercaţi 

să vă scuzaţi, astfel încât copilul să simtă că poate să se strecoare 
printre interdicţii cu acest comportament supărător. Invăţaţi-i pe 
ceilalţi cum ar fi cel mai bine să se poarte cu copilul vostru. 

10. Copiii nu scapă întotdeauna de aceste tendinţe hiperactive şi 
de comportamentul caracteristic acestora. Insă, pe măsură ce se matu- 
rizează, ei vor descoperi şi îşi vor însuşi căi mai eficiente de a-şi ţine sub 
control propriul comportament. Lucrul cel mai important este acela 
ca, în ciuda deficienţelor sale, copilul să se simtă acceptat şi preţuit. 

Atunci când vorbim despre hiperactivitate, lucrul cel mai impor- 
tant pe care i-1 poţi oferi copilului tău este atitudinea ta plină de 
înţelegere. Trebuie să faci tot posibilul pentru a transforma într-o 
însuşire de valoare ceea ce alţii consideră a fi un handicap. Este 
nevoie de adulţi activi! 

Stăpânirea de sine în contrast cu impulsivitatea 

Un copil impulsiv nu este în stare să-şi controleze manifestările, 
atunci când activitatea în care este prins ar cere un astfel de con- 
trol. El pare gata să se arunce în orice situaţie fără să se gândească, 
îşi lasă treburile neterminate, doar pentru a începe ceva nou şi poate 
să acţioneze într-un mod nepotrivit în anumite situaţii sociale. 

Impulsivitatea este o caracteristică a majorităţii copiilor mici, 
deoarece gândirea lor nu este suficient de matură, încât să poată 
raţiona clar de la cauză la efect, luând în considerare consecinţele. 
Ei nu sunt capabili să examineze situaţia în ansamblu şi să prevadă 
care vor fi urmările comportamentului şi ale cuvintelor lor. De aceea, 
gândul şi acţiunea corespunzătoare apar aproape simultan. 

Copiii foarte mici nu-şi pot controla bine mişcările şi se lovesc 
de mobila din casă, bat toba de zece ori, atunci când părinţii spun 
doar de trei ori, şi mâzgălesc, în loc să traseze linii controlate. Insă, 
pe la vârsta de patru ani, copilul ar trebui să dobândească deja con- 
trol asupra unora dintre aceste aspecte de comportament. Dacă un 
copil continuă să fie impulsiv, acest lucru s-ar putea să influenţeze 
negativ capacitatea lui de învăţare şi să-i facă probleme în privinţa 
relaţiilor sociale. 

Pentru a ajuta un copil să capete control asupra impulsurilor 
sale, trebuie să ai suficient timp pentru a-i oferi, în mod personal şi 

individual, atenţia de care are nevoie. Căutând cauzele impulsivităţii 
copilului tău, este posibil să descoperi metodele cele mai eficiente 
prin care să lucrezi spre binele lui. S-ar putea să fie obosit sau 
flămând. S-ar putea, chiar, să fie bolnav. Poate că este foarte sensibil 
şi căpătă repede un simţământ de neglijare. Poate că nu se simte în 
siguranţă sau îi este teamă. S-ar putea să nu facă altceva decât să 
copieze comportamentul pe care 1-a văzut în casă sau la prietenii de 
joacă. In asemenea cazuri, poţi să planifici unele activităţi care să-i 
satisfacă nevoile specifice. De exemplu, dacă se simte jignit când i 
se cere să se ocupe de lucruri mărunte, îl poţi îndruma către activităţi 
care cer o mai intensă folosire a muşchilor. Dacă un copil devine 
excesiv de gălăgios şi de activ, îl poţi ajuta să găsească o activitate 
mai liniştită, de care să se poată bucura înainte de a se întoarce la 
jocul său excesiv. 

Următoarele activităţi pot ajuta un copil impulsiv să câştige con- 
trol asupra propriilor mişcări şi impulsuri. 

Jocuri: 

1. Să toarne apă. Trasează cu vopsea nişte linii pe recipiente din 
plastic transparent. Copilul poate să toarne apă până când aceasta 
atinge nivelul unei anumite linii (o linie roşie trasată cu un marker 
sau cu o vopsea cu uscare rapidă, va adera bine la pereţii recipientului 
din plastic). Probabil că dacă apa va fi colorată, cu coloranţi alimen- 
tari, copilului îi va fi mai uşor să-i observe nivelul. 

2. Rostogolirea mingii. Trasează linii sau întinde sfori de-a 
curmezişul trotuarului, la diferite distanţe de copil. Cere-i să lovească 
nişte mingi, astfel încât acestea să se rostogolească până la o anumită 
linie, unde să se oprească. 

3. Jocuri ca „Lumina roşie - Lumina verde". Stabileşte regula 
ca, atunci când spui: „Semaforul arată verde", copilul să pornească, 
iar atunci când spui: „Semaforul arată roşu", copilul să se oprească 
si să înceteze orice mişcare. 

Activităţi muzicale 

1. Lasă copilul să bată diferite ritmuri muzicale la anumite 
instrumente de ritm. Incurajează-1 să schimbe ritmul de la rapid la 
lent, de la tare la încet şi de la neuniform la uniform, pe măsură ce 

muzica se schimbă. De exemplu: „Spune-mi dacă muzica sună diferit. 
In ce fel sună diferit?" 

2. Atinge coardele unei harpe, de la cea mai joasă ca sunet, la 
cea mai înaltă şi înapoi. Copilul poate să-şi mişte mâinile sau 
picioarele (în timp ce stă întins pe jos) conform sunetului muzicii. 
După ce ai făcut astfel de câteva ori, continuă să cânţi încet, pe 
coardele din mijloc, pentru a vedea dacă îşi poate opri mâinile sau 
picioarele la jumătatea distanţei între sus şi jos. 

Activităţi care implică mişcări ale corpului: 

1. Cornetul de îngheţată. Spune-i copilului să-şi imagineze că el 
este un cornet de îngheţată. Sugerează-i să-şi mai adauge câteva 
linguri de îngheţată şi apoi să se întindă cât de mult poate. După 
aceea, să-şi imagineze că ajunge până la soare şi îngheţata începe să 
se topească, foarte încet, până când se transformă într-o băltoacă 
de lapte pe podea. 

2. Floricele de porumb. Pune-1 să se poarte ca şi când ar fi o 
boabă de porumb. Prefă-te că îl pui într-un aparat de făcut floricele 
şi spune-i să aştepte până când plita se încinge tot mai mult, iar la 
un moment dat, când îi spui că a sosit clipa, el să înceapă să sară şi 
să „înflorească". 

3. Hopa-Mitică. Pune-1 să-şi imagineze că este Hopa-Mitică în 
cutie şi trebuie să aştepte înăuntru până când îi spui: „Sari!" 

4. Soarele care răsare. Vorbeşte-i despre cât de încet se ridică 
soarele şi se mişcă pe cer. Apoi spune: „Dacă ai fi soare, cum ai 
răsări şi cum te-ai urca pe cer?" Incurajează-1 să se mişte încet, cât 
mai uşor si cu mişcări continue. 

5 5 5 

5. Floarea care creste. Joacă-te de-a floarea care creste, iese uşor 

5 5 ' 5 

din pământ, apoi îi dau frunzele. 

A dobândi controlul asupra mişcărilor impulsive reprezintă doar 
unul dintre aspectele autocontrolului pe care copiii trebuie să şi-1 
dezvolte. Este, de asemenea, important ca ei să-şi dezvolte controlul 
asupra cuvintelor, lucru care are adesea de-a face cu stăpânirea 
emoţiilor (vezi capitolul 3). Nevoia copilului mic după o recompensă 
imediată poate fi, de asemenea, considerată drept un tip de compor- 
tament impulsiv. Pe măsură ce copiii învaţă să gândească dincolo de 
ei înşişi şi să ia în considerare părerile şi nevoile celorlalţi, nevoia 

lor după o satisfacţie personală imediată se diminuează (vezi sec- 
ţiunea referitoare la generozitate, din acest capitol). 

Adaptabilitatea în contrast cu rigiditatea 

Copilul adaptabil, indiferent care este reacţia lui iniţială faţă de 
ceva, se acomodează repede în orice situaţie. Alţi copii pot să reac- 
ţioneze foarte puternic la schimbare şi au nevoie de mult timp pentru 
a se obişnui cu noua situaţie. Copilul mai rigid va fi deranjat chiar şi 
de cea mai uşoară schimbare survenită în ambianta căminului (cum 
ar fi rearanjarea mobilierului), în programul zilnic (cum ar fi o 
excursie la grădina zoologică), sau chiar o schimbare a coafurii mamei. 

Pe măsură ce cresc, copiii devin mai adaptabili. Adaptabilitatea 
nu este ceva care se poate învăţa oricând; este ceva care trebuie să 
vină dinăuntru, ceva care trebuie cultivat. Soluţia este timpul. Dacă 
ai un copil care se adaptează greu, este nevoie de un efort în plus 
pentru a-1 avertiza cu privire la schimbările care urmează să aibă loc. 
De exemplu, atunci când ştie că va lipsi de acasă a doua zi, mama îi 
poate spune copilului despre acest lucru, vorbindu-i despre 
îngrijitoarea pe care o va chema să stea cu el, ajutându-1 să-i pronunţe 
şi să-i înveţe numele sau cerându-i s-o ajute pe aceasta să găsească în 
casă diferitele lucruri de care este posibil să aibă nevoie a doua zi. 

Nu toate schimbările pot fi anticipate. Când se petrec lucruri 
neprevăzute, copilul rigid poate fi ajutat să se adapteze la ele, stând 
aproape de tine sau de un adult de încredere, care îi poate oferi 
siguranţă. Pentru aceşti copii, nu este suficient să li se spună: „Nu 
trebuie să-ţi fie teamă sau să te superi, doar pentru că astăzi lucrurile 
stau puţin altfel". Aceste comentarii nu fac altceva decât să nesoco- 
tească dreptul copilului la simţăminte personale. 

Este mult mai bine să accepţi aceste simţăminte şi să le abordezi 
direct, din moment ce, pentru copil, ele sunt foarte reale. Ii poţi 
spune: „Ştiu că eşti supărată pentru că cea mai bună prietenă a ta 
nu a putut veni la noi astăzi, dar azi Mary se joacă de-a familia şi 
are şi pentru tine o păpuşă, care te aşteaptă." Apoi, poţi apela la 
Mary, pentru a coopera, spunându-i: „Mary, Jill este necăjită pentru 
că prietena ei, Kelly, nu este aici. Ai putea să te joci cu ea de-a 
familia, astfel încât să nu se mai simtă singură?" 

S-ar putea ca metoda să nu fie eficientă întotdeauna. Dar merită 
să încerci. Şi cu siguranţă că este mult mai bine să procedezi astfel, 
decât să desconsideri dreptul copilului de a avea propriile simţăminte. 

Reacţii calme si reacţii intense 

Copiii diferă în privinţa intensităţii reacţiilor faţă de diferite si- 
tuaţii. Atunci când cineva anunţă unui grup de copii o surpriză, 
unii vor începe să sară şi să bată din palme, alţii vor rămâne liniştiţi, 
spunând: „Grozav!"; alţii vor zâmbi, în timp ce o altă parte dintre ei 
vor păstra pe chip o expresie liniştită, impasibilă. Copilul care are 
simţăminte intense reacţionează puternic, atât faţă de lucrurile pozi- 
tive, cât şi faţă de cele negative. Acest gen de copil este, de asemenea, 
mai sensibil la laudă decât la critică. Când este cazul să fie corectat 
sau disciplinat, o simplă privire mustrătoare îndreptată către el este, 
de cele mai multe ori, suficientă, în timp ce, cu un copil cu reacţii 
mai puţin intense este nevoie de o acţiune mai hotărâtă. 

De multe ori, poţi să îţi dai seama cum îţi reacţionează copiii la 
o anumită întâmplare sau situaţie urmărind expresia feţei celui mai 
expresiv dintre ei. De exemplu, în timpul unei furtuni cu descărcări 
electrice, probabil că un copil cu reacţii mai intense îşi va manifesta 
simţămintele de frică sau atunci când unul dintre peştişorii din 

A 

acvariu a murit, va manifesta o tristeţe adâncă. In astfel de momente, 
poţi spune ceva care să-i ajute pe toţi copiii să trateze situaţia în 
mod realist. 

Când ştii că unul dintre copii reacţionează mai intens, trebuie să 
faci un efort pentru a-i planifica activităţile de pe parcursul zilei, 
într-un asemenea mod, încât să nu i se ofere prea multe materiale, 
programe TV sau activităţi care să-1 solicite şi să-1 agite. 

Chiar şi povestiri biblice ca cea cu David şi Goliat, sau cea cu Da- 
niel în groapa cu lei, pot fi prea înspăimântătoare pentru un copil 
foarte sensibil. Copiii sunt diferiţi şi noi trebuie să respectăm aceste 
diferenţe. Suprastimularea nu este bună pentru ei, deoarece ea in- 
fluenţează programul odihnei, al învăţării şi chiar al meselor. At- 
mosfera din căminul creştin ar trebui să fie plină de pace şi odihni- 
toare. 

O proastă dispoziţie în contrast cu buna dispoziţie 

Majoritatea copiilor sunt veseli şi bine dispuşi, dacă atmosfera 
din cămin este fericită şi dacă nevoile le sunt împlinite. Alţi copii 
însă zâmbesc foarte rar şi aproape că nimic nu-i mulţumeşte. Ar 
trebui să fii conştient de faptul că, în mod natural, te vei simţi atras 
de copilul care pare a fi îndrăgostit de viaţă. S-ar putea să ai tendinţa 
de a petrece mai puţin timp cu copilul care este tot timpul trist, 
nefericit sau nesuferit. Dar, în ciuda acestei tendinţe, trebuie să ştii 

7 5 7 5 

că un copil care are o dispoziţie sufletească posomorâtă are nevoie 
de atenţia ta la fel de mult şi poate chiar mai mult, decât un copil 
cu o dispoziţie plăcută. 

Pentru a-1 înţelege pe copilul care manifestă o dispoziţie negativă, 
pune-ţi următoarele întrebări: (1) Manifestă aceeaşi dispoziţie 
sufletească şi acasă, ca şi atunci când se află în altă parte? (2) Dacă 
da, a fost aceasta o caracteristică a sa, încă de când s-a născut? 
(3) Dacă este o caracteristică recentă, sau ceva care se manifestă 
doar acasă, care ar putea fi cauza? (4) Ce aş putea face ca să-1 ajut 
pe acest copil să-şi învingă proasta dispoziţie? Este ceva, în ambianţa 
căminului nostru - ca, de exemplu, un părinte bolnav sau privitul la 
televizor până noaptea, târziu - care îi determină această stare sufle- 
tească negativă? Sau cauza ar putea fi din afara căminului, precum 
aceea de a nu avea prieteni la şcoală? 

O schimbare bruscă în dispoziţia obişnuită a copilului îţi poate 
indica faptul că ceva nu este în regulă sau poate semnala începutul 
unei boli. Dacă descoperi cauza, atunci îţi poţi ajuta copilul să-şi 
înţeleagă situaţia prezentă şi poate chiar să o schimbe. 

Iată câteva dintre lucrurile pe care le poţi face pentru a-ţi ajuta 
copilul să-şi depăşească proasta dispoziţie obişnuită: 

1. încearcă să-i acorzi atenţia ta când el este supărat. Adesea, 
adulţii acordă exagerat de mult timp şi o atenţie sporită unui copil 

A 

care este supărat şi prost dispus. In astfel de situaţii, atenţia, ca 
recompensă, nu este potrivită, deoarece ea nu face altceva decât să 
întărească un comportament ursuz şi nemulţumit. 

2. Urmăreşte propriul comportament. Nu cumva, copilul este 
indispus tocmai în acele zile când tu însuţi eşti indispus? Uneori 
copiii sunt reflectoare fidele ale imaginii adulţilor. 

Chiar dacă un copil a avut tendinţa încă de la naştere să „vadă 
totul în negru" nu este imposibil ca această tendinţă să fie schimbată, 
dacă îl veţi recompensa în mod consecvent atunci când reuşeşte să 
iasă puţin din această stare şi să zâmbească. „îmi place să te văd 
zâmbind!" este posibil să fie tot ce trebuie spus. Dar este la fel de 
important să nu atragi prea mult atenţia asupra dispoziţiei negative 
- este mai bine ca aceasta să fie ignorată. 

Uneori, copiii stau bosumflaţi pentru a pedepsi, astfel, restul fa- 
miliei. Cu cât stau mai mult singuri în camera lor, cu atât mai mult 
ţin sub tensiunea întreaga familie. 

Orice copil merită să fie lăsat, din când în când, singur, dar nu 
îngădui perioade de îmbufnare prea lungi. După aproximativ cinci 
minute, mergeţi în camera copilului; purtaţi-vă ca şi când nici măcar 
nu aţi observat că este bosumflat. Preocupaţi-vă de altceva, undeva 
în apropierea lui. Vorbiţi-i, dar nu aşteptaţi să vă răspundă. Puteţi 
să-1 frecţionaţi uşor pe spate, dar dacă se împotriveşte, nu arătaţi că 
aţi fi observat ceva. Este teribil de greu să continui să stai îmbufnat, 
atunci când aceasta nu are nici un efect. 

Mai târziu, când totul a trecut, puteţi discuta cu copilul despre 
cum pot fi rezolvate problemele fără îmbufnare, astfel încât, pe viitor, 
să nu-şi mai piardă timpul chinuindu-se să se simtă supărat şi 
nefericit! 

Abordarea în contrast cu retragerea 

Unii copii abordează cu degajare experienţele noi, împrejurările 
noi sau oamenii care abia i-au cunoscut, în timp ce alţii par gata să 
se întoarcă şi să o ia la fugă din faţa lor. Copilul care are caracte- 
ristica „abordării" este curios - el învaţă aruncându-se înainte şi, 
foarte adesea, greşind - în timp ce copilul caracterizat prin „retra- 
gere" obişnuieşte să se tragă înapoi şi să înveţe din greşelile pe care 
le fac alţii. Ambele tipuri de copii şi-au găsit modul cel mai conve- 
nabil, pentru ei, de a trata situaţiile noi. Cu toate acestea, uneori 
este nevoie să-i înveţi pe copiii gata să se arunce în necunoscut că, 
în unele situaţii, este mai înţelept să aştepte sfaturi sau să ceară 
voie, să facă observaţii sau, pur şi simplu, să se gândească, înainte 
de a se lansa în acţiune. In acelaşi timp, copiii care preferă să bată 

în retragere trebuie ajutaţi să simtă suficientă siguranţă încât să 
poată aborda oamenii şi responsabilităţile fără să se lase copleşiţi 
de teama că vor fi criticaţi sau că vor da greş. 

Luaţi în considerare vârsta copiilor. Intre şase şi opt luni, copiii 
au tendinţa de a se îndepărta de străini. Această retragere poate 
continua încă doi ani, sau chiar mai mult, astfel că unii copii 
continuă să ezite, neştiind dacă să păşească într-o situaţie nouă şi 
dacă să se apropie de un străin sau nu. Ce ar trebui să facă părinţii? 

In primul rând, vă puteţi ajuta copilul să se simtă confortabil şi 
să dobândească diferite deprinderi şi capacităţi, astfel încât să se 
poată apropia în siguranţă de oameni. Insă lucrul acesta nu se va 
întâmpla peste noapte. Pe parcursul acestei perioade, de şase, până 
la douăsprezece luni, trebuie să existe un proces gradat. Parcurgeţi-1 
cu paşi mici, prezentându-i copilului mai întâi rudele şi prietenii 
apropiaţi, şi aceasta în atmosfera de siguranţă a căminului. Apoi, 
lăsaţi copilul câteva clipe singur cu ei, în timp ce voi ieşiţi din cameră. 
In felul acesta vă puteţi ajuta copilul să înţeleagă că se poate simţi 
în siguranţă şi împreună cu alţi oameni. 

Mamele care îşi împing copiii în situaţii pe care aceştia le con- 
sideră ostile nu fac altceva decât să întărească si mai mult tendinţa 
lor de retragere. Cu cât insistaţi mai mult, cu atât copilul se va în- 
dârji în atitudinea lui. Ingăduiţi-i să fie el însuşi - iubiţi-1 aşa cum 
este. După aceea, în cele din urmă, îşi va da seama că se poate înca- 
dra în astfel de situaţii cu încredere. 

Nu dispăreţi din preajma lui pe neaşteptate, în special nu pentru 
timp îndelungat. Aceasta îl face pe copil să se simtă în pericol, iar 
tendinţa lui este aceea de a nu vă da voie să plecaţi de lângă el. 
Dacă trebuie să plecaţi, îngrijiţi-vă ca micuţul să rămână cu o 
persoană cu care este familiarizat şi, pe cât posibil, într-un loc care 
îi este familiar. Când copilul este destul de mare, explicaţi-i de 
exemplu că trebuie să plecaţi, spuneţi-i când vă veţi întoarce, şi 
după aceea plecaţi. Rămâneţi departe suficient de mult timp, încât 
îngrijitoarea pe care aţi chemat-o să poată stabili o legătură degajată 
cu copilul, apoi întoarceţi-vă la timpul promis. 

Chiar dacă această tendinţă de retragere este destul de evidentă 
încă de timpuriu, trebuie ştiut că aproape toţi copiii au perioade, 

pe parcursul dezvoltării lor, când manifestă timiditate în relaţiile 
sociale. Părinţii trebuie să înţeleagă acest lucru şi să nu se îngrijoreze 
inutil, atunci când îşi văd copilul retrăgându-se din faţa oamenilor 
şi a lucrurilor noi, atunci când merg pentru prima dată la grădiniţă 
sau la şcoală. Urmăriţi să vedeţi dacă aceasta este o reacţie temporară, 
cât situaţia este cu totul nouă, sau dacă devine o atitudine obişnuită. 

Tipul de copil care abordează cu mult curaj orice experienţă nouă 
este adesea numit impulsiv şi, chiar dacă s-ar putea să vă deranjeze, 
atunci când îl vedeţi „aruncându-se" în situaţii fără să se gândească, 
cel puţin va învăţa din propriile greşeli. Totuşi copilul care are cel 
mai mult nevoie de ajutor este cel timid, şovăitor. 

Adesea, părinţii se simt deranjaţi atunci când îşi văd copilul timid, 
stând singur, deoparte sau jucându-se retras în colţul lui. Cu toate 
acestea, nu este cinstit din partea adulţilor să „aranjeze" întotdeauna 
lucrurile în aşa fel încât copilul timid să nu fie niciodată pus în 
situaţia de a lua iniţiativa să se joace cu cineva sau cu ceva. In felul 
acesta, copilul timid nu are ocazia să se încreadă în propria capaci- 
tate de a face fată unei situaţii noi. 

Aceasta nu înseamnă că părinţii nu ar trebui niciodată să încerce 
să aranjeze astfel lucrurile, încât să fie mai uşor pentru copilul timid 
să abordeze situaţiile sau oamenii, dar s-o facă doar din prudenţă, 
fără să cadă în capcana de a-şi forma un obicei în această privinţă. 
Dacă părinţii fac situaţiile mai uşoare, din când în când, copiii timizi 
pot învăţa că poate fi foarte bine să stea uneori cu altcineva, chiar 
amuzant şi plin de satisfacţie pentru ei înşişi, dar plăcut totodată şi 
pentru părinţii lor. 

Concentrarea în contrast cu lipsa atenţiei 

Unii copii se pot concentra atât de mult asupra unei activităţi, 
încât par cu totul rupţi de ceea ce se petrece în jurul lor. Este posibil 
ca nici măcar să nu audă când le vorbiţi. Alţi copii sunt cu uşurinţă 
întrerupţi din activităţile lor chiar şi de cea mai neînsemnată interven- 
ţie. Pentru ca unui copil cu atenţia labilă să-i fie mai uşor să înveţe 
sau să rămână concentrat asupra activităţii pe care o are, este im- 
portant să aranjaţi camera de joacă în aşa fel încât activităţile liniş- 
tite, precum puzzle sau alte jocuri a căror realizare cere focalizarea 

atenţiei, să fie separate de alte activităţi mai zgomotoase. Simţă- 
mântul de a fi reuşit să ducă la bun sfârşit o anumită însărcinare este 
important pentru toţi copiii. Simplul fapt de a avea un părinte în 
preajmă, sau care să stea alături de el, îl poate ajuta pe acest tip de copil 
să se concentreze mai uşor asupra activităţii sale. Ar trebui, de aseme- 
nea, să faci tot posibilul ca să limitezi factorii care i-ar putea distrage 
sau abate atenţia. De exemplu, închide televizorul sau încetează să 
vorbeşti la telefon, atunci când copilul încearcă să se concentreze. 
Nu va fi niciodată posibil să elimini toţi factorii de distragere a 
atenţiei care ar putea acţiona asupra unei persoane. De aceea, ar 
trebui să-1 ajuţi pe copil să înveţe să-şi ducă treburile la bun sfârşit, 
chiar dacă intervin anumite întreruperi. Aceasta este o caracteristică 
foarte importantă pentru ca un copil să îşi rezolve problemele şi să 
realizeze proiecte dificile. Dacă unui copil îi place o anumită activitate 
şi capătă un simţământ de satisfacţie când duce acel lucru la bun 
sfârşit, treptat va învăţa să reziste factorilor care îi distrag atenţia, 
pentru a realiza ceea ce şi-a propus. îi poţi ajuta pe copii să-şi 
dezvolte perseverenţa în următoarele moduri: 

1. Organizează programul zilnic, astfel încât copilul să aibă 
suficient timp pentru a finaliza o activitate fără să se streseze. 

2. Plănuieşte proiecte care pot fi realizate într-un timp scurt - 
de obicei nu mai mult de o zi. 

3. Oferă-i copilului o motivaţie sau un stimulent pentru a duce 
la bun sfârşit o însărcinare sau un proiect. De exemplu: „Va fi o 
surpriză plăcută pentru bunica!" „Va arăta splendid pe peretele 
din camera ta." „Vei fi foarte bucuros când vei reuşi să termini." 
„Poţi să-i arăţi lui taţi ce ai realizat." 

4. Comunică-i copilului activitatea care va urma imediat după 
ce-şi va încheia lucrarea. De exemplu: „Trebuie să termini, pentru că 
vom pleca în oraş şi avem nevoie de timp să punem lucrurile la loc". 

5. Incurajează-1: „Dacă ai nevoie de ajutor, sunt aici". „Este 
aproape gata." „încă o piesă şi ai terminat." 

6. Spune-i că înţelege ce simte. De exemplu: „Ştiu că este greu, 
dar pot să te ajut dacă vrei". „Ştiu că nu vrei să mai continui, dar îi 
vei face tatei o bucurie!" „Ştiu că durează mult, dar eşti aproape 
gata." „Ştiu că nu-ţi place să faci ordine şi să strângi jucăriile, dar 

este timpul să mergem la cumpărături." „Cred că te-ai trudit mult 
ca să ajungi până aici." 

7. Probabil că va trebui să-i explici copilului că „unele lucruri le 
facem nu pentru că vrem, ci pentru că sunt spre binele nostru sau 
pentru că trebuie făcute. Este bine să înveţi să duci lucrurile începute 
la bun sfârşit." 

8. încearcă să faci un joc pe baza lucrului terminat. De exemplu: 
„Va fi o surpriză să vedem ce va ieşi de aici, când vei termina". 
„Cum va arăta, oare, când va fi gata?" 

9. Recompensează-1 când termină. De exemplu: „Se pare că eşti 
fericit pentru ceea ce ai realizat". „Sunt fericită când duci la bun 
sfârşit ce începi." „Hai să punem desenul la panoul de perete." 

10. Ajută-1 să găsească succesul, la început, în lucruri simple. 

A. 

înlocuieşte materialele atunci când copilul simte că nu poate, pentru 
că ceea ce încearcă să facă este prea dificil. 

11. Nu-1 presa să termine absolut orice lucru pe care-1 încearcă. 
Este important să înveţe să ducă lucrurile la bun sfârşit pentru simţă- 
mântul de împlinire pe care i-1 oferă aceasta, şi nu ca să îţi facă ţie 
plăcere. 

Un mic ajutor, oferit la timpul potrivit, îl poate ajuta pe copil să 
treacă peste o dificultate care îl descurajează, iar satisfacţia pe care 
o va avea văzând misiunea îndeplinită şi lucrul încheiat îl va stimula 
să se străduiască mai mult. Vorbind despre perseverenţă, iată un 
motto care merită ţinut minte: 

„Un singur lucru, făcut o dată şi bine, 

este un lucru foarte bun; o poate spune oricine. 

Lucrează cu puterea şi voinţa toată; 

lucrurile făcute pe jumătate nu sunt bine făcute niciodată." 

Creativitatea în contrast cu conformismul 

Fiecare copil este unic. El îşi manifestă unicitatea printr-un com- 
portament creativ şi inventiv. Când copiii realizează lucruri într-un 
mod neobişnuit, fac ceva ce n-a mai făcut nimeni sau descoperă mai 
multe soluţii la o problemă pentru care părinţii nu aveau decât un 
singur răspuns, atunci pot fi numiţi creativi. 

Creativitatea poate fi exprimată aproape în tot ceea ce face co- 
pilul - în cuvinte, în cântece, în acţiuni, în lucrări artistice sau în 
gândire. Nu este tocmai uşor să ai în casă un copil creativ. Majoritatea 
părinţilor recunosc că preferă copiii conformişti, care urmează 
întotdeauna calea previzibilă şi care nu cer niciodată explicaţii în 
legătură cu ceea ce li se cere să facă. Insă copilul creativ este cel 
care, în cele din urmă, îşi va lăsa semnătura pe o nouă descoperire 
ştiinţifică sau care va realiza ceva ce va aduce multora bucurie si 

ajutor. 

Cam la vremea când copilul ajunge la vârsta preşcolară, probabil 
că unele dintre experienţele vieţii l-au învăţat deja că nu este bine 
să fie prea diferit de ceilalţi. Insă, indiferent de vârstă, copilul poate 
fi învăţat şi ajutat să-şi dezvolte creativitatea. Iată, în continuare, 
câteva dintre lucrurile pe care le poţi face pentru a încuraja creati- 
vitatea: 

1. Oferă-le copiilor suficient timp şi materiale pentru a fi creativi. 
De obicei, pentru un copil este mult mai uşor şi mai rapid să copieze 
ceva făcut de o altă persoană, decât să se gândească la un mod 
original de a face el însuşi ceva. Ca să fii creativ ai nevoie de timp şi 
trebuie să ai la dispoziţie anumite materiale. 

2. Acceptă un comportament creativ. Ca părinte, trebuie să fii 
convins că individualitatea este importantă şi că nu este neapărată 
nevoie ca toţi copiii să acţioneze în acelaşi fel. 

3. Crează acea atmosferă care să-1 încurajeze pe copil să fie creativ. 
Este nevoie să-i faci pe copii să se simtă liberi să folosească mate- 
rialele în diferite moduri. De exemplu, cuburile şi figurinele din 
plastic pot fi folosite atât pentru a trasa pe hârtie diferite forme 
geometrice, cât şi pentru a construi cu ele. Pentru ca ei să ştie că au 
această posibilitate, fiecare copil trebuie să cunoască ce jucării şi ce 
materiale este liber să folosească oricând şi trebuie încurajat să o 
facă mereu în moduri variate. 

4. Comentează şi pune întrebări ca să-i stimulezi creativitatea. 
De exemplu: „Există mai multe posibilităţi de a desena cu acuarele 
pe hârtie". „In câte feluri diferite poţi aşeza acuarela pe hârtie?" 

A, 

„In câte moduri poţi folosi acest obiect?" „Foarte interesant! Cum 
ai făcut? Nu m-am gândit niciodată să fac astfel!" 

5. Recompensează-i creativitatea în aşa fel încât copilul să aibă 
simţământul valorii personale. De exemplu: „Ai avut o idee foarte 
bună." „Ai descoperit o metodă pentru a face acest lucru." „Se 
pare că-ţi place şi ţie cum ţi-a reuşit desenul ." 

6. Nu le aşeza în faţă modele pentru activităţi în care se pot 
exprima în stilul lor personal. Activitatea să se desfăşoare printr-un 
„moment creativ", şi nu printr-unul „imitativ". Nu spune: „Raţa 

A 

merge aşa", ci spune: „In câte feluri poţi merge astfel încât să arăţi 
ca o raţă?" „Fii o raţă specială, în stilul tău!" „Cum crezi că ar 
trebui să mergi?" 

A 

Nu spune: „Acesta este un mod de a merge", ci spune: „In câte 
feluri diferite poţi merge?" (înainte, înapoi, pe lateral, în picioare, 
pe vine, repede, încet, pe vârfuri, pe călcâie etc.) 

In lucrările artistice, nu spune: „Ce culoare ar trebui să aibă un 
pom?" sau „Pomul trebuie să fie verde", ci spune „Ai colorat po- 
mul cum n-a mai făcut-o nimeni altcineva. Este un pom special. îmi 
place cum ţi l-ai imaginat." 

7. Oferă-i copilului posibilitatea de a inventa poveşti, poezii şi 
cântece. Uneori, după ce copilul a desenat o imagine, îi poţi cere să 
spună o poveste legată de desenul respectiv. 

8. Fii tu însuti creativ. Nu face acelaşi lucru, în acelaşi fel, ci 

A 

încearcă ceva nou. In orice activitate există loc pentru creativitate. 
Bineînţeles că nu va merge totul, dar copilul va învăţa că, indiferent 
dacă merge sau nu, ai curajul să încercaţi ceva diferit. 

Ca să-i dai o idee despre cum poţi fi creativ în ce priveşte muzica, 
improvizează nişte instrumente muzicale din ce îţi stă la îndemână. 
De exemplu: suflând peste o sticluţă ţinută în dreptul buzelor se 
poate scoate un sunet; o sârmă sau o sfoară bine întinsă pe o 
scândură, între două cuie, zăngăne; tuburi de diferite mărimi, lovite 
cu un ciocănel, dau sunete diferite; clopoţei prinşi de sfoară elastică 
pot fi legaţi la mâinile sau la picioarele copilului, astfel încât să 
sune în ritmul mişcărilor acestuia; două jumătăţi de nucă lovite una 
de cealaltă; cutii mari de conserve pot fi folosite ca tobe; chiar şi 
borcanele de sticlă, pline doar pe jumătate cu apă, pot deveni 
instrumente muzicale, atunci când sunt lovite uşor cu o lingură. 
Posibilităţile sunt infinite. 

Crează o atmosferă în care greşelile şi eşecurile să fie acceptate 
ca făcând parte din experienţa creativă. Se spune că, atunci când 
eşti creativ, nu se poate vorbi despre greşeli, ci de încercări. De câte 
ori a încercat Edison, mereu si mereu să facă ceva să funcţioneze? 
Mulţi copii sunt nemulţumiţi atunci când încearcă ceva într-un fel 
şi descoperă că ceea ce au făcut nu are efectul pe care-1 aşteptau. 
De exemplu, copilul poate să amestece două culori de acuarelă şi să 
nu obţină culoarea pe care o dorea; sau poate să încerce să aşeze 

cuburile în echilibru, într-un anumit fel si să nu reuşească. Adesea, 

oamenii care sunt creativi au mai multe eşecuri decât succese! Dar 
secretul succesului este acela că ei sunt în stare să-şi accepte eşecurile 
şi sunt gata să încerce din nou. 

Generozitatea în contrast cu egoismul 

Este caracteristic copilului mic să creadă că lumea se învârte în 
jurul lui, că el este cea mai importantă persoană din lume şi că toţi 
ar trebui să se îngrijească doar de nevoile lui. Atunci când un copil 
are acest simţământ, este dificil sau aproape imposibil să se gândească 
la altceva decât la satisfacerea propriilor dorinţe. încet, încet, în 
timp ce îi satisfaci copilului nevoile, astfel încât să se poată simţi 
fericit şi în siguranţă, el trebuie să înveţe ca, la rândul său, să-i ajute 
pe ceilalţi şi să împartă cu ei ce are. 

Pentru un copil de doi ani, este foarte dificil să împartă cu ceilalţi 
lucrurile lui sau să aştepte până îi vine rândul. La această vârstă ar 
putea exista mai puţine conflicte dacă ai avea mai multe jucării de 
acelaşi fel, atunci când un copil de aceeaşi vârstă vine să se joace 
împreună cu al tău. Pe la vârsta de patru ani, atunci când încep să 
se dezvolte imaginaţia şi sensibilitatea faţă de cei din jur, copilului 
îi este mult mai uşor să împartă cu alţii ceea ce are. De-abia la vârsta 
de opt ani generozitatea conştientă îşi atinge apogeul. Atunci, 
copilul le va da prietenilor săi, dacă nu este supravegheat îndeajuns, 
până şi cele mai îndrăgite lucruri care îi aparţin. Persoana generoasă 
este dispusă să-şi adapteze nevoile şi dorinţele proprii la nevoile şi 
la dorinţele celorlalţi. Pentru a-1 ajuta pe copil să înveţe să împartă 
cu ceilalţi, trebuie să ţii cont de următoarele aspecte: 



58 ÎNŢELEGE-ŢI COPILUL 

1. Nu-1 obliga pe copil să dea din lucrurile sale. Procedând astfel, 
este posibil să-1 faci ca, în cele din urmă, să împartă cu ceilalţi, dar 
actul renunţării la diverse lucruri, lipsit de simţământul părtăşiei şi 
al generozităţii, nu conduce la efectul dorit, şi anume acela de a-1 
face pe copil mai dispus să dăruiască şi în ocaziile următoare. De 
exemplu, este posibil ca Alice să renunţe la păpuşa sa preferată, dar 
este mânioasă pentru că trebuie să facă acest lucru şi este hotărâtă 
ca data viitoare să îşi ascundă jucăriile, astfel încât să nu mai fie 
obligată să le dea. 

De asemenea, este adevărat că unii copii, chiar şi la vârsta de 
patru sau cinci ani, manifestă încă un puternic ataşament faţă de 
lucrurile lor. Dacă un copil aduce la tine în casă o jucărie care îi 
aparţine, nu ar trebui să-i ceri să ţi-o dăruiască ţie. Cu toate acestea, 
el ar trebui să accepte urmările de neevitat, şi anume ca tu să pui 
jucăria respectivă deoparte, în cazul când copiii tăi sunt mult prea 
dornici să se joace cu ea sau prea nemulţumiţi, pentru că nu au voie 
să o folosească. Uneori, copiii nu sunt dispuşi să cedeze altora 
jucăriile lor, de teamă că aceştia li le vor strica. Ii poţi ajuta în 
această privinţă, organizând totul în aşa fel, încât joaca să se 
desfăşoare în siguranţă şi asigurându-1 pe copilul musafir că vei avea 
grijă să nu se întâmple nimic cu lucrurile lui. 

In situaţia când există doar o singură jucărie de un anume fel, şi 
un copil a aşteptat îndelung să îi vină rândul, s-ar putea să fie nevoie 
să stabileşti anumite reguli sau anumite limite în ceea ce priveşte 
folosirea respectivei jucării de către aceeaşi persoană. Copilului îi 
va fi mai uşor să renunţe la o jucărie dacă îl avertizezi dinainte că 
mai are dreptul doar la cinci minute de joacă, decât dacă vii, pur şi 
simplu, şi îi smulgi jucăria din mână, ca să i-o dai altui copil. 

2. Ajută-ţi copilul să se descurce singur în situaţiile în care trebuie 
să împartă lucrurile cu alţi copii. Este cu mult mai bine să-i înveţi pe 
copii să împartă cu ceilalţi din proprie iniţiativă, decât să fii nevoit 
să le impui acest lucru într-un fel sau altul. Atunci când un copil 
vrea ceva ce aparţine altui copil, să-i spună acestuia: „Când nu te 
mai joci cu jucăria aceasta, vrei să mi-o dai şi mie puţin? Te rog!" 
La început, este posibil ca celălalt copil să spună: „Nu". Atunci 
este datoria ta să-i explici acestuia că, atunci când va termina de 

jucat cu acea jucărie, să nu uite să-i spună celui care dorea jucăria, 
că a terminat de jucat cu ea şi că o poate lua. Trebuie să-i reaminteşti 
şi celui care a aşteptat că acum este rândul lui să se joace. In acest 
fel, copilul care la început nu a vrut să dea jucăria va simţi bucuria 
dăruirii, văzându-1 pe celălalt cât de fericit este. 

3. De obicei, generozitatea nu apare spontan, ci se învaţă. Ca 
părinte, trebuie să-i încurajezi în mod continuu pe copiii tăi în această 
privinţă şi să le răsplăteşti orice atitudine de generozitate şi dăruire. 
Trebuie să te porţi în aşa fel, încât să le placă să împartă cu ceilalţi. 

Caracteristicile specifice, menţionate în acest capitol, reprezintă 
doar câteva dintre aspectele în care fiecare copil este unic. înţelegerea 
acestor caracteristici şi a diferitelor moduri în care părinţii pot lucra 
cu copiii lor, fie pentru a le încuraja, fie pentru a le modela compor- 
tamentul, îţi va fi de folos în încercarea de a-ţi înţelege mai bine 
copiii. 



Increde-te în Domnul din toată inima ta, 

şi nu te bizui pe înţelepciunea ta. (Proverbe 3,5) 




nţelegerea emoţiilor 



Părinţii descoperă adesea că una dintre cele mai dificile şi mai 
complicate datorii care le revin este aceea de a face faţă emoţiilor 
copiilor lor şi comportamentului generat de acestea. Motivul este 
acela că, atunci când emoţiile copilului sunt stârnite, organismul 
său se află într-o asemenea stare, încât nu ajungi la nici un rezultat 
încercând să stai de vorbă cu el şi să-i aduci argumente. In multe 
situaţii, reacţiile copilului îl fac pe adult să se simtă atât de frustrat, 
încât propriile emoţii încep să se agite. 

Emoţia a fost definită ca fiind o stare de agitaţie a întregului 
organism. Atunci când o persoană trece printr-o emoţie, se produc 
anumite schimbări atât în simţămintele acelei persoane, cât şi în 
comportamentul său exterior, cum ar fi accesele de râs sau de plâns, 
furia, încruntarea, irascibilitatea. Dar mai mult decât aceste efecte 
superficiale, emoţiile produc schimbări şi la nivelul anumitor funcţii 
ale organismului, precum circulaţia sângelui, respiraţia, activitatea 
glandulară sau procesele senzoriale. 

Pentru a înţelege mai bine schimbările care au loc în timpul unei 
reacţii emoţionale, haideţi să-1 „examinăm" pe Danny, modelul tipic 
al unui copil de trei ani, care stă aşezat de aproape o jumătate de 
oră pe podeaua din camera de zi a doamnei în grija căreia a fost 
lăsat, încercând să construiască din cuburi un turn complicat, înalt 
si cu o structură nu tocmai echilibrată. El se simte confortabil si este 
fericit, gândindu-se cu plăcere la faptul că, doar peste câteva minute, 
mama va veni să îl ia acasă. Inima îi bate normal. Stomacul tocmai îi 

digeră mâncarea pe care a mâncat-o la prânz. Plămânii îi furnizează 
doar cantitatea necesară de oxigen, în timp ce ficatul îi depozitează 
rezervele de glucoza. Deodată, Tom, un puşti de cinci ani, cu o fire 
impulsivă, vine în fugă din celălalt colţ al camerei şi îi demolează lui 
Danny toată construcţia. 

Danny este uluit - muşchii i se contractă involuntar, într-un spasm 
care se accentuează pe măsură ce cub după cub se rostogoleşte pe 
podea. El lasă să-i cadă pe covor şi piesa pe care o mai avea în mână 
şi scoate un strigăt ascuţit. Adrenalina i se descarcă în circuitul sanguin 
şi face ca, la rândul lui, ficatul să elibereze o cantitate suplimentară 
de glucoza, furnizându-i lui Danny mai multă energie. Inima îşi 
accelerează bătăile, pe măsură ce sângele îi asaltează tot mai mult 
cămăruţele. Activităţile digestive încetează în stomacul lui Danny. 
Gura i se usucă. Foliculii piloşi se întăresc. Pupilele i se dilată. Nările 
se lărgesc, pentru a se adapta la cerinţele crescute de oxigen ale 
plămânilor. Picături de transpiraţie îi brăzdează fruntea. Primul 
impuls pe care îl simte este acela de a-1 lovi pe Tom. Dar nu se 
poate hotărî unde să-şi plaseze lovitura şi nici nu este prea sigur de 
consecinţe. 

Chiar în clipa când Danny se pregăteşte să izbucnească în plâns, 
apare mama sa, care îl înconjoară cu braţele ei iubitoare şi pline de 
mângâiere. El se simte slab şi neputincios şi se lasă să cadă în braţele 
mamei, scuturându-se în suspine adânci. In câteva clipe, el îşi 
recapătă calmul îndeajuns, încât să-i poată povesti mamei ce s-a 
întâmplat. Apoi se simte relaxat. înainte de a pleca, trece pe la 
toaletă, apoi adoarme în maşină, în drum spre casă. 

As. 

In timpul unei furtuni emoţionale, inima bate mai repede, sto- 
macul se opreşte din digerat, saliva încetează să fie secretată, vasele 
sanguine se contractă şi transpiraţia se intensifică. Toate acestea 
sunt efectele acţiunii ramurii simpatice a sistemului nervos vegetativ, 
ramură care este dominantă în timpul emoţiilor. Imediat după reacţia 
emoţională, preia influenţa dominantă ramura parasimpatică, 
făcând ca inima să-şi încetinească ritmul, stomacul să înceapă să di- 
gere şi saliva să se secrete. Apoi, după un timp scurt, echilibrul se reface. 

Atunci când realizezi că emoţiile dau peste cap, în mod real, 
echilibrul funcţiilor din organismul unui copil sau al unui adult, 

poţi să înţelegi de ce este atât de important să eviţi situaţiile care 
pot genera emoţii negative puternice. In primul rând, trebuie să 
învăţaţi să vă controlaţi propriile reacţii emoţionale, deoarece 
exteriorizarea emoţiilor puternice nu face altceva decât să stârnească 
si în ceilalţi acelaşi răspuns. De asemenea, ar trebui să fiţi conştienţi 

de faptul că, atunci când copiii manifestă emoţii puternice, este 
posibil ca şi în voi, ca părinţi, să apară un răspuns emoţional. Lucrul 
acesta nu face altceva decât să complice şi mai mult situaţia, con- 
ducând la neînţelegeri mai acute şi, adesea, la aplicarea unei disci- 
pline aspre, pentru a menţine sub control comportamentul copilului 
agitat emoţional. 

Mai ales în domeniul emoţional, copilul învaţă privind la părinţi, 
la alţi adulţi importanţi pentru el sau chiar la copiii mai mari. Atunci 
când îi văd pe ceilalţi exteriorizându-si emoţiile de nemulţumire si 

de mânie într-un mod aspru şi necontrolat, copiii învaţă că o astfel 
de manifestare este bună de copiat. Este un sfat bun acela de a nu 
lăsa să vă scape de pe buze cuvinte aspre sau mânioase. Nu puteţi fi 
în siguranţă atunci când vă lăsaţi copleşiţi, într-un mod nedemn şi 
înjositor, de emoţiile scăpate de sub control. Cuvintele voastre şi 
tonul pe care le rostiţi reprezintă pentru copiii voştri lecţii pline de 
influenţă, cu privire la modul în care să-şi controleze ei înşişi emoţiile! 

Desigur, cu toţii facem greşeli în această privinţă şi, din când în 
când, ne pierdem cumpătul; însă întotdeauna ar trebui să ne aducem 
aminte că: „Idealurile sunt asemenea stelelor. Nu le putem atinge 
niciodată, dar ne putem stabili drumul după ele." Şi stabilirea corectă 
a direcţiei de urmat, în domeniul propriului comportament 
emoţional, vă va asigura un beneficiu dublu, pentru că ea se va 
reflecta şi în viaţa copiilor voştri. 

Atunci când înţeleg modul în care emoţiile puternice afectează 
nu numai comportamentul vizibil, ci şi funcţiile interne ale organis- 
mului copilului, părinţii vor fi mai înţelegători în privinţa aşteptărilor 
pe care le au de la el. De exemplu, dacă este supărat şi stârnit emo- 
ţional, copilului îi este extrem de dificil să mănânce, să doarmă sau 
chiar să înveţe. Aceste activităţi trebuie să aştepte până când el va 
trece de această reacţie emoţională din corpul său şi va reveni la o 
stare de echilibru. 

Există multe feluri de emoţii. Cele pozitive - afectivitatea, încân- 
tarea, buna dispoziţie, entuziasmul, speranţa sau bucuria - întăresc 
sănătatea familială şi fericirea personală. In schimb, cele care au 
componente negative - mânia, nemulţumirea, dezgustul faţă de ceva 
sau cineva, nefericirea, suferinţa, dezamăgirea, invidia, frica, gelozia 
sau ruşinea - sunt dăunătoare. Este important să învăţaţi câte ceva 
despre aceste emoţii şi despre efectele pe care ele le au asupra co- 
piilor, astfel încât să puteţi fi mai eficienţi în tratarea lor, când apar. 

In continuare vom aborda câteva dintre emoţiile cu care părinţii 
se confruntă cel mai frecvent. 

Supărarea 

Aceasta este cea mai obişnuită emoţie negativă din timpul primei 
copilării. Copilul trebuie învăţat, încă de timpuriu, cum să facă faţă 
simţămintelor de nemulţumire şi cum să şi le stăpânească, deoarece 
ele îl pot face să-şi piardă controlul asupra propriilor acţiuni. Este 
nevoie de multă înţelepciune din partea părinţilor pentru a-1 ajuta 
pe copil să realizeze această cucerire. 

Copiii îşi exprimă supărarea în multe feluri. De obicei, la copiii 
mai mici aceasta se manifestă prin accese de nervozitate, prin ţipete, 
apnee (ţinerea respiraţiei) sau acte agresive, precum lovituri şi 
muşcături. Pe măsură ce cresc, copiii învaţă adesea că, atunci când 
îşi exprimă nemulţumirea în mod deschis, vor fi pedepsiţi; astfel, ei 
încearcă să-şi exprime supărarea în alte moduri, bosumflându-se, 
plănuind să se răzbune, sugându-şi degetul mare, mâncând peste 
măsură, retrăgându-se în camera lor sau refuzând să vorbească. 

Copiii se supără din multe motive. Unul dintre motivele pe care 
îl întâlnim frecvent la copiii mici este faptul că părinţii îi întrerup 
din anumite activităţi care lor li se par deosebit de interesante (cum 
ar fi să verse apă pe podea). Deseori, supărarea este rezultatul in- 
tervenţiei părintelui care încearcă să-1 oblige pe copil să facă ceva 
ce el nu doreşte (să se îmbrace sau să meargă la toaletă). 

Comportamentul la supărare se schimbă, pe măsură ce copilul 
creşte. Pe parcursul primilor trei ani, majoritatea izbucnirilor de 
nemulţumire ale copilului se manifestă prin eliberarea necontrolată 
a energiei acumulate, prin lovituri, muşcături sau alte gesturi de 

felul acesta. Aceste izbucniri apar pe neaşteptate şi, de multe ori, 
fără nici un semnal de avertizare. Ele se pot întâmpla frecvent, dar 
de cele mai multe ori durează mai puţin de cinci minute. Pe măsură 
ce copilul creşte, nemulţumirea începe să fie îndreptată mai mult 
asupra obiectului sau persoanei care a generat-o; este mai puţin 
violentă, mai simbolică si mai verbală. 

Pe măsură ce copiii încep să se asocieze cu alţi copii, se înregis- 
trează o intensificare a izbucnirilor de nemulţumire, datorată conflic- 
telor care apar în legătură cu obiectele sau cu locul de joacă; uneori, 
între copii au loc atacuri fizice sau verbale, aruncându-şi unul celuilalt 
tot felul de porecle jignitoare. Copiii se supără şi atunci când dato- 
rită vocabularului lor limitat, nu reuşesc să-i facă pe ceilalţi să înţe- 
leagă ce spun sau ce vor. Nu este simplu să înţelegi sentimentul de 
nemulţumire şi să ştii cum să-1 tratezi. Adesea, copiii se supără cu 
uşurinţă dacă nu se simt bine, chiar dacă este vorba doar de o răceală. 
Supărarea este mai des întâlnită la copiii care sunt în convalescenţă 
după o boală gravă, decât la cei care nu au fost bolnavi. De asemenea, 
ea se pare că izbucneşte mai frecvent înainte de ora mesei, decât în 
oricare alt moment al zilei. Cauza acestei realităţi este, probabil, 
dublă. Copiii sunt obosiţi şi iritabili datorită scăderii glicemiei înainte 
de masă, iar părinţii sunt, de obicei, mai ocupaţi, în acest timp, cu 
pregătirea mesei, astfel că nu reuşesc să-şi supravegheze copiii 
îndeaproape sau să le satisfacă nevoile emoţionale de dragoste aşa 
cum ar dori micuţii. 

Supărarea este, de asemenea, legată şi de mediul în care se află 
copilul. Cu cât sunt mai mulţi adulţi în casă, cu atât este mai probabilă 
izbucnirea unei crize de nemulţumire la copil. Atunci când părinţii 
trec dintr-o dată de la o metodă de disciplină la alta, apar mai 
multe izbucniri de nemulţumire. S-a observat, de asemenea, că acei 
copii care se află în procesul acomodării cu mersul la toaletă sunt 
mai predispuşi la supărare după nopţile când se mai întâmplă să 
ude patul, decât după cele în care s-au păstrat uscaţi. Se pare că 

As. 

sunt dezamăgiţi de propriul comportament şi devin frustraţi. In 
acelaşi timp, cercetările au reliefat că, în cazul copiilor care merg la 
grădiniţă, stările conflictuale şi izbucnirile de supărare sunt mai 
frecvente când copiii au la dispoziţie un spaţiu de joacă mic, decât 

atunci când acesta este mai larg. Numărul limitat de jucării sau de 
alte lucruri pe care toţi copiii le-ar prefera în acelaşi timp este, de 
asemenea, un factor generator de supărare. Acesta este motivul 
pentru care bancheta din spate a automobilelor este, atât de adesea, 
scena unor adevărate bătălii între fraţi. 

Una dintre cauzele pentru care nemulţumirea este atât de 
obişnuită printre copiii mici este aceea că unui copil nu-i ia prea 
mult timp să descopere că accesele de nemulţumire reprezintă o 
metodă uşoară si rapidă de a obţine ce doreşte. Părinţilor nu le 
place să-şi vadă copiii supăraţi. De aceea, fără să se gândească prea 
mult, ei nu fac altceva decât să le încurajeze comportamentul irascibil, 
oferindu-le ce doresc pentru a-i împăca, în loc să aştepte până când 
aceştia îsi depăşesc izbucnirile emoţionale. 

Pe parcursul anilor de dinainte de şcoală, băieţii au tendinţa de 
a manifesta mai multe accese de supărare decât fetele, pentru că, 
de obicei, părinţii dezaprobă mai mult izbucnirile de nemulţumire 
ale băieţilor decât ale fetelor. 

In general, atunci când un copil devine nemulţumit, indiferent 
care ar fi motivul, te poţi aştepta la anumite feluri de exprimare a 
nemulţumirii şi trebuie să fii pregătit să-1 ajuţi să-şi trateze mânia 
într-un mod mai degrabă constructiv, decât distructiv. Simţămintele 
de mânie ale copilului nu trebuie să fie negate, deoarece pentru el sunt 
foarte reale. Nu trebuie să-1 faci să se simtă vinovat că are aceste sim- 
ţăminte, ci trebuie să-1 înveţi să le trateze într-un mod constructiv. 

Una dintre căile prin care copilul poate învăţa acest lucru este 
comportamentul tău. Şi tu, ca adult, te poţi mânia cu privire la 
anumite lucruri, dar nu trebuie să dai frâu liber simtămintelor de 
nemulţumire. Chiar dacă eşti supărat, te poţi comporta cu mult 
calm, fără să te laşi dominat de emoţii, folosind aceste simţăminte 
pentru a schimba situaţia care a generat nemulţumirea. Pentru că 
supărarea poate fi provocată de multe lucruri diferite, este foarte 
important să determini adevăratele cauze şi să le tratezi în mod 
direct pe acestea, în loc să reacţionezi faţă de starea de nemulţumire, 
în sine. 

Să nu te simţi ameninţat atunci când copilul tău se supără. Adu-ţi 
aminte că este un copil, neadaptat cadrului social, şi că, probabil, 
acţionează normal (chiar dacă neplăcut), pentru vârsta lui. Tu, pe 

de altă parte, eşti un adult care, printr-o stăpânire de sine matură, 
poţi tempera furtunile emoţionale ale copilului tău. 

Iată câteva sugestii care te pot ajuta să previi izbucnirile de ne- 
mulţumire ale copiilor tăi sau manifestarea lor neplăcută şi violentă. 

1. Propria stăpânire de sine reprezintă cea mai bună garanţie 
pentru autocontrolul copiilor tăi. 

2. Copilul nu trebuie să aibă prea mulţi „şefi", care să-i dea 
instrucţiuni contradictorii şi care să aibă aşteptări contradictorii din 
partea lui. Cooperarea între părinţi este cea mai importantă. 

3. Fiecărui copil trebuie să i se ofere o disciplină şi o îndrumare 
consecventă încă de la primele semne de nemulţumire, în loc să se 
aştepte până când ajunge să-şi exteriorizeze supărarea într-un mod 
violent şi supărător. 

4. Trebuie să-i porţi de grijă copilului printr-o rutină flexibilă, 
care să-i asigure hrana, odihna şi activitatea, înainte ca el să resimtă 
acut si dureros nevoia de ele. 

5. Trebuie să faci tot posibilul pentru a evita oboseala sau agitaţia 
excesivă. 

6. Trebuie să răspunzi cu promptitudine cererilor de ajutor ale 
copilului, înainte ca el să devină nemulţumit. 

7. Nu ar trebui să-i îngădui copilului să obţină prin izbucniri de 
nemulţumire ceea ce doreşte; cu alte cuvinte, nu încuraja aceasta. 

8. Ajută-ţi copilul să înveţe cum să obţină ce doreşte printr-un 
comportament lipsit de mânie. Aceasta poate însemna să-1 înveţi 
cum să ceară ce doreşte, să aştepte până când îi vine rândul, să 
aducă argumente pentru a convinge, sau chiar să spună: „Te rog!" 

9. Cu mult calm, ajută-ţi copilul să găsească satisfacţie în 
înlocuitori ai lucrurilor pe care le doreşte şi nu le poate avea, înainte 
de a deveni nemulţumit. 

10. In căminul tău trebuie să domnească o atmosferă caldă, din 
punct de vedere emoţional. Atunci când viaţa copilului este plină 
de emoţii pozitive, există mai puţine şanse ca cele negative să fie 
exprimate. 

11. Spune-i clar ce anume este îngăduit şi ce nu, în ceea ce priveşte 
comportamentul. De exemplu: „Nu ai voie să strigi la mine. Când 
vei vorbi pe un ton liniştit, te voi asculta." 

Agresivitatea 

Comportamentul agresiv, cum este dorinţa de afirmare a 
personalităţii proprii, reprezintă un atribut important pe care trebuie 
să-1 dobândească toţi copiii; dar atunci când comportamentul agresiv 
este însoţit de mânie, zboară scântei şi există pericolul generării 
unei situaţii deosebit de dificile. In acest sens, agresivitatea înseamnă 
atac, intruziune, provocare şi impulsivitate - copilul are tendinţa de 
a face tocmai acel lucru care înseamnă primul pas către un conflict. 

Agresivitatea este una dintre formele sub care se poate manifesta 
mânia şi reprezintă una dintre cele mai dificile forme de com- 
portament emoţional negativ cărora trebuie să le facă faţă părinţii. 
Cauzele agresivităţii sunt asemănătoare celor ale mâniei. De exem- 
plu, agresivitatea poate fi o reacţie în caz de nemulţumire sau poate 
fi legată de anumiţi factori fizici, precum foamea sau oboseala, dar 
ea poate fi determinată şi de dorinţa de a atrage atenţia celorlalţi 
sau de a demonstra superioritatea. 

Agresivitatea poate apărea, de asemenea, din simţăminte de 
nesiguranţă, care îl pot face pe copil să simtă nevoia de a fi defensiv, 
ca un mijloc de autoprotejare. „Dacă acţionez primul, voi deţine 
controlul asupra situaţiei." 

Adesea, copilul devine agresiv fizic atunci când nu este în stare 
să se facă înţeles în mijlocul celorlalţi. Vrea să intre într-un grup de 
joacă sau vrea ceva ce are altcineva, dar, pentru că îi lipsesc deprin- 
derile de comunicare cele mai adecvate, nu-i poate face pe ceilalţi 
să-1 înţeleagă. De obicei, pe măsură ce copiii învaţă să comunice 
verbal, nevoia lor de a-i lovi pe alţi copii se diminuează. Multe 
agresiuni dintre copii apar între cei de vârste diferite, când cel mai 
mic este mai puţin agresiv. Unele dintre aceste agresiuni par a fi 
cauzate de lipsa de pricepere a copilului mai mare de a-1 face pe cel 
mai mic să-i înţeleagă cuvintele. 

Modul în care reacţionează partenerii de joacă ai copilului la 
comportamentul său agresiv depinde, în mare măsură, de intensi- 
ficarea sau diminuarea actelor sale de agresivitate. De exemplu, dacă 
un copil mai mic plânge, când este lovit de un tovarăş de joacă 
supărat pe el, plânsul acesta îi oferă satisfacţie celui care a lovit. El 
a realizat ce dorea şi, în felul acesta, învaţă că a-i lovi pe ceilalţi este 
eficient. Dar dacă cel care a fost lovit nu reacţionează în nici un fel, 

copilul agresiv nu obţine nici o satisfacţie din atitudinea lui, astfel 
că frecvenţa lovirii celorlalţi - ca metodă de a rezolva o problemă - 
de obicei scade. 

Comportamentul agresiv este foarte uşor de modelat. Copiii 
ignoră adesea ceea ce spun adulţii sau părinţii („Nu mai lovi!") şi 
continuă să facă ceea ce fac adulţii (lovesc). De exemplu, atunci 
când Bonnie se supără la şcoală, dintr-un motiv oarecare, ea apucă 
primul lucru pe care îl găseşte la îndemână şi loveşte cu el. Când în- 
văţătoarea a adus acest fapt în atenţia mamei, mama i-a explicat că 
fetiţa se poartă exact aşa cum se poartă şi tatăl ei, atunci când este 
nervos. Realitatea a demonstrat că, în marea majoritate a cazurilor, 
copiii învaţă să se comporte agresiv urmărind scenele de violenţă 
prezente în diferite filme şi programe de desene animate. Ei chiar 
îşi depăşesc modelele, inventând gesturi şi acţiuni mai violente decât 
cele pe care le-au văzut.* 

Adesea, părinţilor le este greu să-şi dea seama, cu certitudine, 
când un act agresiv al copilului exprimă doar dorinţa lui de autoafir- 
mare şi când acesta poate fi dăunător. In general, agresivitatea unui 
copil devine periculoasă (1) când depăşeşte cadrul situaţiei, (2) când 
este atât de intensă, încât izbucneşte în acte distructive, (3) când 
este îndreaptată mai degrabă împotriva oamenilor, cu intenţia de a 
le face rău, decât împotriva lucrurilor şi a condiţiilor care ar trebui 
schimbate, (4) când se îndreptă către interiorul copilului, generând 
în el puternice simţăminte de neîmplinire, nemulţumire şi de anxietate. 

Este întotdeauna mai bine să-i împiedicăm pe copiii noştri să 
devină agresivi într-un mod dăunător. Cum? 

1. Reducându-le motivele de nemulţumire şi evitând situaţiile pro- 
vocatoare, în special atunci când copilul nu are maturitatea necesară 
ca să-şi poată controla simţămintele mai intense. Aceasta presupune 
o observare atentă şi o intervenţie promptă. 

2. Cunoscând şi ţinând cont de copiii care au un prag de toleranţă 
la nemulţumiri mai scăzut şi care sunt hipersensibili şi grabnici să-şi 
exprime mânia. 



* Bandura, Albert and Richard Walters, Social Learning and Personality 
Development (N. Y.: Hoit, Rinehard and Winston, 1963). 

3. Recunoscând simţămintele copilului (dându-ţi seama din timp 
când este pe cale de a se mânia) şi tratând problema supărătoare 
imediat. 

4. Discutând despre simţămintele copilului în mod deschis, 
îngăduindu-i acestuia să-şi exprime mânia verbal. 

5. Ajutându-1 să-şi direcţioneze impulsurile agresive în lucrări 
constructive, în jocuri active sau într-o preocupare simbolică, cum 
ar fi să deseneze ceva sau să joace un rol imaginar. 

6. Ajutându-1 să se elibereze de tensiunea acumulată, astfel încât 
simţămintele să nu fie reprimate doar pentru a izbucni mai târziu, 
într-un mod mult mai violent. 

Copiii trebuie ajutaţi să înţeleagă că simţămintele de mânie apar 
în mod firesc. Important este ceea ce face persoana în cauză, cu 
aceste simţăminte. Acţiunile copilului sunt ceea ce contează; şi 
treptat, sub îndrumarea ta calmă şi iubitoare, copilul poate învăţa 
să-si folosească simţămintele emoţionale puternice într-o direcţie 
constructivă. Atunci când sunt învăţaţi să-şi exprime în mod deschis 
aceste simţăminte îndată ce ele apar şi să le canalizeze într-o direcţie 
constructivă, copiii înţeleg că nu trebuie să cultive în mintea lor 
resentimentele, mânia sau ura. Trebuie să fii tolerant fată de astfel de 
sentimente şi să le creezi copiilor un cadru în care să se simtă în 
siguranţă să şi le exprime, în acelaşi timp însă neîngăduind agresivi- 
tatea dăunătoare, care poate fi rezultatul unor astfel de sentimente. 

In special atunci când este vorba de agresivitate, trebuie să-i 
comunici cu fermitate copilului care sunt limitele de comportament 
pe care i le permiţi: „Nu trebuie să-ţi faci rău nici ţie, nici altora şi 
nici să strici lucrurile din jurul tău". Stabileşte aceste limite într-un 
mod neagresiv. Pălmuirea (la şezut) poate fi considerată compor- 
tament agresiv şi este, cel mai adesea, aplicată la mânie. De aceea, 
pălmuirea copilului, ca metodă de corectare a agresivităţii lui nu 
este, de obicei, la fel de eficientă ca lămurirea consecinţelor pe care 
le impune părintele sau ca metoda de a lăsa copilul singur în cameră, 
interzicându-i-se orice contact cu o altă persoană. Părinţii ai căror 
copii manifestă mai puţină agresivitate pot dezaproba cu hotărâre 
agresivitatea ostilă şi o pot combate ferm, fără să folosească pedepsele 
fizice sau agresive. 

Accesele de mânie 

Acestea reprezintă un alt mod prin care copiii mici, preşcolari, 
îşi pot exprima mânia în situaţiile pe care nu le pot controla. Un 
acces de mânie poate lua forma unui comportament violent, în care 
copilul dă din picioare, muşcă şi se loveşte cu capul de podea, sau 
poate lua forma acţiunilor distructive, în care încearcă să-i lovească 
pe ceilalţi, să-i ridiculizeze verbal sau să-i critice. 

Accesele de mânie încep, de obicei, la vârsta de unu, doi ani. 
După doi ani şi jumătate, izbucnirile violente legate de stabilirea 
unor obiceiuri de viaţă pozitive tind să scadă în număr, în timp ce 
conflictele cu autoritatea şi nemulţumirile legate de cadrul social 
tind să se accentueze. Accese ocazionale de mânie sunt de aşteptat 
din partea majorităţii copiilor, în perioada cuprinsă între doi şi trei 
ani, dar ele trebuie tratate într-un asemenea mod încât repetarea 
lor, într-o situaţie ulterioară similară, să fie descurajată. 

Când o fetiţă de cinci ani (sau mai mare) are accese frecvente de 
mânie, acestea pot apărea asociate cu alte tulburări de comporta- 
ment, precum iritabilitate, dependenţă excesivă, lipsa poftei de mân- 
care, melancolia, negativismul, dorinţa de a capta atenţia celorlalţi 
sau frica. într-un asemenea caz este înţelept să consulţi pediatrul 
sau chiar un psihiatru de copii, pentru a ajuta copilul să depăşească 
această stare dificilă. 

Accesele de mânie la băieţii de cinci ani (sau mai mari) sunt 
asociate cu negativismul, dar nu neapărat cu acea stare generală de 
nelinişte, caracteristică fetelor. 

Căutând cauzele acestor deosebiri dintre băieţi şi fete, putem 
descoperi că noi, ca părinţi, suntem mai îngăduitori cu băieţii şi le 
permitem să-şi exteriorizeze emoţiile, însă, când e vorba de fete, 
exprimarea liberă a mâniei şi agresivitatea ostilă nu sunt la fel de 
acceptate. De aceea, accesele lor de mânie, cel mai adesea, sunt 
socotite mai vinovate decât un simplu negativism la băieţi. 

Repetarea acceselor de mânie la copii depinde, în mare măsură, 
de atitudinea părinţilor în respectivele situaţii. Dacă, printr-un acces 
de mânie are succes, obţinând ce vrea, copilul va învăţa foarte repede 
că un astfel de „spectacol" simplu este eficient şi astfel mânia poate 
deveni un obicei durabil. 

Majoritatea acceselor de mânie sunt „derulate" pentru a atrage 
atenţia adulţilor, astfel încât copilul să-i poată influenţa să facă aşa 
cum vrea el. Atunci când părintele iese din cameră şi ignoră un 
astfel de comportament neacceptabil, copilul nu mai are nici o 
motivaţie pentru a continua în acelaşi fel. Acesta este motivul pentru 
care ignorarea este atât de eficientă în oprirea mâniei. Atunci când 
procedezi astfel, asigură-te, mai întâi, că nici copilul tău şi nici ceilalţi 
copii nu sunt în pericol de a se răni şi că obiectele din cameră nu vor 
fi stricate. In acelaşi timp, pentru ceilalţi copii ar putea fi neplăcut 
să-1 vadă pe copilul tău purtându-se într-un asemenea mod, în timp 
ce tu îl „ignori". Dacă aşa stau lucrurile, ar trebui să le explici simplu: 
„John vrea să aibă o bicicletă şi crede că dacă se poartă în felul 
acesta îi voi cumpăra. Trebuie să înveţe că plânsul nu este un mod 
acceptabil de a cere ceva. Când va înceta să se poarte astfel, îl voi 
ajuta." 

Este imposibil să discuţi cu un copil sau să îi aduci argumente în 
timpul unui acces de mânie. Nici nu este o idee bună să încerci să 
discuţi, din moment ce, pentru el, a-i acorda atenţie, în timp ce se 
poartă urât, este o recompensă. Imediat ce copilul reuşeşte să-şi 
controleze comportamentul emoţional, poţi sta de vorbă cu el. Acum 
trebuie să-1 faci să înţeleagă limpede că un asemenea comportament 
nu este permis. El nu va obţine nicidecum ce doreşte, când acţionează 
în acest fel. 

Apoi, pentru a-1 ajuta să înveţe cum să se manifeste, când este 
supărat, îi poţi sugera următoarele posibilităţi: „Te voi asculta şi voi 
încerca să te ajut, atunci când îmi vorbeşti frumos. Dacă sunt ocupat 
şi nu-ţi acord imediat atenţie, trage-mă de haină şi spu- 
ne-mi că eşti pe cale să te superi; astfel, eu voi şti că este foarte im- 
portant să te ascult. Voi încerca să te ajut, ca să nu ajungi să te 
superi şi să mai faci aşa, pentru că în nici un caz nu vei obţine ce 
doreşti si aceasta te va face nefericit". 

Dacă accesele de mânie persistă, este important să descoperi 
motivul. Poate că acesta este modul în care reacţionează copilul 
faţă de prezenţa unei îngrijitoare de ocazie. Dacă aşa stau lucrurile, 
lucrează împreună cu ea la rezolvarea problemei. încearcă să îndulceşti 
cauza. Dacă micuţul se poartă astfel doar când este obosit, încearcă să 

nu-1 laşi să ajungă prea obosit. Dacă lucrul acesta se întâmplă atunci 
când îi este foame, stai cu ochii pe el înainte de ora mesei, ca să 
împiedici un astfel de comportament înainte de a lua amploare. 

Nu uita că obiceiurile rele, în care se pot transforma crizele de 
mânie, sunt întotdeauna mai greu de înlăturat după ce au prins 
deja rădăcini. 

Iată câteva sugestii referitoare la modul cum poţi pune capăt 
acceselor de mânie. 

1. Nu recompensa copilul oferindu-i ce doreşte. Dacă doreşte 
atenţie, lasă-1 singur şi îndepărtează-te. Dacă vrea o jucărie sau un 
lucru anume, spune-i: „Nu" şi fii ferm! 

2. Atunci când bebeluşii şi copiii mici îşi pierd controlul, îi poţi 
lua în braţe, ţinându-i ferm, dar cu blândeţe. Puterea ta de stăpânire 
şi calmul cu care priveşti situaţia îi pot ajuta pe cei mici să-şi recapete 
ei însisi calmul. 

3. Uneori se dovedeşte eficient să îţi surprinzi copiii prin com- 
portamentul tău. Mai mulţi părinţi au mărturisit că, de multe ori, 
comportamentul lor neaşteptat şi oarecum „ciudat" a oprit crizele 
de mânie ale copiilor. Ai putea să aplici cu calm un duş rece sau să 
urmăreşti accesele de mânie fără să afişezi vreo expresie, ajutându-i 
să facă şi în continuare ceea ce au început să facă în furia lor sau 
ignorându-i cu totul, chiar dacă rămâi în aceeaşi cameră. II vei face 
să-şi spună: „Cred că ar fi mai bine să mă opresc, pentru că nu ştiu 
ce are mama de gând să mai facă!" 

Nu uita, poţi ignora un acces de mânie, dar să nu fii indiferent 
faţă de el. După ce totul s-a liniştit şi copilul devine din nou calm, 
discută cu el despre comportamentul nepotrivit pe care 1-a avut şi 
învaţă-1 cum să se poarte pe viitor, fără să-şi mai piardă controlul. 

Caracterul certăreţ 

Caracterul certăreţ, arţăgos, reprezintă o altă expresie a mâniei. 
Este frecvent întâlnit în contactele dintre copiii mici. Cineva a sugerat 
că, deşi, în medie, cearta între copii durează mai puţin de treizeci 
de secunde, într-un grup de preşcolari ea are loc la fiecare cinci 
minute. Cearta este urmarea firească a interacţiunilor sociale ale 

copiilor. Cei care au mai multe contacte sociale se ceartă mai des. 
De asemenea, este adevărat că aceia care sunt prieteni între ei se 
ceartă mai mult decât cei care nu sunt prieteni. La vârsta aceasta, 
copiii sunt în mod firesc egocentrici (ei cred că lumea se învârteşte 
în jurul lor) şi, de multe ori, nu sunt în stare să se pună în locul 
celorlalţi. Acest mod de gândire generează, în mod natural, conflicte 
cu oricine susţine o părere diferită. Dacă şi cealaltă persoană este 
egocentrică în modul ei de gândire, este foarte probabil că va apărea 
o ceartă. 

As. 

In majoritatea certurilor nu e nevoie de nici o intervenţie din 
partea adulţilor; ele nu sunt altceva decât o cale prin care copilul îşi 
descoperă propria poziţie şi îşi exprimă opinia personală. Certurile 
devin periculoase atunci când, la mânie, sunt spuse lucruri menite 
să rănească cealaltă persoană. Intr-o asemenea situaţie este cazul să 
intervii şi să îţi îndrumi copilul către un mod mai acceptabil şi mai 
amabil de a se purta cu ceilalţi. 

Unele dintre următoarele întrebări şi comentarii l-ar putea ajuta 
pe copilul tău să-şi schimbe acest mod arţăgos de a fi: „Cum te simţi 
atunci când Johnny te face bleg?" „Mă necăjeşte să-i aud pe copii 
spunându-şi unul altuia lucruri urâte şi jignitoare." „Mie nu mi-ar 
plăcea dacă cineva mi-ar spune ceea ce i-ai spus tu prietenului tău 
de joacă!" „Ce ai vrut să facă Mary, de te-ai supărat atât de rău?" 
„Hai să ne gândim cum am putea s-o facem pe Mary să te ajute." Fii 
atent atunci când îl întrebi: „Cum te-ai simţi?" pe un copil care a spus 
ceva jignitor. Un preşcolar îţi va răspunde foarte adesea: „M-aş simţi 
bine!" 

Trimiterea copilului să stea singur în camera lui este o metodă 
potrivită de a evita o ceartă excesivă şi dăunătoare. (Vezi capitolul 4, 
„Tehnici de disciplinare") 

Copiii îşi formează deprinderile relaţionale prin experienţa 
contactelor cu alţi copii. S-ar putea ca, pentru adulţi, să nu fie prea 
amuzant să asculte toate certurile şi gafele lor sociale, dar pentru 
copii este important să aibă aceste experienţe, deoarece, cu ajutorul 
lor, ei progresează spre căi mai acceptabile, din punct de vedere 
social, şi mai mature, în ceea ce priveşte stabilirea relaţiilor. 

Gelozia si rivalitatea 

Gelozia este o combinaţie a simtămintelor de mânie si de teamă 
- mânie, deoarece copilul este frustrat în dorinţa sa de a fi iubit cel 
mai mult sau în primul rând, şi teamă, datorată posibilităţii de a 
pierde dragostea părinţilor săi, a învăţătoarei sau a unei alte persoane 
importante pentru el. Rivalitatea este acel simţământ de mânie care 
apare atunci când copilul se simte frustrat în dorinţa, sau în încer- 
carea sa de a face cel mai bine un anumit lucru sau de a câştiga o în- 
trecere. Atât gelozia, cât şi rivalitatea, pot fi determinante pentru 
dezvoltarea sănătoasă a personalităţii copilului. 

Printre copiii preşcolari, gelozia apare în mod frecvent atunci 
când fie părinţii, fie îngrijitorii din primii ani, par să-şi îndrepte 
atenţia de la ei către altcineva. Gelozia poate fi stârnită atunci când 
părinţii au un alt bebeluş de a cărui îngrijire se ocupă mai atent şi 
căruia trebuie să-i acorde mai mult timp pentru a-i satisface nevoile. 
Copilul mai mare, care, până acum, a fost obişnuit să i se acorde 
toată atenţia, simte deodată că nu-1 mai iubiţi, pentru că nu mai 
petreceţi atât de mult timp cu el. Pe parcursul acestei perioade de 
acomodare, copilul mai mare poate fi încurajat să ajute la îngrijirea 
sau la confortul bebeluşului, în timp ce voi, ca părinţi, vă asiguraţi 
că petreceţi cât mai mult timp cu putinţă cu el, astfel încât să nu se 
mai simtă gelos. Când trebuie să fiţi împreună cu nou-născutul, veţi 
descoperi că, în general, copiii de trei sau patru ani pot începe să 
înţeleagă situaţia, atunci când le vorbiţi deschis şi le spuneţi: „John 
se simte rău acum pentru că îi este dor de mami şi vrea să îl iau în 
braţe". „Uneori, când ti-este teamă sau nu te simţi bine ai nevoie 
de mine ca să te iau în braţe şi să te strâng lângă mine, dar acum 
este rândul lui John." în acelaşi timp, poate fi de folos să vă avertizaţi 
din timp copiii că va mai sosi un bebeluş în casă, pentru că are şi el 
nevoie de cineva care să-1 îngrijească. Discutaţi cu ei despre 
posibilitatea ca în inima lor să apară simţămintele de gelozie şi 
îndrumaţi-i cum să le rezolve înainte de sosirea copilului nou-născut. 

Este interesant de observat că, în cadrul familiei, întâiul născut 
este, de obicei, mai gelos decât următorii. Gelozia în familie tinde 
să scadă o dată cu creşterea numărului de membri. De asemenea, 

există mai multă gelozie în căminele în care părinţii sunt exagerat 
de grijulii, inconsecvenţi şi geloşi. 

Gelozia copiilor mici este îndreptată, de obicei, împotriva unei 
alte persoane - cea despre care copilul crede că i-a uzurpat locul în 
afecţiunea celor dragi. Uneori, gelozia îl face pe copil să revină la 
vechile obiceiuri sau comportamente imature, cum ar fi suptul dege- 
tului, udarea patului noaptea, o atitudine generală de neascultare, 
cerşirea atenţiei prin refuzul de a mânca, pretenţia că este bolnav 
sau că îi este teamă. 

De obicei, gelozia apare atunci când în familie se naşte un nou 
copil, iar copilul mai mare simte că părinţii lui îl iubesc mai mult pe 
bebeluş. De ce? Pentru că ei stau atât de mult cu el. In mintea copi- 
lului, atenţia care i se acordă (timpul) este considerată ca fiind 
echivalentă cu dragostea. Cu cât părinţii acordă mai multă atenţie 
bebeluşului, cu atât copilul mai mare simte că ei îl iubesc pe acesta 
mai mult decât pe el. Iată câteva sugestii: 

1. începe să îţi pregăteşti copilul mai mare pentru a-1 primi pe 
nou-născut înainte ca bebeluşul să se nască. Este nevoie de timp 
până când copilul se obişnuieşte cu ideea că va împărţi atenţia 
părinţilor cu altcineva. 

2. Zugrăveşte-i o imagine realistă cu privire la cum va arăta viaţa 
familiei o dată cu venirea pe lume a bebeluşului. Nu-i spuneţi că 
bebeluşul va fi un excelent tovarăş de joacă, sau că el, copilul mai 
mare, îşi va iubi foarte mult frăţiorul sau surioara. S-ar putea ca, la 
sosirea nou-născutului, nici una dintre ele să nu fie adevărată! 
Spune-i ceva de genul acesta: „Dumnezeu 1-a creat pe fiecare copil 
să ocupe un loc special în mijlocul familiei. Iar familia noastră, (mami, 
taţi şi tu, copilul mai mare), este binecuvântată că Dumnezeu ne-a 
ales pe noi să fim căminul acestui bebeluş deosebit. Toţi bebeluşii 
sunt deosebiţi - dar nu este întotdeauna uşor să trăieşti alături de 

5 5 5 

ei. Bebeluşul nu poate să vorbească, de aceea, când vrea ceva, plânge. 
Nu poate să mănânce singur, astfel că va trebui să-i dăm noi să 
mănânce. Şi nu poate să meargă singur nici măcar până la baie, 
astfel că noi va trebui să-i schimbăm scutecele murdare. Bebeluşul 

5 

consumă o grămadă de timp, astfel că noi, toţi trei, vom avea mult 
de lucru ca să putem avea grijă de el. Şi tocmai când eu mă voi aşeza 

lângă tine ca să-ţi citesc o povestire sau voi începe să te ajut să 
construieşti ceva din cuburi, s-ar putea ca bebeluşul să înceapă să 
plângă, pentru a ne spune că îi este foame sau că trebuie să-i schim- 
băm scutecul. Ce crezi că ar trebui să facem?" 

Discutând cu mult timp înainte cu copilul mai mare aceste situaţii 
specifice, care este posibil să apară, şi lăsându-1 să-şi dea seama 
singur că va trebui să mergi să-1 îngrijeşti mai întâi pe bebeluş, îl vei 
ajuta să accepte mai uşor situaţia, atunci când se va ivi. 

3. Incurajează-ţi copilul să simtă că bebeluşul aparţine întregii 
familii, nu doar mamei sau tatălui. 

4. Ajută-ţi copilul să pregătească un dar pentru bebeluşul nou- 
născut, aşa cum magii i-au adus daruri bebeluşului Isus. Poate că ar 
fi bine să pregăteşti şi un dar pe care copilul să-1 primească din 
partea bebeluşului, la sosirea acestuia acasă. 

5. Unii părinţi au cumpărat o păpuşă specială pentru copilul lor 
mai mare, pe care să i-o ofere când vin cu bebeluşul de la maternitate. 
Astfel, în timp ce mama se ocupă de îngrijirea bebeluşului adevărat, 
copilul mai mare se ocupă de bebeluşul-păpuşă. 

6. Discută despre cum poate contribui fiecare la binele celorlalţi 
membri ai familiei. Menţionează lucrurile pe care le poate face 
copilul mai mare pentru bebeluş şi, de asemenea, ce poate să facă 
bebeluşul pentru copilul mai mare; de exemplu, să-i încălzească patul 
înainte de a intra în el pentru culcare, să-1 facă să râdă, să-i prindă 
degetele în mânuţele lui etc. 

7. Lasă-1 pe copilul mai mare să-1 vadă, să-1 atingă şi să-1 ia în 
braţe pe bebeluş cât mai curând posibil după naşterea acestuia, astfel 
încât să simtă că nu este ţinut departe de el. 

8. Când bebeluşul este adus acasă, nu-1 obliga pe copilul mai 
mare să fie de fată în momentele mai intime dintre mamă si bebeluş, 
cum ar fi alăptatul la sân sau îmbăiatul de seara. Adeseori, imaginea 
mamei împreună cu bebeluşul stârneşte simţămintele de gelozie, 
mai ales atunci când mama nu mai are un braţ liber sau o „poală în 
plus", ca să îl ţină şi pe copilul mai mare. In astfel de momente, ar 
putea fi de folos ca o altă persoană să ajute la îngrijirea bebeluşului 
în primele câteva zile, astfel încât mama să aibă suficient timp şi două 
braţe libere pentru a-1 reasigura pe copilul mai mare de dragostea ei. 

9. Fii pregătit să treci testul dragostei. Acest test al dragostei 
este ceva ce apare foarte frecvent, atunci când în familie se mai 
naşte un copil. Copilul mai mare îi vede pe părinţi petrecând atât 
de mult timp cu bebeluşul, încât începe să creadă că părinţii îl iubesc 
pe acesta mai mult decât pe el şi, de aceea, le pune dragostea la 
încercare, făcând tot felul de lucruri interzise ca, de exemplu, să-1 
trezească pe bebeluş din somn sau să răstoarne ligheanul cu scutece 
puse la înmuiat. Dacă vei ţipa la copil şi îl vei pedepsi, vei cădea la 
testul dragostei, făcându-1 să simtă prin aceasta că îl iubeşti mai 
mult pe bebeluş. Apoi, chiar dacă nu va avea motive, copilul mai 
mare nu se va putea mulţumi cu o astfel de situaţie, aşa că va con- 
tinua să îţi pună dragostea la încercare. Singura cale de a pune 
capăt acestui comportament de punere la probă este aceea de a-1 
convinge pe copil, încă de la primul test al dragostei, că este iubit la 
modul absolut, nici mai mult, nici mai puţin, ci cu toată puterea ta 
de a iubi. Când eşti supus la test, încearcă acest răspuns: „Sunt 
sigură că te gândeşti la faptul că îl iubesc mai mult pe bebeluş pentru 
că am stat mai mult cu el decât cu tine şi acesta este motivul pentru 
care i-ai... (rupt cărticica), dar să ştii că nu este aşa. Te iubesc foarte, 
foarte mult." Apoi ignoră-i purtarea nepotrivită şi petreceţi un timp 
plăcut împreună. După câteva minute, i-ai putea spune: „Atunci 
când începi să simţi că îl iubesc pe bebeluş mai mult decât pe tine, 
vino la mine şi spune-mi că paharul tău de dragoste este gol, iar eu 
ţi-1 voi umple de se va revărsa!" 

Daţi-mi voie să vă avertizez că trecerea testului dragostei nu vine 
de la sine. Fiecare nerv din corpul vostru va simţi îndemnul de a 
aplica o pedeapsă. Dar, dacă o veţi face, există cele mai multe şanse 
ca testarea dragostei să continue! 

10. Pe măsură ce copilul mai mare ajunge să-1 accepte pe bebeluş 
şi este dispus să ajute la îngrijirea lui, nu-1 descuraja, pe motiv că tu 
poţi face lucrul acesta cu mai multă eficienţă. Caută acele lucruri 
mici, dar folositoare, pe care copilul le poate face, şi acordă-i 
încrederea şi aprecierea ta. Răsplăteşte-i dorinţa de a fi vrut să ajute, 
chiar dacă efectul eforturilor sale a fost tocmai contrar. 

Rivalitatea între copii, deşi foarte obişnuită, nu este în mod 
necesar şi sănătoasă. Ea poate conduce la o competiţie exagerată, 

la minciună sau la egoism. Şi, în acelaşi timp, ea poate aduce suferinţă 
si haos în cămin. 

Rivalitatea poate fi generată de multe lucruri, cum ar fi acela de 
a-i îngădui unuia dintre copii să fie „şef" peste ceilalţi, de a face 
favoritisme, de a permite competiţiile sau chiar de a crea plictiseală 
prin a nu le oferi copiilor anumite lucruri de făcut. Pentru a preveni 
pe cât posibil rivalitatea, încearcă următoarele: 

1. Asigură-te că petreci în fiecare zi un timp anume cu fiecare 
dintre copii, pentru a-i oferi fiecăruia simţământul că este special. 
Dacă unul dintre copii are nevoi emoţionale deosebite şi îţi este 
dificil să acorzi tuturor un timp „egal", ar putea fi înţelept să faci o 
planificare săptămânală a timpului, astfel încât fiecare copil să poată 
privi înainte, către momentul când va veni rândul lui să fie singur cu 
tine. 

2. Caută să spui ceva pozitiv despre fiecare dintre copii. Fii 
suficient de atent încât să observaţi lucrurile cele mai mici, cum ar fi 
părul pieptănat, şireturile legate la pantofi sau un „te rog" din 
proprie iniţiativă. Ai grijă ca gesturile tale de apreciere să nu-i facă 
pe ceilalţi copii să se simtă vinovaţi că nu au făcut şi ei acel lucru. 
Fiecare copil trebuie să primească suficientă apreciere încât să se 
simtă mulţumit si să aibă încredere în admiraţia părinţilor. 

3. Evită comparaţiile între copii. Cum toţi copiii doresc ca ei să 
fie cei mai buni, cei mai rapizi sau cei mai curaţi, părinţii cad adesea 
în capcana de a folosi comparaţii între copii, cu scopul de a-i stimula 
să facă tot ce pot sau să se conformeze cererilor părinţilor. Dacă 
spuneţi: „Ia uite cât de curată şi-a lăsat Linda farfuria! Cine vrea să 
fie următorul care să şi-o cureţe la fel?", această remarcă s-ar putea 
să-i facă pe ceilalţi copii să mănânce tot din farfurie, dar este posibil 
ca, în acelaşi timp, să stârnească rivalitatea între ei, din moment ce 
Linda a fost prezentată ca fiind cea mai bună din familie „la spălat 
farfuria". 

Uneori este dificil să eviţi comparaţiile între copii. De exemplu, 
amândoi copiii tăi s-au jucat cu cuburile de construit. Larry a construit 
o structură fantastică, înaltă aproape cât el, complet simetrică şi 
echilibrată, în timp ce Joe de-abia a reuşit să aşeze claie peste 
grămadă câteva cuburi. Consideri că ar trebui să faci câteva 
comentarii. Ce vei spune? 



ÎNŢELEGEREA EMOŢIILOR 79 

Reacţia cea mai tipică este aceea de a-i spune lui Larry: „Ce 
construcţie fantastică", şi să nu-i spui nimic lui Joe. Dar, făcând 
astfel, faci o comparaţie foarte evidentă. Alţi părinţi spun acelaşi 
lucru ambilor copii: „Ce construcţie frumoasă! îmi place." Dar Joe 
ştie că, în realitate, nu gândeşti chiar aşa, deoarece este evident, 
chiar şi pentru el, că ceea ce a construit nu este chiar atât de drăguţ. 
Secretul este să fii specific. Nu faci nici o comparaţie dacă îi spui lui 
Larry: „îmi place cum ai aşezat cuburile în echilibru", iar lui Joe: 

a 

„îmi place podul tău; dacă vrei, cred că aş putea să-ţi găsesc o 
maşinuţă potrivită, care să poată trece pe sub el". 

4. Dacă aceşti copii sunt interesaţi de competiţie sau de „depă- 
şirea recordului", lasă-i să facă acest lucru. Nu contează cât de 
talentat este altcineva; ceea ce contează este faptul că micuţul tău 
dă tot ce poate şi doreşte să-şi dezvolte talentul pe care îl are. Le 
poţi spune copiilor tăi parabola talanţilor (Matei 25,14-30). Fiecăruia 
i s-a dat un număr diferit de talanti, dar a contat ce au făcut cu ceea 
ce au primit! 

5. Concentrează-te asupra unicităţii fiecărui copil. Spune-i 
copiilor că Dumnezeu i-a creat diferiţi, pentru că are o lucrare diferită 
pentru fiecare dintre ei. Chiar şi în cadrul familiei, ei pot avea roluri 
diferite, dar la fel de importante. încurajează pe fiecare copil să 
descopere şi să aprecieze talentele şi capacităţile deosebite ale 
celorlalţi membri ai familiei. Fă în aşa fel, încât fiecare copil să se 
simtă ca un superstar într-un anumit domeniu, care este diferit de 

A 

cel al fraţilor săi. In cadrul familiei, un superstar la aranjatul patului 
poate fi la fel de important ca un superstar pianist, chiar dacă cei 
din afara familiei s-ar putea să nu aprecieze lucrurile în acelaşi fel. 

6. Tratează-ţi toţi copiii în acelaşi fel (fără părtinire), dar nu în 
aceeaşi manieră. Chiar si copiii mici îsi dau seama de favoritisme si 
se vor grăbi să-1 înlăture pe „preferatul tatei". Este posibil ca părinţii 
să se simtă atraşi către un copil mai mult decât către altul. Ar trebui 
să fii conştient de acest lucru şi, indiferent de simţămintele pe care 
le ai faţă de unul dintre copii, să-i tratezi pe toţi la fel. 

înfăţişarea fizică şi inteligenţa, două caracteristici asupra cărora 
copilul are doar un foarte mic control, sunt tocmai acele lucruri 
care îl fac să fie, sau nu, atractiv de la prima vedere. Oamenii se 
simt, în mod firesc, atraşi de un copil drăguţ, care învaţă repede. 



80 ÎNŢELEGE-ŢI COPILUL 

Atunci când un părinte întâmpină dificultăţi în a-1 accepta pe unul 
dintre copii, ar putea fi de folos să petreacă mai mult timp împreună 
cu acel copil şi să realizeze mai multe activităţi împreună cu el. De 
multe ori, sentimentele vin în urma acţiunilor. Cu cât un părinte 
petrece mai mult timp cu un copil, cu atât va vedea şi va aprecia la 
el mai multe calităţi atrăgătoare. 

Este imposibil să-i tratezi pe toţi copiii exact în aceeaşi manieră 
şi nici n-ar trebui să încerci acest lucru. Din moment ce fiecare copil 
este deosebit şi unic, relaţia ta cu fiecare în parte ar trebui să reflecte 
această deosebire. Copiilor nu le place să fie trataţi exact la fel. Ei 
vor să fie trataţi ca indivizi aparte, aşa cum sunt de fapt. 

7. Incurajează-ţi copiii să-şi extindă relaţiile de prietenie dincolo 
de cercul fraţilor, verişorilor sau prietenilor buni pe care îi au. Atunci 
când copiii se asociază numai cu prietenii lor apropiaţi, este foarte 
posibil să se coalizeze împotriva cuiva din afara cercului lor şi să-1 
trateze ca pe un potenţial rival. „Tu nu eşti din blocul nostru", „Nu 
ai voie să te joci cu noi!" Atunci când copiii sunt încurajaţi să-şi facă 
noi prieteni din afara cercului lor, aceştia le pot deveni cu adevărat 
prieteni, şi nu rivali. 

Frica 

In jurul vârstei de şase luni, aproape tuturor copiilor mici le este 
teamă să nu cadă, se sperie de zgomote tari şi neaşteptate, de animale 
sau de persoane şi încăperi necunoscute. După împlinirea vârstei 
de un an, copiii încep să se teamă să rămână singuri şi să stea pe 
întuneric. Pe parcursul anilor de dinainte de şcoală (aproximativ 
între doi ani şi jumătate şi cinci ani), unele dintre aceste temeri se 
diminuează treptat, cum ar fi tema de străini sau de situaţii nefami- 
liare, de zgomote sau de mişcări neaşteptate, de cădere sau de 
durere, în timp ce altele se accentuează. Acestea includ temeri 
realiste, precum cea de traficul străzii, de înec, de foc sau de a rămâne 
singuri pe întuneric, dar şi unele temeri nerealiste. 

Dacă nişte copii de şapte, opt sau nouă ani sunt întrebaţi de ce 
le este cel mai mult frică, vor enumera, probabil, lucruri precum 
demonii, fantomele, cadavrele sau animalele sălbatice - ca ursul, 
tigrul sau leul. De ce le este, oare, frică de acestea? Care ar fi şansele 

să-1 întâlnească pe vreunul dintre ele în curtea din spate? Cum se 
dezvoltă în ei astfel de temeri? Nu cumva este posibil ca vreunul 
dintre părinţi sau dintre fraţii mai mari să le fi spus ceva de genul: 
„Or să te ia spiriduşii"? Sau poate că văd astfel de lucruri în filmele 
şi spectacolele de pe micul ecran. Pentru copiii mici, să vadă 
înseamnă să creadă, chiar dacă totul se întâmplă doar la televizor. 

In ceea ce-1 priveşte pe copilul mic, nu contează dacă motivul de 
frică este real sau imaginar, deoarece, pentru el, simţământul de 
frică este acelaşi. De aceea, simplul fapt de a-i spune copilului: „Nu 
trebuie să-ţi fie frică!" sau „Nu ai de ce să te sperii", nu îi este de 
prea mare folos, din moment ce, prin aceasta, nu faci altceva decât 
să nesocoteşti simţămintele reale, de teamă, ale copilului, pe care 
el le trăieşte cu adevărat. Teama creste direct proporţional cu măsura 
în care copilul se consideră neînstare să facă faţă unei situaţii si, din 
această cauză, se simte ameninţat. 

Pe măsură ce copiii cresc şi capătă mai multă experienţă, multe 
dintre temerile pe care le aveau cândva sunt înlocuite cu sentimente 
de încredere şi cu reacţii de plăcere. De exemplu, copilul căruia, la 
doi ani, îi este frică să se bage cu capul sub apă, trei ani mai târziu s-ar 
putea să sară cu mult curaj de pe o platformă înaltă de trei metri. 
Cel căruia la doi ani îi este frică de câini, s-ar putea ca, la şapte ani, 
să fie prieten nedespărţit cu unul dintre ei. 

In ceea ce-i priveşte pe copiii mai mari, de obicei, fetele îşi 
exprimă temerile mai des decât o fac băieţii, dar aceasta nu pentru 
că ei ar fi mai puţin fricoşi, ci, pur şi simplu, pentru că au fost 
învăţaţi că nu se cuvine ca un băiat să arate că îi este frică. Dacă vă 
daţi seama de acest lucru, vă puteţi ajuta copilul să înţeleagă că nu 
este deloc o dovadă de slăbiciune sau de comportament 
necorespunzător ca un băiat să-şi exprime teama. Discutând despre 
propriile temeri şi învăţând cum îşi înving ceilalţi copii frica, va reuşi 
şi el să şi-o învingă. 

Pe parcursul anilor de şcoală, teama de a nu fi acceptat sau de a 
nu reuşi într-o anumită activitate devine foarte importantă. Toţi 
copiii vor să fie acceptaţi ca făcând parte dintr-un anumit grup. 
Nici unul nu vrea să fie considerat „diferit" şi, de aceea, copiii sunt 
dispuşi să depună eforturi uriaşe pentru a se conforma aşteptărilor 

celorlalţi. Toţi copiii vor să aibă succes la şcoală, dar multora dintre 
ei le este teamă că nu vor reuşi. De exemplu, un procent destul de 
mare dintre copii se tem că vor rămâne repetenţi, deşi, în realitate, 
foarte puţini ajung să repete clasa. Teama de a nu fi acceptat sau 
de a nu reuşi, poate să nu aibă temei, dar trebuie să înţelegeţi că, 
pentru copii, aceste temeri sunt reale. 

Multe dintre temeri apar în momentele când copilul este bolnav, 
chiar dacă nu sunt legate în mod direct de boală. De aceea, după ce 
a fost bolnav şi rutina lui zilnică a fost perturbată, copilul s-ar putea 
să aibă nevoie de mai multă înţelegere şi apropiere. 

Cu cât un copil de doi ani este mai perceptiv, cu atât va avea, 
probabil, mai multe temeri, pentru că vede mai multe situaţii pericu- 
loase decât alţii şi ştie că nu are capacitatea de a le face faţă. Dar, în 
preajma vârstei de cinci ani, această diferenţă, de obicei, dispare; 
copilul inteligent, deşi este posibil să mai perceapă încă destule 
temeri, este acum în stare să găsească singur unele căi eficiente de a 
le trata. 

Frica nu înseamnă întotdeauna slăbiciune. Uneori, ea poate salva 
viaţa copilului. In unele situaţii, ea poate conduce la o acţiune mai 
rapidă, la o mai mare încordare musculară şi la un efort mai 
concentrat care, într-o conjunctură normală, nu ar fi posibile. In 
acelaşi timp însă frica poate conduce la panică, la o emoţie 
dezorganizată şi distructivă, care te lasă în mijlocul unei acţiuni 
neterminate, care paralizează, în loc să stimuleze, şi care lasă fără 
putere până şi cele mai bine dezvoltate deprinderi de comportament 
eficient. De aceea, copiii trebuie să fie învăţaţi cum să-şi trateze 
temerile în mod realist. 

Iată, în continuare, câteva sugestii referitoare la modul cum îţi 
poţi ajuta copilul să înveţe să-şi controleze temerile: 

1. Fii tu însuţi un exemplu în acest sens. Deşi majoritatea copiilor 
se tem în mod natural de întâmplările neaşteptate, cum ar fi un 
zgomot puternic sau o cădere, alte temeri se învaţă trăind în preajma 
unei alte persoane fricoase. Adesea, temerile copilului sunt 
asemănătoare cu ale mamei. Copiii privesc către adulţi, pentru a 
învăţa cum să se comporte în situaţiile tensionate. De exemplu, în 
timpul unei furtuni însoţite de descărcări electrice, dacă tu vei rămâne 

liniştit şi fără să arăţi îngrijorare, şi copilul se va relaxa. Dar dacă vei 
manifesta tensiune şi îngrijorare, s-ar putea ca micuţul să înceapă 
să plângă sau să manifeste o altă reacţie de teamă. 

Este important ca, oricum, copilul să înveţe că ai emoţii sincere, 
inclusiv de teamă, dar că ti-ai dezvoltat metode constructive de a 
trata aceste emoţii. 

2. Lasă-1 pe copilul care se teme în preajma altor copii, care nu 
se tem în situaţii identice. De exemplu, dacă unui copil îi este frică 
de hamsteri, lasă-1 să privească la un alt copil care se amuză, ju- 
cându-se cu un hamster. In acest fel, el poate învăţa să asocieze lu- 
crurile plăcute cu un animal preferat, prinzând astfel curajul de a-1 
atinge şi începând să înveţe că temerile lui sunt neîntemeiate, că şi 
el se poate bucura de o experienţă asemănătoare cu cea a prietenilor 
sai. 

3. Controlează mediul în care îşi desfăşoară copilul activitatea. 
Cum, în multe situaţii care conduc la frică, factorul determinant 
este caracterul brusc şi cu totul neaşteptat al diferitelor evenimente, 
ori de câte ori este posibil, pregăteşte-1 pe copil, explicându-i ce 
urmează să se întâmple. De asemenea, poţi preveni temerile 
neexpunându-1 pe copil la obiecte sau la animale care se pot mişca 
pe neaşteptate. De exemplu, pentru un copil foarte mic, s-ar putea 
să fie mai potrivit să-i faci cunoştinţă cu un viermişor, cu o pisicuţă 
sau cu o omidă, în loc de un gândac care muşcă, de o broască gata 
oricând să sară sau chiar de o jucărie cu arc, de genul celor care sar 
pe neaşteptate atunci când le atingi. 

4. Sporeşte capacitatea copilului de a se adapta la situaţiile 
dificile. Simţământul de frică al unui copil este diminuat atunci 
când copilul este făcut să se simtă în siguranţă şi când ştie că cineva 
îi poartă de grijă, ocupându-se de binele său. Prezenţa unuia dintre 
părinţi este foarte importantă pentru copilul fricos. Acest simţământ, 
al apropierii unui adult, îi sporeşte capacitatea de a face faţă 
situaţiilor neprevăzute. Auzim: „Mama şi cu mine putem trece peste 
asta". De asemenea, s-a observat că, în unele cazuri, cu cât unui 
copil i se vorbeşte mai mult despre o posibilă situaţie generatoare 
de teamă, cum ar fi spitalizarea, cu atât îi va fi mai puţin frică de ea, 
din moment ce ştie la ce să se aştepte şi poate începe să se pregătească 

în mod adecvat pentru a-i face faţă. De exemplu, în caz că se pierde, 
el ar trebui să cunoască numele complet al părintelui, adresa şi 
numărul de telefon. 

5. Nu împinge niciodată un copil într-o situaţie de care îi este 
frică. Este cu mult mai bine fie să-i abaţi atenţia de la lucrul de care 
îi este frică, fie să minimalizezi ameninţarea. De exemplu, ar putea 
fi de folos să închideţi într-o cuşcă animalul de care se teme şi apoi 
să-1 încurajaţi să se apropie de el, fiind sigur că nu i se poate întâmpla 
nimic rău. Aruncându-1 pe un copil în bazinul de înot, nu-1 vei vindeca 
de teama de apă; învăţându-1 cu răbdare să înoate, poate vei reuşi. 

6. Foloseşte expresiile spontane de teamă ale copilului, pe care 
le manifestă în imaginaţia, în visele sau în joaca lui creativă, pentru 
a înţelege mai bine lucrurile de care se teme şi motivele. 

7. Ajută-ţi copilul să înveţe să asocieze obiectele şi situaţiile de 
care se teme, cu lucruri plăcute. Majoritatea temerilor apar deoarece 
copiii asociază, cu obiectul de care se tem, ceva ameninţător sau 
dureros. De aceea, metoda cea mai eficientă de a birui teama este 
aceea de a începe să asocieze cu obiectul de care se teme o 
experienţă fericită şi plină de satisfacţie. De exemplu, dacă unul 
dintre copiii tăi se teme de poliţişti, poţi aranja ca un poliţist să 
vină la tine acasă, unde copilul tău se simte deja confortabil şi în 
siguranţă. Vorbeşte din timp cu copiii din vecini să-1 întâmpine pe 
poliţist la sosire. Când copilul tău îi va vedea pe ceilalţi copii 
adunându-se fericiţi în jurul poliţistului, aşezându-i-se pe genunchi 
sau suindu-i-se pe umeri, urcându-se în maşina lui şi pornind girofarul 
sau staţia radio, el va începe să asocieze poliţistul cu o experienţă 
plăcută şi interesantă şi va prinde curaj să se apropie de el şi poate 
chiar să-i vorbească. Când lucrul acesta se va întâmpla, teama lui de 
poliţişti deja va începe să dispară. 

8. Fii deschis, când discuţi despre frică. Chiar dacă temerile 
copiilor nu au motive reale, uneori este de folos să discuţi despre 
ele, explicând de ce anumite lucruri îi sperie pe copii. Citirea unor 
cărţi despre temerile copiilor şi despre lucruri care îi sperie, se 
dovedeşte de multe ori utilă în a-i ajuta pe copii să se deschidă şi să 
vorbească despre propriile temeri. O dată aceste lucruri „înfricoşă- 
toare" discutate, ele vor părea mai puţin înfricoşătoare decât înainte. 

Când unui copil îi este frică, este bine să-1 asiguri că vei fi 
întotdeauna lângă el şi îl vei apăra sau îl vei învăţa cum să se apere 
singur. Recunoaşte temerea copilului, nu o nesocoti, ca pe ceva 
nejustificat. Spune-i, mai degrabă: „Asta-i treaba tunetului - să 
bubuie", decât, „Nu te teme" sau „N-ai de ce să te temi de tunet". 
Copiii au nevoie de înţelegere, de acceptare şi de siguranţă, în ceea 
ce priveşte temerile lor. 

9. Ajută-ţi copiii să-şi dezvolte un simţământ de încredere în 
adulţi şi în protecţia lui Dumnezeu. Fii demn de încrederea lor. 
Când le spui că vei face ceva, să faci. Dacă îi promiţi copilului că te 
vei întoarce la o anumită oră, la acea oră să te întorci. Pe măsură ce 
copilul îşi dezvoltă încrederea în adulţi, îi va fi mai uşor să se încreadă 
si în Dumnezeu. 

Dacă nu ştiu că prezenţa lui Dumnezeu este întotdeauna cu ei, 
unii copii (şi adulţi) capătă o frică teribilă care, la un moment dat, 
poate deveni o adevărată povară. Povestirile biblice referitoare la 
protecţia lui Dumnezeu te pot ajuta să le inoculezi această încredere. 
Vorbeşte-le despre Elisei, în cetatea de pe munte, când a văzut o 
oaste puternică de îngeri aşezată între el şi vrăjmaşi. Apoi sunt 
povestirile despre îngerul care 1-a eliberat pe Petru din închisoare, 
despre cum 1-a protejat Dumnezeu pe Pavel, prizonierul, şi pe ceilalţi 
de pe corabia care era gata să se scufunde. Aceste povestiri nu au 
fost scrise pentru ca noi să le citim şi doar să ne minunăm, aflând ce 
s-a întâmplat pe vremuri, ci pentru ca aceeaşi credinţă, pe care au 
avut-o slujitorii lui Dumnezeu amintiţi în Biblie, să poată exista şi în 
noi. Ajută-1 pe copil să memoreze făgăduinţa: „îngerul Domnului 
tăbărăşte în jurul celor ce se tem de El (II iubesc şi II respectă), şi-i 
scapă din primejdie" (Psalmul 34,7). Dumnezeu poate lucra în acelaşi 
fel si în vieţile noastre. Noi trebuie să fim tari în credinţă si să-i 

învăţăm pe copiii noştri că depindem în totul de Dumnezeu. 

Uneori, copiii par neînstare să scape de unele temeri obsedante 
intense, cum ar fi teama de a nu fi răpiţi sau că va lua foc casa. 
Câteodată, aceste temeri se manifestă în aşa-numitele „coşmaruri" 
când, în timp ce dorm, copiii încep să ţipe isteric şi nu răspund la 
mângâierea părinţilor şi nici la încercarea acestora de a-i linişti. 
Mărturiile multor părinţi confirmă că, pentru astfel de situaţii, există 

putere în rugăciune. Aşezaţi-vă mâinile asupra copilului şi, în numele 
lui Isus, cereţi ca duhul de frică să plece. Dumnezeu nu doreşte ca 
viaţa copiilor Săi să fie afectată de emoţii iraţionale şi El promite să 
ajute în situaţiile aparent fără ieşire! 

Semne ale unor posibile probleme emoţionale 

Este important să înţelegem şi să lucrăm cu emoţiile negative ale 
unui copil într-un asemenea mod, încât să nu ajungă să se simtă 
vinovat. Insă părinţii trebuie, în acelaşi timp, să fie în stare să îşi dea 
seama când copilul suferă din cauza unor probleme care sunt mai 
profunde decât reacţiile emoţionale obişnuite în diferite situaţii. 
Problemele emoţionale profunde şi de durată sunt complexe şi nece- 
sită, de obicei, nu doar răbdare şi înţelegere din partea părintelui, 
dar şi terapie şi consiliere specializată, din partea unui psiholog sau 
a unui psihiatru de copii. Părinţii ar trebui să ia în seamă chiar şi 
cele mai mici semne de tulburări emoţionale ale copiilor lor, deoarece 
cu cât acestea sunt depistate mai devreme, cu atât pot fi rezolvate 
mai uşor. 

Următoarele caracteristici de comportament ar putea indica 
faptul că nu este totul în regulă în ceea ce priveşte latura emoţională 
a copilului. Vă rog să reţineţi că nici una dintre acestea nu este 
semnificativă dacă apare singură. (Trebuie să fie prezente cel puţin cinci, 
în diferite combinaţii, pentru a semnala o problemă.) 

1. Nervozitate sau iritabilitate exagerată. 

2. Incapacitatea de a se relaxa sau odihni. 

3. Apatie excesivă şi/sau melancolie excesivă. 

4. Lipsa capacităţii de concentrare şi tendinţa de a se lăsa uşor 
distras de la preocuparea sa. 

5. Frecvente accese de plâns nejustificate. 

6. Lipsa de interes faţă de ceea ce se petrece în jurul său sau faţă 
de alţi copii. 

7. Timiditate si tăcere neobişnuite. 

8. Lipsa râsului sau a zâmbetului. 

9. Nerăbdare şi anxietate exagerată de a face ceva ce se aşteaptă 
din partea lui sau care este considerat „bun". 

10. Frecvente încercări de a se ascunde sau de a fugi. 

11. Manifestări frecvente de agresivitate (atât în cuvinte, cât şi 
în acţiuni, cum ar fi lovitul sau muşcatul). 

12. Porniri distructive. 

13. Frecvente accese de mânie. 

14. Plângeri frecvente referitoare la probleme fizice, cum ar fi 
dureri de stomac sau de cap. 

15. Udarea patului noaptea (după o perioadă în care lucrul acesta 
nu se mai întâmpla). 

16. Temeri neobişnuite şi nejustificate. 

17. Schimbări marcate de personalitate şi/sau de comportament. 

18. Scăderi vizibile ale rezultatelor şcolare (pentru copiii şcolari). 

Care este motivul pentru care unii copii manifestă emoţii sănă- 
toase, pozitive, în timp ce alţii manifestă emoţii negative? Problemele 
emoţionale sunt adesea generate de evenimente si de situaţii extrem 

de stresante, din viaţa copilului. Următoarea listă aminteşte câteva 
dintre aceste perioade potenţial dificile. 

1. Divorţul părinţilor. 

2. Conflict între părinţi, în cămin (ca şi conflictul între familie şi 
copil). 

3. Starea de tensiune a părinţilor, din cauza problemelor perso- 
nale sau de serviciu. 

4. Tulburarea rutinei din cămin, cum ar fi prezenţa unor vizitatori 
pentru o perioadă mai îndelungată. 

5. Situaţii noi, cum ar fi începerea şcolii sau venirea unei noi în- 
grijitoare care să stea cu copilul. 

6. Nemulţumire faţă de propriul comportament, cum ar fi incapa- 
citatea de a se trezi noaptea pentru necesităţile fiziologice. 

7. Prea multe critici adresate copilului. 

8. Aşteptări nerealiste din partea copilului. 

9. Insuficient timp de calitate petrecut cu familia. 

10. Dificultăţi în câştigarea unor prieteni la şcoală. 

11. Presiuni sau dificultăţi în activitatea şcolară (deprinderea 
cititului, realizarea unei mici compuneri etc). 

12. Boala sau moartea unuia dintre membrii familiei. 
Neglijarea din partea părinţilor poate fi, de asemenea, un factor 
răspunzător de apariţia unor emoţii negative la copii. In primul 

rând, este posibil ca părinţii să nu le ofere copiilor lor atenţia şi 
dragostea de care au nevoie pentru a creşte, a fi sănătoşi şi integri. 
In al doilea rând, este posibil ca părinţii să neglijeze corectarea şi 
tratarea emoţiilor negative, atunci când acestea se manifestă pentru 
prima dată, astfel că aceste emoţii continuă să evolueze în deprinderi 
negative. In al treilea rând, este posibil ca părinţii să neglijeze să le 
ofere copiilor exemplul unor metode constructive de a trata emoţiile 
negative, să manifeste continuu emoţii pozitive de fericire, de 
bucurie, de speranţă şi de afecţiune. 

Pe scurt, copiii trebuie să înveţe că nu este ceva greşit să treacă şi 
prin emoţii negative, dar în tratarea acestor emoţii ei trebuie să 
acţioneze într-un mod constructiv. In plus, părinţii au responsabi- 
litatea de a le asigura copiilor lor un mediu emoţional „sigur" şi un 
exemplu de vieţuire plină de bucurie şi de optimism, pentru că doar 
prin cultivarea emoţiilor pozitive se dezvoltă caracterele frumoase. 
Pavel a dat un sfat excelent atunci când a spus că ar trebui să ne 
concentrăm asupra lucrurilor care sunt nobile, drepte, curate, demne 
de iubit şi demne de primit - şi să ne bucurăm întotdeauna în 
Domnul. (Filipeni 4,8) 



... cel ce ascultă mustrarea capătă pricepere. 
(Proverbe 15,32) 




înţelegerea disciplinei 



Ce este disciplina? 

A disciplina înseamnă a învăţa. Autocontrolul este una dintre 
cele mai importante lecţii pe care trebuie să le înveţe copiii mici. Şi 
această lecţie se învaţă doar printr-o disciplinare eficientă. 

Părintele îşi disciplinează copilul pentru a-1 ajuta să-şi îmbunătă- 
ţească atitudinea sau comportamentul, astfel încât să poată deveni 
mai bun şi mai fericit. In disciplinare, obiectivul cel mai înalt este 
ca, în cele din urmă, copilul să înveţe cum să-şi controleze singur 
comportamentul, astfel încât să nu mai fie nevoit să se bazeze pe 
disciplinarea venită din partea altora. 

Uneori este de folos pentru părinţi să facă deosebire între disci- 
plină, care are drept scop educarea, şi pedeapsă, care are drept 
scop obligarea copilului să se conformeze unor reguli. Un părinte 
eficient va disciplina în mod permanent (îl va învăţa pe copil un 
comportament acceptabil), dar nu va şi pedepsi neapărat! Pedeapsa 
sugerează durere, pierdere sau suferinţă. Ea este administrată drept 
consecinţă pentru o faptă rea. Adeseori, ameninţarea cu pedeapsa 
îi sperie pe copii, determinându-i să asculte. Ea are foarte puţin 
de-a face cu a-i învăţa eficient cum să-şi controleze propriile acţiuni 
şi după ce ameninţarea pedepsei a fost îndepărtată. De multe ori, 
un părinte îşi pedepseşte copilul pentru a-şi descărca mânia. Iar 
pedeapsa aplicată la mânie nu este niciodată o disciplină eficientă. 
Mânia te face să spui lucruri care vor distruge încrederea copilului 



90 ÎNŢELEGE-ŢI COPILUL 

în sine. Un exemplu este: „Nu poţi să faci nimic bun?" Sau mânia te 
poate determina să faci lucruri care vor distruge respectul de sine al 
copilului, cum ar fi să-1 loveşti în mod impulsiv sau să-1 izolezi nejus- 
tificat şi să le spui celorlalţi că a fost un copil obraznic şi neascultător. 

Acţiuni de felul acesta în nici un caz nu-1 vor învăţa pe copilul 
tău stăpânirea de sine. Ele îl vor învăţa (1) să nutrească simţăminte 
de ură faţă de tine, (2) să facă planuri de răzbunare, (3) să creadă că 
nu este destul de bun şi (4) că, dacă eşti mai mare, ai dreptul să spui 
şi să faci lucruri care îi rănesc pe ceilalţi. 

Avem în Biblie un sfat foarte categoric împotriva întărâtării 
copiilor la mânie (Efeseni 6,4). Prea adesea, pedeapsa trezeşte în 
copil simţăminte negative, cum ar fi ura, umilinţa şi lipsa de respect. 
Lucrul acesta este adevărat mai ales atunci când copilul simte că 
pedeapsa pe care a primit-o este nedreaptă. 

Pe de altă parte, disciplina eficientă îl învaţă pe copil cum să-şi 
aducă acţiunile sub control. De acest lucru se va ocupa următorul 
capitol! 

Premisele unei discipline eficiente 

Stabilirea raportului. Primul „ingredient" necesar pentru o 
disciplină eficientă este raportul pe care l-ai stabilit cu copilul tău. 
Acest raport se realizează arătându-i copilului că este acceptat, în- 
ţeles şi iubit şi că te bucuri să fii în preajma lui. Când copilul simte 
această căldură, el îsi doreşte în mod natural să te mulţumească, să-ti 
facă pe plac făcând ce ceri. Copilul care este nesigur de relaţia lui 
cu tine si de sentimentele tale fată de el va testa întotdeauna limitele 
ca să vadă cum vei reacţiona. (Vezi capitolul 3, „Gelozia") 

Din când în când, fără să se gândească sau în mod intenţionat, 
orice copil va face anumite lucruri care cer disciplină. In general, 
disciplinarea poate fi astfel administrată încât raportul dintre tine 
şi copil să nu aibă deloc de suferit, de exemplu, ţinându-1 strâns 
lângă tine până când capătă din nou controlul asupra propriului 
comportament sau discutând cu el despre ceea ce s-a întâmplat. 

Atunci când, în anumite ocazii, conflictul dintre tine şi copil 
ajunge într-un asemenea punct încât raportul dintre voi este rupt, 
este foarte important ca, imediat ce este posibil, să ai cu el o întâlnire 

pozitivă şi plină de căldură. Un exemplu ar fi acela de a-1 ţine strâns 
lângă tine şi de a-i citi ceva; sau caută ceva pentru care să-1 lauzi, 
cum ar fi faptul că şi-a legat singur şireturile la pantofi, că şi-a ales 
o cămaşă sau o rochiţă frumoasă sau că şi-a făcut patul. Aceasta îl 
va ajuta pe copil să-şi dea seama că nu pe el îl dezaprobi, ci atitudinile 
necorespunzătoare pe care le manifestă ocazional. 

Impune-te ca o autoritate 

Majoritatea dintre noi considerăm că o „autoritate" este cineva 
care ţine frâul destul de strâns (are puterea în mână) şi impune 
regulile cu stricteţe. Dar o altă definiţie a „autorităţii" este aceea 
de „specialist". De exemplu, se spune despre un savant că este „o 
autoritate în domeniu", adică în specialitatea sa. Ceilalţi privesc 
către acest tip de autoritate cu respect şi cu încredere. Acesta este 
tipul de autoritate pe care trebuie să îl aibă părinţii. Noi trebuie să 
devenim specialişti în a-i înţelege pe copii, astfel şi să îi tratăm în 
aşa fel, încât să le câştigăm respectul. Specialistul nu se impune ca 
autoritate, spunând: „Iată, acestea sunt regulile, va trebui să vă con- 
formaţi lor. Eu am întotdeauna dreptate." Nu. El este o persoană 
deschisă, care a devenit o autoritate datorită priceperii deosebite 
pe care o are în domeniul său. Când ajungi un astfel de specialist, 
copiii tăi te vor respecta ca pe o autoritate. 

Pentru ca disciplina să fie eficientă, copiii trebuie să înveţe că 
eşti serios şi sigur de ce spui, astfel încât ei îţi pot urma întru totul 
îndrumările. Copiii trebuie să înveţe să aibă încredere în ce spui, 
pentru că eşti părinte, chiar dacă nu-ţi înţeleg pe deplin motivele. 
Când lecţia aceasta este învăţată, copilul va fi cruţat de confuzia 
testării şi a îndoielii cu privire la orice îi ceri sau îi spui. 

Când îţi înveţi copiii lecţia autorităţii părinteşti, trebuie să fii 
conştient de tehnicile de deviere de la subiect pe care le folosesc 
copiii adesea: „De ce trebuie să fac acest lucru?" „Nu este drept." 
„De ce îmi ceri mereu numai mie să fac acest lucru, şi lui Suzie nu?" 
„Mi-este foame, n-aş putea să mănânc, mai întâi?" 

Tendinţa părintelui este aceea de a le răspunde şi, înainte de a 
îţi da seama, te laşi deja atras într-o dispută a argumentelor, în care 

cererea pe care le-ai făcut-o copiilor este cu totul uitată. Atunci 
când copilul răspunde la cererea ta comentând, trebuie să decizi 
imediat dacă nemulţumirea sa este sau nu legitimă. Dacă este doar 
o tehnică de a-ţi distrage atenţia şi de a amâna necesitatea împlinirii 
cererii tale, ignor-o şi repetă încă o dată cererea pe care i-aţi adresat-o 
mai înainte. Dacă şi de data aceasta comentează, continuă să-i ignori 
contestaţia şi repetă cu fermitate cererea, până când îşi dă seama că 
eşti hotărât în ceea ce spui. 

Ca să-1 convingi pe copilul tău că eşti o autoritate, nu trebuie să 
te porţi cu asprime sau să foloseşti cuvinte poruncitoare. Părinţii 
care păstrează distanţa între ei şi copii şi-şi exercită autoritatea într-o 
manieră rece şi lipsită de simpatie, nu câştigă dragostea copiilor lor. 
In loc de aceasta, strânge-ţi copiii pe lângă tine, arată interes faţă 
de activităţile lor şi joacă-te cu ei. Prin aceasta, nu doar că îi vei face 
fericiţi, dar le vei şi câştiga dragostea şi încrederea. Atunci când 
dedici timp stabilirii unei relaţii cu ei, copiilor le va fi mai uşor să îţi 
respecte autoritatea. 

Pentru a începe să te impui ca o autoritate, încearcă următoarele 
sugestii: 

1. La început, cere-i copilului să facă doar acele lucruri care îi 
pot fi impuse. Lucrul acesta trebuie să înceapă la o vârstă foarte 
fragedă. De exemplu, spune-i clar şi pe un ton plăcut: „Spală-te pe 
mâini". Dacă micuţul nu ascultă, îl poţi duce chiar tu la chiuvetă, 
dând drumul la jetul de apă peste mânuţele lui şi ajutându-1 să se 
spele. In general, copiilor le place să fie independenţi şi nu vor 
accepta ca lucrul acesta să se mai întâmple mult timp. 

De obicei, cererile care pot fi impuse au ca ţintă grija copilului 
faţă de propriul corp: somnul, mâncatul, plânsul sau mersul la 
toaletă. In aceste domenii, el deţine controlul final. Să-i spui unui 
copil: „Nu mai plânge!" sau „Culcă-te!" înseamnă să-i ceri lucruri 
în privinţa cărora nu îl poţi constrânge - realitate pe care un copil 
cu spirit de observaţie şi încăpăţânat o va descoperi foarte repede. 

2. Cere-i lucrul respectiv doar o singură dată, înainte de a-1 
constrânge să-1 facă. Dacă eşti sigur că micuţul a auzit şi a înţeles ce 
aştepţi de la el, atunci cererea nu trebuie repetată. Repetarea ei nu 
face altceva decât să te înveţe pe tine să-1 cicăleşti, iar pe copil să nu 
asculte. 

3. Nu-i cere copilului prea multe lucruri deodată. Cel mai bine 
este să începi cu unul singur, iar atunci când el răspunde la acesta, 
poţi adăuga şi altele pe care, de asemenea, i le poţi impune în cazul 
neascultării. De exemplu, după ce copilul învaţă să-şi spele mâinile 
atunci când i se cere acest lucru, adaugă şi alte cereri, precum: 
„Vino la masă", „Foloseşte şerveţelul" etc. Toate acestea îi pot fi 
impuse. 

4. După ce copilul a învăţat să răspundă la cererile pentru a 
căror îndeplinire poate fi constrâns, poţi începe să-i ceri lucruri pe 
care nu este uşor să i le impui. De exemplu: „Mănâncă tot ce ţi-am 
pus în farfurie", „închide ochii şi încearcă să adormi" etc. 

Ca să reuşeşti în aplicarea disciplinei, trebuie să limitezi cererile 
pe care i le faci copilului tău. Acestea trebuie să fie rostite clar şi cu 
o voce fermă. Dacă, după aceea, urmăreşti întocmai ceea ce ai spus, 
verificând dacă micuţul ascultă, nu va trece mult până când el va 
dobândi respect faţă de autoritatea ta. 

Ca în toate aspectele relaţiei părinte-copil, lucrul cel mai impor- 
tant este ca disciplina să fie administrată într-o atmosferă de căldură 
si iubire. 

Fii consecvent. Pentru ca un copil să se poată simţi în siguranţă, 
trebuie să-1 asiguri că în lumea lui există o anumită ordine; el tre- 
buie să aibă idee despre modul în care vor reacţiona, în anumite 
situaţii, fiecare dintre adulţii care sunt implicaţi în îngrijirea lui. 
Consecvenţa este cuvântul-cheie, există o mulţime de aspecte ale 
consecvenţei care sunt importante. 

1. Fii consecvent în ceea ce le ceri copiilor şi în ceea ce aştepţi de 
la ei. Dacă o dată spui: „Este timpul să vii în casă, acum!" şi îi ceri 
copilului să se oprească din orice activitate începută pentru a veni 
în casă chiar atunci, iar data viitoare spui: „Vino chiar acum", după 
care îl laşi să se mai joace încă cincisprezece minute, fără nici o 
explicaţie, copilul nu va şti niciodată ce să facă atunci când îl chemi 
în casă de la joacă. 

Inconsecvenţa în ceea ce le ceri copiilor va conduce la inconsec- 
venţa lor în a asculta de cerinţele tale. De exemplu, Jim ştie că cea 
de-a unsprezecea regulă a casei este: „Să-ţi faci patul"; dar în 
jumătate dintre ocazii mama nu verifică deloc dacă 1-a făcut sau nu, 

astfel că patul său rămâne nestrâns fără nici o consecinţă. De aceea, 
atunci când se trezeşte dimineaţa, în mod inconştient, Jim gândeşte 
cam aşa: „Oare să-mi fac patul, sau nu? Mama nici măcar nu va 
observa, asa că am să-mi încerc norocul si am să-1 las nefăcut!" 
Inconsecvenţa părinţilor conduce la inconsecvenţa copiilor! 

2. Fii consecvent în metoda de disciplinare pe care o foloseşti 
pentru un anumit comportament necorespunzător. Copiii se simt 
în siguranţă atunci când ştiu în ce mod vei reacţiona într-o situaţie 
dată. De exemplu, copiilor le face bine să ştie că, dacă deranjează 
în timpul serviciului divin, vor fi daţi afară din sală. Insă, dacă într-o 
ocazie când copilul deranjează îl dai afară, dar cu alte ocazii îi treci 
cu vederea comportamentul nepotrivit, el nu va şti niciodată la ce 
să se aştepte şi este foarte probabil că îşi va încerca şansa, sperând 
că tot nu i se va întâmpla nimic. Consecvenţa în această privinţă, îi 
va ajuta pe copii să înveţe consecvenţa şi în propriul comportament. 
Astfel, ei vor putea să facă o alegere raţională cu privire la modul în 
care se poartă. 

Atunci când copiii se comportă greşit din cauză că adulţii sunt 
inconsecvenţi în modul cum îi tratează, cei vinovaţi sunt adulţii. 

3. Părinţii ar trebui să lucreze împreună la menţinerea limitelor 
şi să trateze uniform problemele de comportament. Părinţii - şi orice 
alt adult care locuieşte în casă sau care are grijă de copii - trebuie să 
se ferească să arate vreun dezacord sau vreo deosebire, în ceea ce 
priveşte metodele de disciplinare. Atâta timp cât este vorba despre 
copii, adulţii ar trebui să se susţină unul pe celălalt. In această 
privinţă, copiii se dezorientează uşor atunci când există mai mulţi 
adulţi implicaţi în îngrijirea şi supravegherea lor, fiecare având pro- 
pria idee în legătură cu ceea ce înseamnă un comportament adecvat. 
Acesta le oferă copiilor siguranţă. Dacă unul dintre părinţi îi dă 
voie copilului să se ridice în picioare în leagăn, iar celălalt nu, va fi 
dificil pentru copil să înveţe un nou mod de a se comporta de fiecare 
dată când un alt adult încearcă, într-un mod diferit, să-1 înveţe să se 
poarte. De exemplu, este posibil ca o persoană să-1 laude pe copil 
atunci când se poartă frumos, dar trece sub tăcere atitudinile nega- 
tive ale acestuia, atunci când ele apar. Dacă informaţia aceasta nu 
este comunicată şi celuilalt părinte sau celorlalţi adulţi implicaţi, 

este posibil ca aceştia să facă mare caz când comportamentul copilului 
este necorespunzător. Lucrul acesta va avea un efect exact opus 
faţă de ceea ce încearcă să facă şi să-1 înveţe pe copil primul părinte. 
Copilul învaţă de la primul părinte că poate să obţină atenţia 
celorlalţi purtându-se frumos, iar de la celălalt că poate să obţină 
atenţia celorlalţi purtându-se necorespunzător. 

4. Pe cât posibil, ar trebui să existe consecvenţă între casă şi şcoală, 
în ceea ce priveşte aşteptările pe care le au atât părinţii, cât şi edu- 
catorii, din partea unui copil. Când apar diferenţe, ar trebui să i se 
explice copilului motivele acestor inconsecvenţe, astfel încât să poată 
înţelege şi să fie în stare să se adapteze. De exemplu, poate că este 
nevoie ca micuţul să înveţe că are voie să deseneze cu degetul pe 
masă doar la şcoală, dar nu şi acasă. Acasă poate să se joace singur 
în curte, dar la şcoală nu. 

Evită conflictul. Intr-un conflict, întotdeauna cineva pierde; şi, 
adesea, acest cineva este părintele! Iată cum se întâmplă. Părintele 
încearcă să învingă, bazându-se pe autoritatea şi pe puterea lui, de 
exemplu strigând la copil sau chiar pălmuindu-1. Când se întâmplă 
lucrul acesta, chiar dacă este posibil ca, în cele din urmă, copilul să 
se supună pentru că nu are încotro, părintele este „învingător" doar 
datorită forţei. Copilul nu învaţă nimic despre stăpânirea de sine. 

Soluţia este aceea de a încerca toate căile posibile pentru a ră- 
mâne de partea copilului, dar întărind şi aplicând, în acelaşi timp, 
cerinţa respectivă. De exemplu, sentinţa: „Nu ai voie să iei mingea" 
va conduce la conflict mult mai adesea decât explicaţia: „Ştiu că 
vrei şi tu mingea, dar acum se joacă John cu ea". Primul comentariu 
nu ia în considerare sentimentele copilului, astfel că te aşază imediat 
în tabăra adversă. Cel de-al doilea însă te aşază de aceeaşi parte cu 
el prin faptul că manifeşti înţelegere faţă de sentimentele lui, dar 
înţelese si realitatea situaţiei. 

Pentru a preveni pe cât posibil conflictul, ar trebui să ţii cont de 
următoarele aspecte: 

1. Nu-ţi pierde cumpătul. Dacă eşti în pericol să nu te mai poţi 
stăpâni, cel mai bine este să „evadezi" pentru câteva minute din 
situaţia conflictuală şi să te rogi pentru călăuzire. Acest „timp de 
gândire" nu numai că îţi va da ocazia să reflectezi la situaţia 



96 ÎNŢELEGE-ŢI COPILUL 

respectivă şi să poţi lua o decizie potrivită în această privinţă, dar îi 
dă şi copilului posibilitatea de a se linişti. De multe ori, când lucrul 
acesta se întâmplă, copilului îi pare rău pentru purtarea lui şi îşi 
schimbă atitudinea, astfel că nu-ţi mai rămâne prea mult de făcut. 

2. Nu interveni decât atunci când este cu adevărat nevoie. Pentru 
a-ţi da seama când este cazul să intervii, îţi este de folos să împărţi 
comportamentul copilului tău în trei categorii: (1) Atitudini care îţi 
plac, (2) atitudini care nu îţi plac, dar pe care le poţi tolera şi 
(3) atitudini care nu îţi plac şi pe care nici nu le poţi tolera. Pentru 
atitudinile din prima categorie, copilul trebuie să fie lăudat. Pentru 
cea de-a treia categorie este nevoie de disciplinare, folosind metode 
precum un timp de separare şi izolare, adică suportarea consecinţelor 
logice ale purtării lui sau o altă tehnică de disciplinare despre care 
vom discuta mai târziu, în acest capitol. 

Majoritatea părinţilor sunt de părere că cel mai dificil compor- 
tament este acela care se încadrează în categoria a doua. Exemplele 
pot include uneori plânsul fără motiv, trasul de timp, udatul patului, 
lăsarea lucrurilor în dezordine când, de obicei, copilul este ordonat, 
încălţarea pantofului în celălalt picior etc. Multe dintre aceste gesturi 
comportamentale fie reprezintă metode de a atrage atenţia, caracte- 
ristice vârstei şi care vor dispărea în mod automat pe măsură ce 
copilul va creşte, fie pot fi abordate într-un mod creativ, fără o con- 
fruntare directă pe seama problemei. Cu cât vei reuşi să repartizezi 
cât mai multe dintre atitudinile copilului tău în această categorie, 
cu atât se vor ivi mai puţine conflicte între voi. 

A învăţa din proprie experienţă şi din propriile greşeli reprezintă, 
adesea, o metodă eficientă. Dacă îi vei oferi copilului tău posibi- 
litatea de a-şi îndrepta singur greşelile, nu vei mai fi pus la fel de 
des în situaţia de a te implica într-o acţiune disciplinară, evitând, în 
felul acesta, un potenţial conflict. 

3. Fii flexibil în metodele disciplinare pe care le foloseşti. Fiecare 
copil este diferit şi va răspunde într-un mod diferit la disciplină. De 
exemplu, un copil se va opri imediat când îi ceri acest lucru, în timp 
ce altul nu se va opri până când nu te vei duce tu lângă el, ca să-i 
impui ascultarea. Timpul de izolare poate să se dovedească o metodă 
eficientă în cazul unui copil, dar îl poate speria şi îndârji pe un 

altul. Trebuie să-ţi cunoşti copiii suficient de bine pentru a-ţi da 
seama care metode de disciplinare vor fi eficiente şi care nu vor face 
altceva decât să agraveze conflictul. 

4. Câştigă încrederea copilului tău. Când copilul va înţelege că 
nu eşti împotriva lui, ci doar îl înveţi şi îl disciplinezi, pentru ca el să 
fie mai fericit şi să se înţeleagă mai bine cu ceilalţi copii, vor exista 
mai multe şanse să răspundă pozitiv. 

5. încearcă să foloseşti umorul pentru a detensiona o situaţie. 
Dacă tu şi copilul puteţi să râdeţi împreună de situaţia respectivă, 
aceasta se va dovedi adesea de folos în crearea unei atmosfere pro- 
pice pentru discutarea neajunsurilor, fără să intervină supărarea. 

6. Procedează exact invers de cum se aşteaptă copilul. Atunci 
când nu ştii cum să acţionezi într-o anumită situaţie, de multe ori se 
dovedeşte de folos să încerci să îţi dai seama la ce se aşteaptă copilul 
şi apoi să-1 surprinzi făcând exact contrariul. De exemplu, John este 
supărat pe tine şi mâzgăleşte peretele cu creioanele colorate. El se 
aşteaptă să-i spui că trebuie să înceteze imediat şi să înceapă să 
şteargă. O astfel de cerere din partea ta ar putea conduce la o adevă- 
rată luptă, datorită dispoziţiei sufleteşti în care se găseşte. De aceea, 
este mai potrivit să îi oferi o foaie de hârtie şi să te aşezi să desenezi 
împreună cu el. După ce v-aţi delectat astfel împreună, curăţarea 
peretelui poate deveni o adevărată joacă şi, în acelaşi timp, copilul 
va fi pregătit să discute cu tine despre motivul supărării lui. Pentru 
că ai reuşit să-i potoleşti supărarea, el este acum mai dispus să 
accepte disciplina din partea ta, dacă îi spui pe un ton hotărât: „Nu 
este voie să mâzgăleşti peretele şi de aceea va trebui ca acum să freci 
şi să cureţi toate semnele pe care le-ai făcut". 

Plănuieşte dinainte ambianţa căminului. O plănuire atentă a 
programului şi a ambianţei căminului îi va ajuta pe copii să-şi 
controleze şi să-şi adapteze comportamentul, în timp ce un pro- 
gram neregulat şi dezorganizat nu va face altceva decât să genereze 
numeroase probleme de disciplinare. Este important ca programul 
în cămin să fie astfel organizat, încât o activitate să nu se suprapună 
alteia. De exemplu, atunci când cuburile sunt aşezate unul peste 
celălalt în dreptul uşii, pe unde se circulă tot timpul, şansele sunt 
mult mai mari ca, din neatenţie, construcţia să fie doborâtă la podea. 

O astfel de alegere va conduce la conflict. Dacă în familia ta sunt 
mai mulţi copii, sau ai grijă şi de copiii altor familii, zonele sigure şi 
liniştite din casă trebuie să fie undeva departe de cele în care se 
desfăşoară jocuri mai zgomotoase şi care implică mai multă agitaţie. 
Lângă rafturile cu jucării mici trebuie să fie aşezată o masă. Mate- 
rialele necesare desenului (culori şi acuarele) trebuie să fie aşezate 
lângă o chiuvetă şi pe o suprafaţă uşor de curăţat. O cameră de 
joacă bine organizată mai presupune ca pentru cuburi să fie rezervat 
un raft special, iar jucăriile să fie aşezate într-un loc unde copiii să 
poată ajunge cu uşurinţă ca să le ia şi să le pună la loc, şi nu într-o 
cutie mare, care încurajează la dezordine. Atunci când camera este 
organizată în felul acesta, copiii vor putea învăţa cum să găsească 
jucăria pe care o vor şi cum să o pună la loc. Aceasta nu numai că-i va 
încuraja să devină independenţi, dar îi va şi învăţa cum să se descurce 
singuri. 

Dintr-un program bine planificat face parte şi rutina zilnică. Ea 
reprezintă o metodă foarte eficientă de a-i ajuta pe copii să dea 
dovadă de stăpânire de sine în situaţiile în care nu au de ales. In 
acelaşi timp, rutina zilnică îi ajută pe copii să se simtă în siguranţă şi 
să anticipeze activităţile sau schimbările planificate în mod regulat. 
De exemplu, dacă somnul de după-amiază urmează de obicei după 
citirea unei poveşti, spălatul mâinilor, servitul mesei şi mersul la 
toaletă, copilul va accepta mai uşor ideea că trebuie să se odihnească 
decât dacă nu ştie niciodată în ce moment va fi trimis la culcare. 

Precizează limitele. Limitele trebuie să fie precizate clar şi res- 
pectate. Copilul care ştie ce anume îi este îngăduit şi ce nu, se simte 
mai în siguranţă şi va fi mai capabil să se autocontroleze. Mulţi pă- 
rinţi sunt inconsecvenţi în menţinerea limitelor, pentru că au stabilit 
atât de multe, încât nici ei şi nici copiii nu şi le mai pot aminti pe 
toate. Cu cât există mai puţine limite, cu atât este mai bine. încearcă 
aceste trei reguli: (1) Să nu-ţi faci rău ţie, (2) să nu le faci rău altora 
şi (3) să nu faci rău lucrurilor (să nu le strici). Orice limită pe care o 
stabileşti se poate baza pe una dintre aceste trei reguli foarte uşor 
de reţinut. Atunci când copilul aleargă şi iese în stradă, îi poţi spune: 
„Nu ai voie să ieşi în stradă, pentru că nu ai voie să-ţi faci rău, 
punându-te în pericol. Te poţi juca în curte." Dacă loveşte un alt 

copil: „Nu ai voie să-1 loveşti, pentru că nu ai voie să le faci rău 
celorlalţi. Iţi poţi folosi mânuţele pentru a ajuta." Şi dacă începe să 
mâzgălească masa: „Nu ai voie să mâzgăleşti masa, pentru că nu ai 
voie să strici lucrurile. Poţi să mâzgăleşti pe hârtia aceasta." 

Aceste reguli reprezintă temelia autodisciplinării copilului tău. 
Când nu este sigur dacă are sau nu voie să facă un anumit lucru, el 
se poate întreba singur: „îmi va face rău mie, celor din jur sau 
lucrurilor?" Dacă răspunsul este „nu", cel mai probabil că îi este 
îngăduit să-1 facă. 

Sfaturi generale 

Nu fi moralizator. Părinţii trebuie să aibă întotdeauna grijă să 
nu critice persoana, ci fapta. Predicile pe marginea a ceea ce crezi 
tu că a stat la originea comportamentului greşit al copilului sau 
explicaţiile interminabile sunt rareori de folos. Trebuie să-i spui clar 
că ceea ce a făcut nu este îngăduit, arătându-i, în acelaşi timp, că îl 
iubeşti. Nu-i spune: „A fost frumos ce-ai făcut?" sau „Copiii cuminţi 
nu se poartă aşa." Astfel de aprecieri îi sugerează copilului că este 
rău şi îi distruge simţământul valorii personale. Dacă îşi dă singur 
seama că a greşit, nu mai insista aducând mereu în discuţie incidentul 
sau criticându-1 pentru modul cum s-a comportat. Copilul nu trebuie 
să simtă niciodată că cel criticat este el, ca persoană. Trebuie să îi 
arăţi clar că ceea ce dezaprobi este modul cum s-a purtat. Este o 
metodă înţeleaptă să nu condamni niciodată un copil pentru 
purtarea lui şi să nu-1 critici în faţa celorlalţi. 

Ia în considerare motivele. înaintea vârstei de şase-şapte ani, 
majoritatea copiilor consideră că, dacă fac ceva greşit sau strică ceva, 
merită o pedeapsă corespunzătoare cantitativ distrugerii provocate, 
indiferent care au fost motivele faptei respective. De exemplu, dacă 
îi relatezi unui copil preşcolar următoarea întâmplare: „Un băieţel 
era supărat pe mama lui şi a aruncat pe jos cu o ceaşcă, spărgând-o, 
în timp ce un alt băieţel încerca să-şi ajute mama la strânsul mesei şi 
a scăpat pe jos toate vasele pe care le avea în mână, spărgându-le", 
pentru ca apoi să-1 întrebi: „Care băieţel merită o pedeapsă mai 
mare?", copilul va răspunde, în mod tipic: „Băieţelul care a spart 

mai multe vase", fără să tină seama de motivele care au stat la baza 
faptei. Acest răspuns este caracteristic modului de gândire al copi- 
lului mic. Părinţii pot avea şi ei, contribuţia lor la o astfel de gândire 
greşită, reacţionând excesiv la anumite greşeli, pedepsind uneori cu 
severitate ceea ce a fost un simplu accident. 

Disciplina trebuie să fie administrată în funcţie de motivele faptei, 
nu de consecinţe. De exemplu, dacă un copil sparge ceva în mod 
accidental, simţămintele lui de remuscare vor fi adesea o consecinţă 
suficientă, pentru a-i aminti ca pe viitor să fie mai atent. In schimb, 
dacă sparge ceva în mod intenţionat, pentru că este supărat, atunci 
trebuie procedat în asa fel încât să ştie si să tină minte că asa ceva 

-l- 5 5 5 5 5 

nu este îngăduit. De multe ori, atunci când copiii sunt pedepsiţi 
pentru ceva ce au săvârşit din greşeală, ei se supără pe părinţi pentru 
lipsa lor de înţelegere. Supărarea aceasta, generată de ceea ce ei 
percep drept un tratament nedrept, îi poate conduce, mai târziu, la 
un comportament agresiv şi distrugător. 

Fii pozitiv. Exprimă-ţi cerinţele sub o formă pozitivă. In loc să 
spui: „Nu sta pe masă!", spune: „Stai pe duşumea!" Prin aceasta, îţi 
vei ajuta copilul să înţeleagă ce fel de comportament este acceptat 
şi îi vei da şi o instrucţiune pe care s-o urmeze. Simpla interdicţie: 
„Nu sta pe masă" nu-i oferă copilului nici o alternativă acceptabilă. 

Ameninţări de genul: „Dacă o mai loveşti o dată..." - sunt inefi- 
ciente. Majoritatea copiilor nu aud decât „o mai loveşti o dată", 
ceea ce şi fac, de obicei! Trebuie să fii conştient de faptul că multe 
dintre problemele de comportament ale copiilor sunt provocate de 
părinţi, prin aceea că reacţionează exagerat faţă de comportamentul 
lor negativ. Copiii învaţă repede ce îi face pe părinţi să explodeze. 
Atunci când copilul este supărat şi vrea să se răzbune pe tine, va 
face exact ce i-ai interzis. 

Evită acel „nu" stupid. Un „nu" stupid nu este altceva decât o 
acţiune reflexă, o reacţie obişnuită atunci când eşti într-o dispoziţie 
proastă. Intreabă-te în sinea ta: „Este acest 'nu' cu adevărat necesar 
sau este stupid?" „Nu-urile" pe care le primeşte ca răspuns copilul 
tău nu trebuie să fie prea multe, altfel ele vor deveni ceva comun şi 
ineficient. Părinţii intră adesea singuri în dificultate aruncând un 
„nu" grăbit la cererea copilului, în loc să se gândească la ea şi să 

vadă dacă este posibil să o împlinească. De exemplu, atunci când 
copilul spune: „Pot să ies la joacă?", părintele răspunde: „Nu". 

Copilul: „De ce?" 

Părintele: „Pentru că toţi ceilalţi copii stau în casă, chiar şi eu 
trebuie să stau în casă." 

Copilul: „De ce vrei să stau cu tine în casă?" 

Părintele: „Ca să pot avea grijă de tine." 

Copilul: „De ce să ai grijă de mine?" 

Părintele: „Am spus 'nu'". 

Copilul: „Doamna Jones, de alături, este afară. De ce nu mă 
poate supraveghea ea?" 

Părintele: „Am spus 'nu'". 

Copilul: „De ce?" 

Şi, înainte ca părintele să-şi dea seama ce se întâmplă de fapt, 
ajunge la concluzia că nu a avut un motiv întemeiat pentru a spune 
„nu", se răzgândeşte şi spune „da". Acest fel de dialog îl învaţă pe 
copil două lucruri: (1) Că „nu-ul" tău nu are prea mare însemnătate; 
şi (2) că, dacă insistă suficient, poate să-ţi schimbe hotărârea. Ilustra- 
ţia aceasta nu vrea să spună că o dată ce ai apucat să spui ceva nu 
mai poţi nicidecum să te răzgândeşti, chiar dacă mai târziu îţi dai 
seama că ai greşit. In loc de aceasta, trebuie să recunoşti că în prima 
fază te-ai pripit şi ai spus „nu" fără să ai un motiv întemeiat, iar 
acum îţi dai seama că nu este nimic rău dacă-1 laşi pe copil să iasă la 
joacă. Dar este întotdeauna mai bine să limitezi „nu-urile" la ceea 
ce este cu adevărat esenţial. 

Salvează situaţia. Nu te pune nici pe tine şi nici pe copil în situaţii 
imposibile. Lasă pentru amândoi o cale rezonabilă de ieşire. Nu-1 
ameninţa cu ceva ce nu poţi sau nu vrei să aduci la îndeplinire. De 
exemplu: „Dacă mai faci vreodată aşa ceva, am să-1 chem pe tatăl 
tău", ştiind însă că tatăl este plecat la serviciu şi nu se va întoarce 
până seara. 

Nu-i smulge copilului promisiuni pe care cel mai probabil că nici 
nu şi le va mai aduce aminte. De exemplu: „Promite-mi că nu vei 
mai lovi niciodată pe cineva". 

Nu aştepta din partea copilului să facă lucruri pe care probabil 
că nu le va face decât dacă îl iei tu de guler şi-1 obligi. De exemplu: 
„Mănâncă toate boabele de mazăre, până la ultima". 

Nu-i îngădui copilului să aleagă între două posibilităţi când, de 
fapt, tu nu eşti de acord decât cu una dintre ele. Evită să-1 întrebi: 
„Cu ce vrei să te joci?" O astfel de invitaţie îi oferă posibilitatea să 
aleagă ceva ce poate că tu nu-i poţi pune la dispoziţie. Mai bine 
spune-i: „Vrei să te joci cu cuburile, cu maşinuţa sau vrei să pictezi?" 

Anticipează dificultăţile. Dacă poţi să anticipezi dificultăţile şi 
să-ţi previi copilul, lucrul acesta îl va ajuta să capete controlul asupra 
lui însuşi, înainte de a şi-1 pierde. De exemplu, dacă se joacă cu 
jucăria altui copil, şi tu ştii că celălalt copil va fi furios când va des- 
coperi acest lucru, ajută-ţi copilul să-şi găsească un alt obiect de 
interes. Multe dintre lucrurile pe care le fac copiii, cu privire la care 
părinţii cred că trebuie să fie corectate, nu s-ar întâmpla niciodată, 
dacă părinţii ar fi mai atenţi şi i-ar ajuta pe micuţi să-şi reorienteze 
comportamentul înainte de a ajunge să se comporte nepotrivit. Iată 
câteva tehnici eficiente la care poţi apela atunci când anticipezi 
anumite dificultăţi: 

1. Controlul prin atingere. Multe dintre problemele de disciplină 
apar din cauză că părintele nu este suficient de atent încât să ob- 
serve momentul când situaţia devine tensionată sau când conflictul 
este pe cale să izbucnească. înainte ca lucrurile să explodeze, uneori 
o atingere uşoară pe umăr, o îmbrăţişare sau o simplă strângere de 
mână îl vor asigura pe copil că eşti lângă el, ca să-1 ajuţi, la nevoie. 
Dacă atingerea ta vine la timp, ea îl poate opri pe copil să devină 
mânios sau agresiv. Controlul prin atingere este eficient doar dacă 
îţi dai seama că se adună nori de furtună. Această atingere trebuie 
să fie întotdeauna blândă, caldă, oferind siguranţă. 

2. Un semn de afecţiune. O manifestare prietenească de afecţiune 
îi poate oferi copilului un sprijin rapid într-o situaţie dificilă. Aceasta 
poate fi făcută verbal, spunându-i: „Te iubesc!" sau „Arăţi grozav!" 
Poate fi făcută nonverbal, printr-un zâmbet, printr-o clipire din ochi, 
sau printr-o îmbrăţişare spontană. Copiii au nevoie de asigurarea 
din partea adulţilor că sunt iubiţi şi acceptaţi. Acest suport din partea 
celor mari îi ajută să-şi dezvolte autocontrolul. 

3. Schimbarea preocupărilor. Când copilul este descurajat, plictisit 
şi se vede că nu mai este în stare să revină la o bună dispoziţie nici 
măcar cu ajutorul părintelui, trecerea la o activitate care îl interesează 

şi în care poate avea succes îl poate ajuta să-şi recapete încrederea 
în sine. Lucrul acesta este important mai ales atunci când copilul 
este prea mic pentru a-i putea oferi argumente. Când deviezi atenţia 
copilului către o altă activitate, este important să găseşti una pe cât 
posibil apropiată de cea în care era prins şi pe care şi-o dorea. De 
exemplu, când copilul începe să arunce cu cuburile, o activitate po- 
trivită pentru diversiune poate fi aceea de a arunca jucării mai mici 
într-un coş sau cercuri de plastic pe un cârlig, în loc să-i propui să se 
aşeze cuminte pe jos şi să decupeze. 

4. O explicaţie logică. Părinţii sunt adesea surprinşi de vârsta 
fragedă la care copiii sunt în stare să înţeleagă o explicaţie logică. 
Până şi micuţii de doi ani pot înţelege un raţionament simplu atunci 
când vor. Mulţi copii se simt derutaţi pentru că vor să facă ceva, dar 
nu există suficient timp sau spaţiu sau nu au la dispoziţie uneltele 
necesare. Ei devin mânioşi şi agresivi, pentru că nu înţeleg aceste 
limite. Părinţii ar trebui să-şi rezerve un timp în plus pentru a le 
explica realitatea situaţiei, arătându-le, totodată, ce pot să facă în 
cadrul acestor limite. De exemplu: „Nu am din ce să facem îngheţată, 
dar am un pachet de budincă, pe care îl putem prepara". Atunci 
când îi oferi explicaţii unui copil, este nevoie ca acestea să fie scurte 
şi simple. 

Este adesea eficient să apelezi la cooperarea copilului, când acesta 
este mai mare. Lor le place să-şi mulţumească părinţii şi să le fie de 
folos, astfel că, de obicei, vor asculta la această prezentare directă a 
realităţii. De exemplu: „Trebuie să fii şi tu atent la poveste, pentru 
că ceilalţi vor neapărat s-o urmărească". 

5. Folosirea stimulentelor şi recompenselor. Promisiunile şi 
recompensele nu trebuie să fie folosite pentru a mitui copilul. De 
exemplu: „Dacă te porţi frumos astăzi, îţi voi face o surpriză". Cu 
toate acestea, ar putea fi potrivit, uneori, să foloseşti promisiunile 
şi recompensele ca pe un stimulent pentru un comportament adecvat. 
De exemplu: „Dacă îţi aduni jucăriile şi le pui la loc, poate avem 
timp să citim o poveste înainte de prânz". De asemenea, este accepta- 
bil să folosim promisiuni şi recompense ca o alternativă la un compor- 
tament sau la o activitate pentru care nu avem timp imediat. Poţi 
spune: „Nu putem merge astăzi la grădina zoologică, dar putem 

merge în parcul copiilor". Insă înainte de a face orice promisiune, 
trebuie să te asiguri că o poţi împlini. Dacă nu eşti sigur, atunci tre- 
buie să ai grijă să-i explici copilului că depinzi de ceva sau de altcineva 
pentru împlinirea ei. De exemplu: „Putem merge mâine în parc, 
dacă nu plouă". 

Este mai bine să foloseşti recompensa ca pe un stimulent pentru 
un comportament bun, decât să-1 mustri tot timpul pe copil pentru 
un comportament nepotrivit. 

Tehnici de disciplinare 

Consecinţele logice, naturale şi impuse. A-l lăsa pe copil să suporte 
consecinţele fireşti ale comportamentului său este una dintre căile 
cele mai eficiente de a-l învăţa să se comporte adecvat. Este impor- 
tant uneori să nu intervii prompt într-un conflict sau într-o situaţie, 
pentru a-i rezolva tu pe loc toate problemele. Unele lucruri se învaţă 
mai repede şi mai eficient dacă îl laşi pe copil să „suporte conse- 
cinţele" naturale ale propriilor greşeli. Nu este nevoie de critică sau 
de mustrare. Copilul ştie că a greşit, culege roadele purtării lui şi 
data viitoare va fi mai înţelept. Aproape orice încălcare a unei 
restricţii îşi are consecinţele ei fireşti. Dacă un copil nu-şi pune lu- 
crurile la loc, nu le poate găsi atunci când are nevoie de ele; dacă 
nu vine când îl chemi la cină, va rămâne nemâncat; dacă nu-şi pune 
rufele murdare în coşul de rufe, va rămâne cu ele nespălate etc. 

Cum pentru anumite atitudini de neascultare consecinţele fireşti 
sunt mai serioase, este bine să-i prezinţi tu aceste consecinţe oferindu-i 
astfel copilului un argument convingător pentru a nu se mai purta 
aşa. De exemplu: „Johnny este mai mare decât tine. Dacă tu îl loveşti, 
probabil că şi el te va lovi şi o să te doară. Ce altceva ai putea face ca 
să vă jucaţi frumos împreună?" 

Dacă nu există consecinţe naturale ale comportamentului nepo- 
trivit al copilului, sau dacă acestea sunt periculoase din punct de 
vedere fizic sau psihic, atunci părinţii trebuie să impună anumite 
pedepse logice. „Logice" constituie cuvântul-cheie. Pentru ca aceste 
consecinţe să fie cât mai eficiente, ele trebuie să fie în strânsă legătură 
cu răul făcut. De exemplu, dacă un copil sparge un geam, pedeapsa 
logică impusă de părinte poate fi aceea ca vinovatul să contribuie la 



ÎNŢELEGEREA DISCIPLINEI 105 

plata geamului. Dacă varsă laptele, trebuie să cureţe pe jos. Dacă se 
poartă urât cu un alt copil, va fi separat de acesta. Chiar şi copiii 
mici sunt în stare să înţeleagă logica acestor consecinţe şi rareori se 
simt nedreptăţiţi de aplicarea lor. 

Izolarea, adică un timp în care stă singur, este folosită adesea ca 
o consecinţă logică a comportamentului necorespunzător al unui 
copil. Dacă nu este în stare să se înţeleagă şi să se poarte frumos cu 
ceilalţi copii, atunci îşi pierde dreptul de a sta împreună cu ei. Nu 
este nevoie să faci din izolarea copilului o experienţă neplăcută, 
pentru a te asigura că lecţia a fost învăţată. De obicei, simplul fapt 
că nu se mai poate juca împreună cu ceilalţi copii este suficient. 
Atunci când îţi izolezi copilul într-o altă cameră, este bine să-i dai 
ceva de făcut. Când este lăsat să stea singur într-un colţ, fără să facă 
nimic, are ocazia să gândească tot felul de lucruri rele în legătură cu 
persoanele care i-au impus această „disciplină". Ar fi mult mai bine 
să-i oferi ceva care să-1 ţină preocupat şi liniştit sau o carte pe care 
să se uite, până când simte că este gata să se alăture celorlalţi, fără 
să mai intre în conflict. 

Retragerea privilegiilor unui copil este considerată adesea drept 
o consecinţă logică a purtării sale nepotrivite. In unele cazuri, ideea 
aceasta este justificată. De exemplu, dacă nu mănâncă la prânz, nu 
primeşte desert. Dar în alte situaţii nu este deloc potrivit să procedăm 
astfel. Nu este deloc logic să-1 ameninţi că nu-i îngădui un anumit 
lucru dacă nu te ascultă, în cazul în care lucrul acela are o legătură 
imediată cu comportamentul în discuţie al copilului. De exemplu, 
nu trebuie să-i spui copilului: „încetează imediat să-1 loveşti pe Bill, 
altfel nu vei primi nici un desert". Intr-o astfel de situaţie este mai 
potrivit să spui: „încetează imediat să-1 loveşti pe Bill! Dacă nu vă 
puteţi înţelege nu vei mai avea voie să te joci cu el." 

Copiii se pot simţi vinovaţi, atunci când fac ceva greşit şi apoi 

A 

trebuie să suporte consecinţele. Incurajează-i să accepte în mod 
pozitiv aceste consecinţe, învăţându-i că orice greşeală şi orice 
dificultate care sunt biruite devin trepte către lucruri mai bune. 

Laudă aspectele pozitive şi ignoră-le pe cele negative. Această 
tehnică de disciplinare este o metodă eficientă pentru schimbarea 

comportamentului. Toţi copiii doresc atenţia şi aprecierea celor din 
jur şi îşi vor adapta comportamentul, astfel încât să poată primi 
atenţie şi laude cât mai mult timp cu putinţă. Secretul este acela de 
a fi un fin observator şi de a sta cu copiii tăi când sunt fericiţi şi se 
comportă într-un mod potrivit. Copilul care atrage de obicei atenţia 
părintelui este acela care are un comportament necorespunzător. 
Din nefericire, mulţi părinţi ajung să petreacă mai mult timp cu 
copiii lor când nu sunt cuminţi. Şi această tendinţă nu face altceva 
decât să întărească un comportament negativ. 

Nu orice încălcare a regulilor trebuie să fie tratată imediat. In 
următoarele situaţii, cel mai bine este să ignori comportamentul 
nepotrivit. 

1. Când copilul se simte frustrat şi spune deschis tot ce are pe 
suflet, atunci chiar şi cel mai mic comentariu din partea părintelui 
poate genera o adevărată explozie. Copilul va fi probabil surd la 
orice sfat sau propunere. Aşteptând până când se va linişti, îi vei 
oferi atenţia pe care o doreşte, într-un moment în care se comportă 
potrivit. Atunci va fi mai dispus să asculte şi să înveţe. 

2. Lasă-1 singur pe copil, atunci când este cuprins de mânie. De 
cele mai multe ori, copiii nu se potolesc cu adevărat atunci când 
aruncă lucrurile, ci o fac doar de dragul efectului pe care-1 are aceasta 
asupra părinţilor şi pentru a atrage atenţia asupra lor. 

3. Atunci când copilul face în mod deliberat ceva doar să te 
necăjească sau să-ţi atragă atenţia, nu te lăsa prins în cursa lui. 

4. Ignoră comportamentul care nu-ţi place, dar pe care îl poţi 
tolera, cum ar fi udatul patului, suptul suzetei sau plânsul fără motiv. 
Cel mai adesea, copilul va părăsi singur un astfel de obicei. 

Ignorarea comportamentului nepotrivit al copilului poate fi o 
metodă eficientă pentru a-1 ajuta să-şi schimbe purtarea. Dar a-1 
ignora nu înseamnă a fi indiferent. Deşi, la un moment dat, îi poţi 
trece cu vederea o anumită atitudine, mai târziu poţi sta de vorbă 
cu el despre modul cum s-a purtat, astfel încât în mintea lui să nu 
existe nici o confuzie cu privire la ceea ce aştepţi de la el. 

O metodă de a evita pedepsirea unui comportament negativ este 
aceea a timpului de izolare. Imediat după ce unul dintre copii s-a 
purtat necuviincios, spune-i: „Singur - în cămăruţă!" De obicei, 

cinci minute de stat singur în camera lui, departe de oricine, vor fi 
suficiente pentru a produce efectul dorit. Este deosebit de impor- 
tant ca, atunci când anunţi sau impui un timp de izolare, să-ţi 
controlezi limbajul trupului, expresiile feţei şi tonul vocii. Expresia 
de dezgust, de exasperare sau de iritare îi vor transmite copilului 
mesajul că a reuşit să te prindă în cursa lui. Fii ferm, dar practic. 

înainte de a trece cu vederea comportamentul negativ al 
copilului, este important să iei în considerare următoarele întrebări: 
(1) Va fi distructiv pentru copil să-1 ignor? (2) Va fi distructiv pentru 
lucrurile afectate? (3) Va fi distructiv pentru ceilalţi copii? Poate fi 
distructiv pentru copilul tău atunci când ajunge să creadă că este 
lăsat să facă ce vrea, fără să fie corectat sau pedepsit. Prin aceasta, 
tendinţa lui de a greşi este încurajată. Nebăgarea în seamă a compor- 
tamentului negativ al copilului poate fi distructivă şi în cazul când 
există posibilitatea să se rănească. Poate fi distructivă pentru lucrurile 
din jur, atunci când copilul se caţără pe masă şi începe să arunce 
încoace şi încolo cu jucăriile. Şi, în al treilea rând, poate fi distructivă 
pentru ceilalţi copii, atunci când ei văd că prietenul lor poate să nu 
asculte fără a fi pedepsit. Este posibil ca acest lucru să le afecteze 
respectul faţă de tine, ca autoritate. 

Această metodă de disciplinare - aprecierea aspectelor pozitive 
şi ignorarea celor negative - se bazează pe principiul că un copil- 
problemă se poartă uneori în felul în care o face nu pentru că aşa s-a 
născut, ci pentru că aşa a învăţat (sau, am putea spune, a fost învăţat) 
prin recompensele şi încurajările pe care le-a primit. Aceste recom- 
pense au putut fi reprezentate de orice, de la o bomboană, o sărutare 
sau o îmbrăţişare şi invers, până la pălmuire. Da, o palmă la şezut, 
primită din partea părintelui poate reprezenta o recompensă pentru 
un copil care vrea atenţie. După ce el s-a purtat urât (lovind, să 
zicem, un alt copil), îţi atrage în cele din urmă atenţia asupra lui - 
tu îl pălmuieşti. In acest caz, poate că singura cale de a nu-i recom- 
pensa comportamentul negativ este aceea a ignorării lui, acordându-i 
toată atenţia copilului care a fost lovit. 

Pentru copii, recompensele imediate sunt cele mai eficiente. 
Atunci când îi spui copilului: „Iţi mulţumesc că ai aşezat cuburile la 
locul lor" la două secunde după ce a făcut acest lucru, vei avea mai 

mult succes în încurajarea acestui comportament de dorit, decât 
dacă trec cinci minute până să-i spui „mulţumesc". Când încerci să-1 
înveţi pe copil cum să se poarte, într-o anumită privinţă, este de 
asemenea important să nu aştepţi să îndeplinească tot ceea ce i-ai 
cerut, şi de-abia după aceea să-i adresezi o apreciere sau să-1 lauzi. 
De exemplu, dacă vrei să-1 înveţi să-şi adune cuburile după ce a 
terminat de jucat cu ele, trebuie să începi prin a-1 lăuda imediat 
după ce a aşezat primul cub la locul lui. 

Recompensele ocazionale sunt cele mai eficiente în menţinerea 
comportamentului învăţat. Pe măsură ce copilul învaţă ce aştepţi 
de la el, vei putea să amâni laudele până când creşte din ce în ce mai 
mult în ascultare. In cele din urmă, atunci când ajunge să pună din 
proprie iniţiativă toate cuburile la locul lor, nu mai trebuie să-i întă- 
reşti de fiecare dată comportamentul. In acest caz, recompensa, ca 
metodă de încurajare a unei atitudini, devine mai eficientă atunci 
când este folosită mai rar, uneori lăudându-1, alteori, nu. In acest 
punct, a nu-1 lăuda reprezintă cu adevărat o dovadă de încredere, 
arătându-i că nu te îndoieşti câtuşi de puţin de faptul că va face 
singur acel lucru. Pentru copil, lauda ta nu mai este o piatră de ho- 
tar, el având nevoie de aceasta doar ocazional. 

Există două tipuri de încurajări: cea socială (un zâmbet, un cuvânt 
de laudă, o îmbrăţişare) şi cea nonsocială (bulinuţe colorate, stafide, 
steluţe etc). Pentru majoritatea copiilor, o încurajare socială este 
mai importantă decât una nonsocială. In această situaţie se află 
copiii care au o relaţie pozitivă cu adulţii şi care se bucură să le facă 
pe plac acestora şi să primească atenţia lor. Pentru o minoritate 
dintre copii, s-ar putea să fie nevoie să le oferim ceva mult mai 
tangibil, ceva ce-şi doresc foarte mult. Ceva de mâncat, precum 
stafidele, poate fi de cea mai mare eficienţă. Atunci când copilul 
trebuie să aştepte până la prânz pentru a primi acest gen de aprecieri, 

A 

o parte din eficacitatea lor poate să se piardă. Insă, în majoritatea 
cazurilor, ele tot vor rămâne mai importante şi mai pline de semni- 
ficaţie decât ceva abstract, precum bulinuţele colorate sau steluţele. 
Singurul aspect practic al acestor semne de apreciere (bulinuţe, steluţe, 
abţibilduri) este acela că pot fi acumulate. Atunci când copilul ajunge 
să strângă un anumit număr, ele pot fi schimbate pentru ceva ce îşi 
doreşte foarte mult, precum o jucărie sau o plimbare în parc. 

Când aplici această metodă, este important să apreciezi de fiecare 
dată doar câte un singur aspect al comportamentului. Pentru a evalua 
eficienţa disciplinei, trebuie să ştii cam cât de des se manifestă atitu- 
dinea nedorită. Lucrul acesta se poate face observând de câte ori 
apare ea într-o oră, în trei ore sau pe parcursul unei zile. Apoi, după 
iniţierea programului de consolidare, reevaluează-1 periodic pe copil, 
pentru a vedea dacă a făcut vreun progres. 

Atunci când hotărăşti asupra metodei de disciplinare pe care să 
o aplici în dreptul unui anumit copil, este deosebit de important ca 
metoda aleasă să fie comunicată si celorlalţi membri ai familiei, astfel 
încât copilul să poată fi iertat sau recompensat cu consecvenţă. 

Pălmuirea la şezut. Ca atitudine generală, pălmuirea la şezut 
trebuie să fie evitată, iar lovirea peste faţă, bătaia şi smucirea - cu 
totul interzise. Problema pălmuirii la şezut este similară altor metode 
de disciplinare fizică. Ea se aplică de obicei atunci când atât copilul, 
cât şi părintele se află într-o stare pronunţată de tensiune, iar 
părintele ajunge în cele din urmă să aplice pedeapsa la mânie. 

Atunci când părintele este nervos, există pericolul de a-şi pierde 
stăpânirea de sine. Şi când corectezi un copil la mânie, eşti, probabil, 
mai vinovat decât el. 

Un alt pericol este acela că pălmuirea la mânie îi oferă copilului 
un exemplu rău. Când cei mici văd că cineva îi loveşte, mai ales 
când persoana respectivă nici nu are de dat socoteală nimănui, ei 
vor copia cu uşurinţă modelul. Ineficienta pedepsei fizice a fost 
ilustrată de o autoare creştină, printr-o afirmaţie plină de tâlc. „Să 
smuceşti (să zgâlţâi) un copil înseamnă să inviţi înăuntru două duhuri 
rele, în timp ce scoţi afară doar unul singur. Dacă un copil a greşit, 
smucindu-1 nu faci decât să agravezi şi mai mult situaţia." * 

De asemenea, este adevărat că pedeapsa fizică, dacă este aplicată 
la întâmplare, într-un mod nechibzuit, poate afecta dezvoltarea 
conştiinţei copilului. Pălmuirea la şezut face ca simţământul de vino- 
văţie să dispară mai uşor; plătind în felul acesta pentru atitudinea 
lui nepotrivită, copilul se simte liber să o repete. 



* White, E. G., Călăuzirea copilului (Nashville, TN: Southern Publish- 
ing Association, 1954). 

Unii copii, care simt că sunt nebăgaţi în seamă sau respinşi în 
familie, încearcă să atragă atenţia părinţilor prin a fi obraznici şi 
neascultători. Ei continuă cu aceste atitudini nepotrivite până când, 
mâniindu-se şi pierzându-şi cumpătul, părinţii ajung să-i pălmuiască. 
Adeseori, însă, după ce i-au pălmuit, părinţilor le pare rău şi încearcă 
să repare situaţia îmbrăţişându-i, sărutându-i şi mângâindu-i. Astfel, 
pentru unii copii, aceasta devine singura cale de a primi dragostea 
si atenţia de care au nevoie. O metodă mult mai bună de a ieşi dintr-o 

5 5 5 

astfel de situaţie este aceea de a-i oferi copilului atenţie şi dragoste 
atunci când el se poartă cuviincios. 

Există oare vreo situaţie când o palmă peste şezut poate să repre- 
zinte cea mai bună cale de a-1 învăţa pe copil să se poarte cuviincios? 
Da, aceasta poate fi o metodă acceptabilă de disciplinare, atunci 
când un copil mic se răzvrăteşte împotriva autorităţii părintelui, iar 
toate celelalte metode de disciplinare sunt ineficiente în a-1 învăţa 
această lecţie deosebit de importantă. Aceasta poate fi singura cale 
de a-i face faţă unui copil deosebit de îndărătnic. De multe ori, o 
singură corecţie de felul acesta este unicul tratament de care are 
nevoie copilul, pentru a învăţa că părinţii au autoritatea de a impune 
anumite limite. Totuşi nu ar trebui să-i dai copilului o palmă dacă nu 
poţi să ceri, având conştiinţa curată, binecuvântarea lui Dumnezeu 
asupra corecţiei aplicate. 

Insă, nu uita că aproape întotdeauna există o metodă mai eficientă 
şi mai creştinească decât pălmuirea, pentru a-1 învăţa pe copil să se 
poarte cuviincios. S-ar putea ca aceasta să-ţi ceară timp şi spirit creativ, 
dar astfel va trebui să depui un mai mare efort pentru a deveni mai 
înţelept şi mai înţelegător şi te vei bucura toată viaţa de roadele 
muncii tale. 

Exemplul. Părinţii devin exemple pentru copiii lor în tot ce fac. 
Aceste exemple au o mare influenţă asupra formării caracterului 
copiilor. Dar nu este suficient doar să duci o viaţă de creştin; trebuie 
să-i şi descoperi copilului principiile care promovează o viaţă fericită 
şi împlinită. Această descoperire se face prin învăţare, iar învăţarea 
înseamnă disciplină. 

Nu uita că există o mare putere în rugăciune. Când orice altceva 
s-a dovedit ineficient şi te vezi pus în situaţia de a administra o dis- 

ciplină strictă, precum pălmuirea, deoarece copilul nu a răspuns la 
metode de disciplinare mai blânde, adeseori rugăciunea va realiza o 
minune în inima micuţului şi îi va părea rău pentru ceea ce a făcut, 
rugându-te să-1 ierţi. Uneori, după o astfel de transformare, nu mai 
este nevoie de nici un fel de disciplină. 

Este important să te rogi pentru călăuzire ori de câte ori îţi disci- 
plinezi copilul. Cere înţelepciunea de a alege metoda cea mai efi- 
cientă de disciplinare, dar şi de a şti cum să o aplici, astfel încât 
copilul să primească cea mai bună învăţătură. Lucrul cu copiii este 
atât de complex, încât numai printr-o relaţie strânsă cu Domnul 
Hristos poţi dobândi înţelepciunea de a face faţă diferitelor situaţii 
zilnice, care vor modela caracterul copilului tău. Dacă-ţi iei timp să 
te rogi înainte de a-ţi disciplina copilul, vei avea o perspectivă mai 
clară asupra problemei şi, în plus, vei câştiga calm şi stăpânire de 
sine. 

Cu toate aceste sfaturi, principii, limitări şi precauţii, s-ar părea 
că nimeni, indiferent câtă instruire şi experienţă ar avea, nu poate 
atinge standardul de a folosi cu consecvenţă cea mai bună metodă 
de disciplinare potrivită fiecărui copil în parte. Am putea spune că 
aşa stau lucrurile, însă aşa cum copiii învaţă din propriile greşeli, 
tot astfel se întâmplă şi cu părinţii. Părinţii înţelepţi recunosc acest 
lucru şi, observând cu atenţie reacţiile copiilor lor la diferitele metode 
de disciplinare pe care ei le aplică, îşi modifică şi îşi adaptează modul 
lor de a proceda după cum consideră că este potrivit. 



înţelepciunea este un izvor de viaţă 
pentru cine o are... (Proverbe 16,22) 




înţelegerea valorii personale 



Imaginea pe care o are un copil despre el însuşi - dacă se 
consideră o persoană de mare valoare sau una cu totul lipsită de 
importanţă - este factorul esenţial în determinarea fericirii şi a 
împlinirii lui viitoare. Copilul tău poate să aibă frumuseţe şi 
inteligenţă, bogăţii şi talent, familia voastră poate să fie apreciată, 
dar, dacă în sufletul lui copilul nu se preţuieşte, ci se consideră 
inferior altora, toate celelalte nu-i vor fi de un prea mare folos. 

Obiectivul părinţilor ar trebui să fie acela de a-1 ajuta pe copil să 
se dezvolte şi să-şi atingă adevăratul potenţial în ceea ce priveşte 
comportamentul, fericirea şi competenţa, devenind o persoană cu 
un simţământ sănătos al valorii personale. 

Cel care îşi apreciază valoarea are respect faţă de sine, faţă de 
caracterul şi comportamentul său. El crede în capacităţile sale şi, de 
aceea, are tăria şi încrederea lăuntrică de a-şi pune ţinte noi şi de a 
încerca să le atingă. Dacă dă greş, nu se lasă copleşit de simţămintele 
de eşec si de vinovăţie. El este în stare să se ridice si să o ia de la 
capăt. 

O persoană care are simţământul valorii personale ştie nu numai 
că are o valoare înnăscută, intrinsecă, ci şi că poate contribui ea 
însăşi la creşterea acestei valori, lucru care va fi apreciat de ceilalţi. 
In acelaşi timp, o astfel de persoană se simte iubită şi preţuită de cei 
apropiaţi. Cu alte cuvinte, se simte bine aşa cum este; şi, pentru că 
se acceptă şi se apreciază pe sine, poate să îi accepte şi să îi preţuiască 
şi pe ceilalţi, tratându-i cum se cuvine. 

De obicei, un copil se preţuieşte la nivelul la care simte că îl 
preţuiesc ceilalţi, în special persoanele importante din viaţa sa. 
Părinţii, restul familiei, educatorii şi prietenii devin pentru el un fel 
de oglindă, în care se priveşte pe sine. Dar, dacă aceasta este singura 
lui sursă de autoapreciere, există mai multe pericole. 

Primul dintre ele este acela că modul în care percepe copilul 
realitatea poate fi deformat. Poate că alţii îl apreciază atunci când 
el, de fapt, greşeşte. Mesajele care ajung la el pot fi colorate de 
emoţiile sau de comportamentul negativ al altcuiva, devenind 
atitudini pe care copilul le consideră a fi îndreptate împotriva sa, 
pentru că nu este preţuit. 

Al doilea pericol stă în faptul că ceilalţi s-ar putea să nu-1 cu- 
noască prea bine, astfel că aprecierea lor este defectuoasă. In acest 
caz nefericit, copilul este nevoit să-şi estimeze valoarea personală 
bazându-se pe reacţiile acelor persoane care nu au avut suficiente 
informaţii despre el sau ale căror informaţii sunt incorecte. In ambele 
situaţii, copilul are de pierdut. 

Există cinci componente diferite care contribuie la formarea 
simţămintelor pe care le avem cu privire la propria persoană: 

1. Imaginea de sine: ce simte o persoană în legătură cu înfăţişarea 
sa şi cu aspectele materiale ale acestei vieţii. 

2. Aprecierea de sine: ce simte o persoană cu privire la sine, 
atunci când se compară cu ceilalţi. Această componenetă este adesea 
determinată de cât de simpatizat este copilul în colectivitate. 

3. încrederea în sine: ce simte o persoană în urma interacţiunii 
ei cu mediul în care trăieşte, în urma folosirii propriilor talente şi 
capacităţi. 

4. Respectul de sine: ce simte o persoană cu privire la capacitatea 
sa de a se ridica la înălţimea propriului sistem de valori. 

5. Valoarea de sine: ce simte o persoană cu privire la adevărata 
ei valoare, pe baza creaţiunii şi răscumpărării lui Dumnezeu. 

Cu toate că fiecare dintre aceste componente afectează felul în 
care se percepe copilul, părinţii trebuie să fie atenţi să nu promoveze 
imaginea de sine, aprecierea de sine şi încrederea în sine, ca factori 
majori. Aceste trei lucruri sunt extrem de subtile. Un accident sau o 
anormalitate cât de mică pot schimba complet imaginea de sine a 

copilului. Respingerea din partea celorlalţi copii, într-un grup 
obişnuit, îi poate distruge aprecierea de sine. Şi eşecul la un test 
sau la un examen şcolar poate dăuna imaginii de sine. De aceea, 
încurajaţi-1 pe copil să pună accentul pe respectul de sine (să-ţi fii 
credincios ţie însuţi) şi pe adevărata valoare de sine (să accepţi 
valoarea pe care o dă Dumnezeu vieţii tale). Respectul de sine şi 
valoarea pe care o are în ochii lui Dumnezeu îi va asigura copilului 
un adevărat amortizor împotriva asperităţilor şi loviturilor vieţii, 
care i-ar putea afecta simţământul valorii personale. 

Valoarea de sine poate fi influenţată de succese şi de eşecuri. 
Este un mit ideea că lucrurile bune li se întâmplă doar oamenilor 
buni. Copilul trebuie să fie învăţat că viaţa este dificilă şi adesea 
nedreaptă, dar ce ţi se întâmplă (fie bun, fie rău), nu are nimic de-a 
face cu valoarea ta, ca persoană. Toţi facem greşeli. Lucrul cu adevărat 
important este să accepţi locul şi rolul pe care ţi le dă viaţa şi să le 
valorifici cât mai bine cu putinţă, nelăsând ca nereuşitele să te facă 
să te consideri fără valoare. 

Simţământul pe care îl are un copil cu privire la sine este atât de 
important, încât părinţii ar trebui să aibă grijă să nu i-1 rănească sau 
să i-1 distrugă. Aceiaşi factori care golesc cupa de dragoste a copilului 
îi pot distruge şi simţământul valorii de sine: exprimarea aprobării 
doar atunci când copilul este bun; ridiculizarea lui, în încercarea de 
a-1 corecta; ameninţarea; o atitudine critică; ţipatul; exprimarea 
dezamăgirii sau a dezgustului; aplicarea tratamentului tăcerii; să fii 
întotdeauna prea ocupat; să uiţi de gesturile de rutină care exprimă 
dragostea sau să foloseşti numele copilului într-un context negativ. 

A. 

In esenţă, dacă nu te simţi iubit, n-ai cum să te simţi prea bine în 
propria piele. 

O metodă potrivită de a înţelege vulnerabilitatea valorii de sine 
a unui copil este aceea de a te gândi la propria experienţă. Pune-ţi 
singur întrebări precum: 

Ce simţi în legătură cu propria persoană? 

De ce simţi în felul acesta? Ţi-au spus părinţii sau profesorii 
ceva care ţi-a creat această impresie? Cum te simţi atunci când eşti 
apreciat? Cum te simţi când cineva îţi vorbeşte aspru sau te critică? 

Ce simţi când cineva observă cât de bine ti-ai făcut lucrarea? 

Ce simţi când încerci să realizezi o lucrare dificilă şi nu primeşti 
nici un fel de susţinere sau de încurajare din partea celor din jur? 
Ce simţi când cineva îţi spune: „Ştiam că nu vei fi în stare să faci 
lucrul acesta"? 

Ce simţi când cineva îţi spune: „Ştiam că poţi s-o faci"? 

Comentarii de genul acesta pot să contribuie fie la zidirea, fie la 
distrugerea valorii de sine. 

Egoismul, mândria şi valoarea personală 

Uneori, creştinilor le este greu să înţeleagă importanţa propriei 
valori, datorită liniei aparent extrem de fine care separă simţământul 
valorii personale (definit ca respect şi încredere în sine), de 
simţământul de mândrie (definit ca îngâmfare sau o părere prea 
înaltă despre sine). Creştinii pot aminti texte din Biblie care 
avertizează împotriva unui simţământ exagerat cu privire la valoarea 
personală, precum: „Mândria merge înaintea pieirii, şi trufia merge 
înaintea căderii." Prov. 16,18. Sau se pot gândi la textul din Proverbe 
6,17, în care „ochii trufaşi" se află în capul listei lucrurilor pe care 
le urăşte Dumnezeu. Creştinii sunt foarte conştienţi de faptul că 
mândria şi egoismul sunt trăsături care trebuie evitate (Filipeni 2,3). 

Când îi priveşti pe copiii mici, îţi dai seama că egoismul este o 
caracteristică obişnuită. De aceea, mulţi dintre părinţi consideră că 
cea mai bună cale de a-i ajuta pe copii să biruiască egoismul şi de 
a-i împiedica să cadă pradă mândriei este aceea de a se feri să spună 
ceva sau să aibă vreo atitudine prin care să le încurajeze simţământul 
valorii personale. Dar această concepţie este cu totul greşită. 

In realitate, în majoritatea cazurilor se întâmplă exact contrariul. 
Atunci când copiii sunt înconjuraţi de persoane care îi iubesc şi îi 
respectă, care sunt suficient de deschise încât să le arate, prin cuvânt 
şi faptă, că sunt importante, tendinţa de a se considera mai mari 
sau mai buni decât alţii sau de a vorbi despre importanţa lor este tot 
mai mică. Simţământul valorii personale le dă libertatea de a aprecia 
şi de a se bucura de realizările celorlalţi, fără să se simtă puşi în 
umbră, prin comparaţie, sau ameninţaţi psihic. 

Principiile creştine ale valorii personale 

In nici un alt domeniu nu există o diferenţă atât de mare între 
filozofia umanistă şi cea creştină, ca în modul de înţelegere a valorii 
personale. Filozofia umanistă afirmă că ai valoarea pe care crezi tu 
că o ai. Accentul se pune pe efortul de a te propulsa, concentrându-te 
asupra trăsăturilor pozitive şi crezând că eşti cel mai bun. Doar cineva 
care are un curaj şi o tărie de caracter extraordinare poate face 
acest lucru atunci când totul în jurul său se prăbuşeşte şi prietenii se 
întorc împotriva lui. 

Abordarea creştină oferă ceva mai mult si mai înalt decât 
perspectiva umanistă. Următoarele principii ar trebui să te ajute să 
înţelegi mai clar cum poţi obţine un simţământ autentic al valorii 
personale. 

Principiul 1: Noi avem valoare pentru şi prin Hristos. Hristos nu 
numai că ne-a creat, dar a şi murit pentru noi. Efectul acestui fapt 
asupra valorii noastre personale este în mod minunat prezentat în 
următoarele cuvinte: „Preţul plătit pentru mântuirea noastră, sacri- 
ficiul infinit pe care L-a făcut Tatăl nostru din ceruri, dând pe Fiul 
Său să moară pentru noi, trebuie să trezească în noi idei foarte înal- 
te despre ceea ce putem deveni prin Hristos. Pe măsură ce inspi- 
ratul apostol Ioan privea înălţimea, adâncimea şi lărgimea iubirii 
lui Dumnezeu Tatăl faţă de lumea pierdută, era cuprins de adorare 
şi veneraţie. Negăsind un limbaj mai potrivit, în care să exprime 
măreţia şi gingăşia acestei iubiri, el a chemat lumea întreagă s-o pri- 
vească. 'Vedeţi ce dragoste ne-a arătat Tatăl, să ne numim copii ai 
lui Dumnezeu' (1 Ioan 3,1). Ce valoare dă faptul acesta omului!"* 
(Ellen G. White, Calea către Hristos, p. 11-12, ed. 1996) 

Ce concept uimitor, acela că avem o valoare înnăscută datorită 
lui Hristos şi că nu trebuie să facem nimic altceva, pentru a ne spori 
această valoare, decât să privim la Hristos - „Soarele Neprihănirii" 
(Mal. 4,2). Atunci când privim în sus, la El, suntem conduşi către 
un simţământ autentic al valorii personale. Atunci când privim în 
jos, către noi, ajungem la mândrie şi egoism. 



* White, E. G., Calea către Hristos (Washington, D. C: Review and 
Herald Publishing Association, 1892). 

Principiul 2: Măreţia vine din reflectarea lui Hristos - Soarele 
Neprihănirii. Reflectându-L pe Hristos, noi căpătăm valoare pentru 
ceilalţi, şi ei ne vor respecta. 

Deoarece Hristos este sursa măreţiei, noi devenim preţioşi şi valo- 
roşi pentru ceilalţi reflectând caracterul şi viaţa Sa de slujire. Drept 
urmare, ceilalţi vor privi cu respect şi admiraţie acea persoană care 
II reflectă în mod autentic pe Hristos. 

Problemele apar atunci când oamenii încearcă să-L reflecte pe 
Hristos prin propriile eforturi. Aşa cum luna şi planetele nu 
strălucesc prin propria capacitate, prin excelenţa lor sau printr-o 

A, 

lucrare a lor, ci reflectă lumina soarelui, tot astfel II putem reflecta 
şi noi pe Hristos. Tot ce trebuie să facem este să fim dispuşi să ne 
aşezăm în poziţia cea bună, (acea poziţie a unei prietenii apropiate 
cu El), astfel încât reflectarea să vină de la sine. Este un privilegiu şi 
o onoare pentru noi să-L reflectăm pe Hristos, iar El ne-a făgăduit 
că ne va da putere să facem acest lucru. 

Principiul 3: Noi trebuie să evaluăm în ce măsură II reflectăm pe 
Hristos, privind la standardul biblic. Nu este de ajuns să presupunem 
că reflectarea noastră atinge nivelul dorit. Noi trebuie să căutăm 
continuu standardul lui Dumnezeu, studiind Cuvântul Său si 
ascultând glasul Duhului Sfânt care vorbeşte inimilor noastre. Dacă 
nu suntem pe drumul cel bun, trebuie să fim dispuşi să ne recunoaş- 
tem greşeala şi să o corectăm, pentru că de-abia după aceea vom fi 
în stare să împlinim ce aşteaptă Dumnezeu din partea noastră. 

Principiul 4: Noi avem responsabilitatea de a-i învăţa pe alţii despre 
Hristos şi învăţăturile Sale. împlinirea acestei responsabilităţi dă 
valoare unei persoane. Dumnezeu îi încredinţează fiecărui om o 
lucrare de făcut şi, prin împlinirea acestei lucrări încredinţate de 
Dumnezeu, înfloreşte valoarea de sine. Ea va veni în mod natural, 
ca un rezultat al pregătirii noastre pentru cel mai înalt nivel de uti- 
litate şi prin împlinirea lucrării pe care ne-a încredinţat-o Dumnezeu. 

Nu este deloc greşit să ai aspiraţii înalte - să vrei să fii laureat al 
premiului Nobel, să fii ales în Senat, să fii cea mai bună mamă, sau 
cel mai bun tată din lume! Dumnezeu doreşte ca fiecare dintre noi 
să ţintească spre cel mai înalt standard cu putinţă, dar nu pentru 

înălţarea de sine. El doreşte să ne cultivăm talentele la cea mai 

1 5 

înaltă capacitate, astfel încât să putem face o lucrare nobilă pentru 
El şi să fim o binecuvântare pentru omenire. 

Principiul 5: Noi trebuie să ne încurajăm copiii să-L reflecte pe 
Hristos, nu pe noi. Noi avem responsabilitatea de a-i ajuta pe copii 
să-şi dezvolte valoarea personală de care au nevoie pentru a-L reflecta 
pe Hristos, şi nu pe oameni. Dacă vrem ca micuţii noştri să fie stăpâni, 
nu sclavi ai împrejurărilor, şi să aibă curajul de a sta în picioare 
pentru convingerile lor, atunci ei trebuie să aibă un puternic simţă- 
mânt al valorii personale. 

Un copil are nevoie de curaj ca să ia poziţie de partea principiilor 
creştine, atunci când majoritatea prietenilor lui „se lasă duşi de 
val", urmând mulţimea. Copiii care cresc în societatea de astăzi sunt 
puşi în situaţia de a lua multe decizii cu care tu poate că nu te-ai 
confruntat niciodată. Pregătirea pentru a face faţă presiunii colegilor 
de generaţie începe încă din primii ani ai copilăriei. Dacă fiul sau 
fiica ta are un puternic simţământ al valorii personale, construit pe 
baza acestor cinci principii pe care tocmai le-am amintit, capacitatea 
de a lua poziţie pentru propriile convingeri va fi serios întărită. 

Copiii nu trebuie să-şi reflecte pentru totdeauna părinţii şi educa- 
torii. Ei trebuie să crească spre independenţă şi să treacă, încet-încet, 
de la reflectarea oamenilor la deplina reflectare a lui Hristos. Este 
de datoria părinţilor să îndrepte ramura fragedă către Soarele Nepri- 
hanirn. 

Cât sunt bebeluşi şi pe parcursul primei copilării, copiii tăi trăiesc 
în umbra ta - văzându-L pe Hristos şi percepându-şi valoarea per- 
sonală prin tine. Dar, pe măsură ce cresc, ei încep să iasă din această 
umbră, până când, ideal vorbind, ajung să-L reflecte pe Hristos şi să 
privească la El pentru aprecierea propriei valori, în loc să mai pri- 
vească la tine sau la celelalte persoane semnificative din viaţa lor. 

Doar învăţând să privească la Hristos şi ajungând să-şi recunoască 
valoarea în El vor fi tinerii în stare să reziste influenţei colegilor de 
generaţie. Dacă se obişnuiesc să ia drept model şi măsură a valorii 
lor alte fiinţe omeneşti, pline de slăbiciuni, ei vor fi vulnerabili în 
faţa influenţelor negative. Dar, dacă vor privi la Hristos, modelul 
lor va fi desăvârşit. 

Ţinta noastră, ca părinţi, trebuie să fie aceea de a-i ajuta să-şi 
dezvolte un simţământ atât de puternic al valorii pe care o au în 
Hristos, încât să aibă încredere în ei înşişi şi să poată spune: „Chiar 
dacă ceilalţi fac astfel de lucruri, eu privesc la Hristos ca model al 
meu. Eu vreau să fiu reflectarea lui Hristos." 

Cum să dezvoltăm în copii simţământul propriei valori 

Concepţia copiilor mici cu privire la Dumnezeu se formează 
privind la părinţi şi la celelalte persoane semnificative din viaţa lor. 
Ei îşi formează prima imagine despre dragostea lui Dumnezeu atunci 
când experimentează dragostea părinţilor, tot aşa cum îşi formează 
prima înţelegere referitoare la valoarea pe care le-o acordă Dumnezeu, 
văzând cum sunt apreciaţi de părinţi. Prin relaţia pe care o stabilim 
cu copiii noştri şi prin atitudinea pe care o avem faţă de ei, noi pu- 
tem fie să le clădim, fie să le distrugem simţământul valorii personale. 
Ce responsabilitate teribilă! 

Următoarea secţiune a cărţii prezintă câteva criterii de bază, pe 
care ar trebui să le aibă în vedere părintele, pentru clădirea simţămân- 
tului propriei valori în copiii săi: 

1. Să ai aşteptări mari, dar realiste de la fiecare copil. 

Dacă ne aşteptăm la o purtare urâtă din partea copiilor, probabil 
că ne vor împlini aşteptările. Atunci când le adresăm tot felul de 
calificative jignitoare, precum „idiotule" sau „prostule", după ce le 
vor auzi de mai multe ori, copiii vor începe să creadă că, într-adevăr, 
nu sunt prea isteţi. Este ca şi când cuvintele noastre ar scrie un 
scenariu negativ pentru viaţa lor. Copiii vor face tot ce le stă în pu- 
tinţă pentru a se ridica la înălţimea aşteptărilor pe care le avem din 
partea lor. De aceea, este extrem de important ca aşteptările noastre 
să fie pozitive şi vrednice de preţuire. în acelaşi timp, ele trebuie să 
fie realiste. Dacă avem aşteptări nerealist de înalte pentru copiii 
noştri, lucrul acesta nu le va aduce decât descurajare şi frustrare, 
având un efect nedorit asupra simţământului valorii personale. 

2. Ajută-i pe copii să-şi dezvolte aptitudinile şi talentele. 

Când este mulţumit de el, copilul simte că e în stare să realizeze 
multe lucruri. Incurajează-ţi copilul să-şi dezvolte aptitudinile şi să 

dobândească noi deprinderi; aceasta îi va da încrederea că poate să 
înveţe şi că este capabil. Fiecare nou domeniu de experienţă pe 
care ajunge să-1 stăpânească va însemna o nouă cucerire şi va obţine 
aprobarea şi recunoaşterea celor din jur. 

Caută talentele care pot fi dezvoltate. Observă domeniile de inte- 
res care îl vor motiva pe copil să le dedice timpul şi energia necesare 
pentru a progresa. Fii atent la deprinderile unice pe care copilul le 
poate dobândi în domenii în care nu există o prea mare competiţie. 
De pildă, este posibil să aibă mult mai multe şanse să ajungă prim- 
solist la oboi, decât la trompetă. Sau dacă, prin constituţia lui plă- 
pândă, nu este potrivit pentru fotbal, de ce să nu se îndrepte spre 
patinaj, gimnastică sau înot? 

Deschide-i uşile posibilităţilor. Nu vei şti niciodată de care deprin- 
dere a copilului tău poate avea nevoie Dumnezeu, pentru o lucrare 
specială. 

3. Recunoaşte realizările fiecărui copil. 

Atunci când un copil îşi îmbunătăţeşte performanţele şi are succes 
în activitatea lui, merită recunoaştere. In dezvoltarea lui, există un 
loc special pentru laudă, pentru apreciere, pentru a-ţi exprima 
aprobarea şi pentru a-i acorda cinstea pe care o merită. Aprecierea 
îndreptăţită nu va conduce la egoism, la mândrie sau la vanitate, ci 
îi va face pe copii să fie la rândul lor mai dispuşi să aprecieze realiză- 
rile celorlalţi. 

Recunoaşterea meritelor trebuie făcută în asa fel încât să nu 
creeze rivalitate, invidie sau gelozie. Copilul apreciat trebuie încu- 
rajat să-şi ajute fraţii şi prietenii, pentru a realiza şi ei acelaşi succes, 
astfel încât nimeni să nu fie descurajat. 

Dragi părinţi, voi trebuie să fiţi atenţi la complimentele suprage- 
neralizate sau comparaţiile care pot încuraja un simţământ exagerat 
al valorii personale. De exemplu: 

„Tu eşti cel mai bun din întreaga familie." 

„Ia uitaţi-vă toţi ce treabă bună a făcut Mary!" 

„Vreau să faceţi tot exact cum a făcut Bill." 

„Tu te descurci întotdeauna perfect." 

„Sunt bucuroasă că tu nu eşti niciodată gălăgios ca ceilalţi." 

„Eşti un înger!" 

Acest gen de aprecieri îl singularizează pe copil, aşezându-1 
deasupra celorlalţi. Dacă lucrul acesta se petrece des, s-ar putea ca 
acest copil să înceapă să creadă că este mai bun decât toţi ceilalţi. 
Pe de altă parte, el ştie că aprecieri de genul: „Tu eşti întotdeauna 
un băieţel aşa de cuminte..." nu sunt adevărate. El ştie că a gândit 
şi a făcut şi lucruri care nu au fost bune. Dacă suprageneralizezi bu- 
nătatea şi cuminţenia copilului tău, s-ar putea ca aceasta să trezească 
în el simţăminte de nelinişte, care l-ar putea conduce chiar la a face 
în mod ostentativ ceva rău, pentru a echilibra raportul. 

Un compliment de supraapreciere în toate privinţele poate avea, 
asupra copilului, un efect mai de grabă de diminuare, decât de 
sporire a conştientei valorii personale. Deoarece îşi dă seama că nu 
este adevărat, ce s-a spus despre el, copilul se simte minimalizat - 
simte că nu este atât de bun pe cât ar trebui să fie - şi devine îngrijorat 
de faptul că, în viitor, va trebui să atingă un standard de neatins, 
pentru a se putea ridica la înălţimea complimentului tău. Este 
posibil să devină chiar reţinut şi să nu mai încerce vreodată acelaşi 
lucru, de teamă că nu va mai reuşi să primească aprecierile de mai 
înainte sau să-ţi împlinească aşteptările. 

Limitează comentariile de apreciere la situaţia respectivă. De 
pildă: „Johnny, astăzi te-ai spălat foarte bine pe mâini", în loc de 
„Johnny, eşti un băieţel atât de curat şi de dichisit!"; sau spune 
„Johnny, cred că ai pictat un pom foarte interesant", în loc de 
„Johnny, eşti un pictor foarte bun". 

4. Incurajează-i pe copii să le slujească altora. 

Atunci când sunt îndemnaţi să privească dincolo de ei însisi si să 

5 1 5 5 5 

facă lucruri drăguţe şi gesturi de amabilitate pentru cei din jur, copiii 
sunt fericiţi şi se simt bine că au putut să facă ceva bun. 

Adeseori, simţămintele urmează acţiunilor. De exemplu, simţă- 
mintele egoiste sunt ceva obişnuit la copiii mici. Dar atunci când 
aceştia sunt încurajaţi să le slujească altora, atenţia le este distrasă 
de la ei înşişi şi ajung să observe cum reacţionează ceilalţi la serviciile 
lor. Aprecierea pe care o primesc îi ajută să-şi clădească simţământul 
valorii personale. Cu cât se simt mai bine ca persoană, cu atât vor fi 
mai puţin egoişti în ceea ce priveşte lucrurile care le aparţin şi simţă- 
mântul de generozitate li se va dezvolta. 

5. încurajează în copii simţământul de speranţă. 

Pentru oricare dintre noi, viaţa poate fi descurajantă, la un mo- 
ment dat. Dar, pentru un copil mic, care nu are prea multe resurse 
interioare şi care este total dependent de părinţi şi de educatori, ea 
poate deveni o adevărată încercare. Copiii au nevoie să fie încurajaţi 
în mod constant - încurajaţi că sunt în stare să înveţe cum să se 
comporte adecvat, încurajaţi că îşi pot dezvolta talentele şi aptitu- 
dinile, încurajaţi că sunt plăcuţi de cei din jur. Atunci când un copil 
este înconjurat de adulţi care îl încurajează şi îi dau un simţământ 
de speranţă cu privire la ceea ce poate deveni, prin ajutorul lui 
Hristos, el va căpăta încrederea în sine necesară pentru a începe să 
păşească înainte, prin credinţă, pentru a deveni cu adevărat acea 
persoană. 

6. Fii răbdător si dispus să ierţi si să uiţi. 

y J- y y y 

Nimic nu poate doborî atât de repede într-un copil simţământul 
valorii personale, ca amintirea permanentă a greşelilor şi a nereuşi- 
telor lui. 

Nu-i spune copilului: „Iar ai spart ceva? Săptămâna trecută a 
fost vaza, acum geamul... Niciodată nu eşti atent!" In loc de aceasta, 
tratează problema imediată într-un mod creativ, fără să faci referire 
la greşelile trecutului. 

De obicei, copiii vor să facă ce este bine şi le aduce aprobarea 
celorlalţi. Ei au nevoie de adulţi care să fie nu doar iertători, ci si 
gata să uite greşeala, fără să-i desconsidere sau să-şi schimbe impresia 
despre ei. 

7. Invaţă-i pe copii să nu apeleze la cuvinte de răzbunare sau de 
îndreptăţire de sine. 

Atunci când ceva nu merge bine, tendinţa omenească este aceea 
de a arunca vina asupra altora, mai degrabă decât de a-ţi asuma tu 
însuţi responsabilitatea. Atunci când copiii (sau adulţii) se grăbesc 
să se apere singuri, adesea ei descriu acţiunile şi motivele celorlalţi 
ca fiind mai rele decât ale lor. A-i denigra pe ceilalţi cu scopul de a 
părea tu mai bun este un obicei deosebit de rău şi de dăunător, mai 
ales pentru copii, pentru că, în cele din urmă, el conduce la 
distrugerea respectului de sine. 

8. Găndeste-te, înainte de a vorbi. 

Nu doar cuvintele pot fi dăunătoare pentru valoarea personală 
a unui copil, ci şi felul în care sunt rostite. Tonul vocii are un puternic 
impact asupra simţămintelor copilului. Cuvintele spuse calm, fără 
iritare şi într-o manieră explicită îi vor arăta copilului respect, chiar 
şi atunci când este vorba despre cuvinte de corecţie. 

Ori de câte ori trebuie să-ţi disciplinezi copilul, este important 
ca obiecţiunea să fie îndreptată asupra faptei care a fost nepotrivită 
şi nu asupra copilului ca un atac general. Pe lângă aceasta, este de 
asemenea important să ţii seama de simţămintele copilului şi să-i 
protejezi sensibilităţile. Când îi arăţi un astfel de respect, simţămin- 
tele legate de valoarea personală pot fi încurajate, chiar şi în cazul 
disciplinării. 

Iată câteva cuvinte şi expresii care pot fie să zidească, fie să 
distrugă valoarea personală: 



Cuvinte care distrug 

De ce ai făcut asta? 

Nu poţi să faci niciodată ceva bun? 

Mă scoţi din sărite. 

De ce nu mă laşi în pace? 

Ai primit ce-ai meritat. 



Ai făcu t-o intenţionat! 

•> 

O să-ţi pară rău! 

Dacă aş putea s-o iau de la-nce- 
put, n-aş vrea să mai fiu părinte. 



Cuvinte care zidesc 

Dacă vrei, te ajut să cureţi aici. 

Spune-mi ce simţi? 

Ce ai vrea să faci astăzi? 

Acum sunt ocupat, dar, imediat 
ce termin, te ajut. 

Johnny te-a lovit, pentru că şi 
tu l-ai lovit pe el. Ce poţi face 
data viitoare, ca nimeni să nu 
mai sufere? 

Data viitoare nu mai uita regula: 
„Să nu faci rău lucrurilor!" 

înainte de a face aşa ceva, gân- 
deşte-te la ce s-ar putea întâmpla! 

Uneori obosesc si nu mă simt 
bine, dar te iubesc foarte mult. 

Cuvinte care distrug 

Vorbeşti tot timpul; n-ai de gând 
să taci odată? 



Dacă vei continua să te porţi 
astfel, oamenii îţi vor spune „bă- 
tăuşul". 

Stai să vezi ce păţeşti când am 
să-i spun tatălui tău! 

Dacă nu poţi să te porţi frumos, 
ai să stai la colt! 



Cuvinte care zidesc 

Este timpul să faci linişte, dar 
te voi asculta imediat ce progra- 
mul de somn se va încheia. 

Oamenilor nu le place să îi 
bruschezi şi să-i împingi. Data 
viitoare încearcă doar să le vor- 
beşti. 

Bine, n-am să-i spun tatălui tău, 
dacă tu nu vrei. 

Poţi alege să stai si să asculţi 
povestea sau să mergi să te joci 
în camera ta. 



Semnele subaprecierii valorii personale 

Desconsiderarea valorii personale nu apare dintr-odată. Este un 
proces lent, care începe atunci când copilul simte că persoanele 

A, 

importante din viaţa lui nu pun prea mult preţ pe el. In realitate, 
acestea pot să-1 iubească şi să ţină foarte mult la el, dar factorul cel 
mai important este modul lui de percepţie. Dacă un copil simte că 
părinţii nu-1 iubesc la fel ca pe ceilalţi copii sau nu-1 consideră la fel 
de bun, imaginea lui despre sine va fi serios afectată. Chiar şi atunci 
când părinţii îl copleşesc pe copil cu dragostea şi cu dăruirea lor, 
pot exista perioade când acesta să simtă că el nu este pe placul celor 
din jur, ba chiar este respins. Când se întâmplă un asemenea lucru, 
preţuirea de sine poate avea de suferit. 

Semnele lipsei de apreciere a propriei persoane sunt strâns legate 
de vârstă. De exemplu, pentru un copil de şapte-opt ani, suptul 
excesiv al degetului poate fi considerat un semn al unei aprecieri de 
sine scăzute, în timp ce pentru un copil de un an sau doi, acest 
obicei poate fi cât se poate de normal. Totuşi aceste semne pot 
depinde, în acelaşi timp, de mai multe situaţii. De exemplu, un 
anumit comportament poate să apară doar atunci când copilul se 
află în prezenţa străinilor, sau atunci când este foarte obosit. Lucrul 

acesta poate fi un indiciu al faptului că el se simte în nesiguranţă 
doar în anumite situaţii sau într-un anumit anturaj. 

Caracteristicile de comportament enumerate mai jos pot fi con- 
siderate semne ale unei preţuiri de sine scăzute la preşcolari şi şcolari. 
Dacă însă copilul tău manifestă unele dintre aceste semne, nu trage 
imediat concluzia că are o problemă emoţională. Consideră un astfel 
de comportament ca pe un indiciu al faptului că este nevoie să 
petreci ceva mai mult timp de calitate împreună cu el, astfel încât 
să-1 convingi că este o persoană de valoare. După fiecare caracte- 
ristică a unei aprecieri personale scăzute, vei găsi şi câteva sugestii, 
legate de modul cum poţi stimula copilul, ajutându-1 să-şi dea seama 
de adevărata lui valoare. 

Copilul este cuprins de temeri nejustificate: 

A, 

1. Ii este teamă să joace vreun joc, ca nu cumva să piardă. Implică-1 
în jocuri necompetitive. Oferă-i un premiu pentru că a jucat, nu 
pentru că a învins. Invaţă-1 pe copil strategii sau deprinderi care îl 
pot ajuta să aibă succes. 

2. Nu pune întrebări sau îi este teamă să răspundă la întrebări. 
Ajută-1 pe copil să-i fie uşor să pună întrebări. Spune: „Am impresia 
că vrei să mă întrebi ceva". Incurajează-i întrebările atunci când eşti 
singur cu el sau într-un cadru familial care îi oferă siguranţă. 
Răsplăteşte-i întrebările cu remarca: „Ai pus o întrebare interesantă" 
sau „M-ai dat de gândit cu întrebarea ta". Pune-i şi tu, la rândul 
tău, întrebări copilului. La început pune-i doar acele întrebări la 
care eşti sigur că poate răspunde uşor. Acceptă toate răspunsurile, 
spunând ceva de genul: „Este o idee interesantă". 

3. Când îi ceri să facă ceva, spune imediat: „Nu ştiu" sau „Nu pot". 
Asigură-ţi copilul că nu este nici o problemă să nu ştii ceva. Spune-i: 
„Nici eu nu ştiam, când eram de vârsta ta". Oferă-te să faci tu acel lucru 
şi „angajează-1" ca „asistent special" al tău. Lasă-1 să facă el toate acele 
părţi mici ale lucrării pe care este în mod evident capabil să le facă. 

4. Se teme să încerce pentru prima dată, chiar şi atunci când unul 
dintre părinţi sau dintre educatori se oferă să-l ajute. Reasigură-1 că 
este foarte corect dacă mai întâi se uită cum fac alţii. Lasă-1 să decidă 



126 ÎNŢELEGE-ŢI COPILUL 

singur când anume vrea să încerce şi el ceva nou. O cale de a proceda 
este să-1 întrebi: „Cât timp crezi că va trece până vei încerca şi tu?" 
Dacă îţi precizează cam cât timp crede că va trece până atunci, spune-i 
că vrei să ştii când este gata, ca să-1 poţi ajuta. 

5. Se teme să fie lăsat singur într-o situaţie nouă sau cu o persoană 
nouă. Stai lângă el până când se simte confortabil. Cere-i să-ţi spună 
când crede că poţi pleca. Nu te arăta nerăbdător să pleci. Dacă i-ai 
dedicat un timp rezonabil, îl poţi preveni: „Va trebui să plec peste 
o oră (sau zece minute)". Când ora s-a încheiat, mergi la el şi spune-i: 
„La revedere", precizează-i când te vei întoarce şi pleacă. Ţine-te 
de cuvânt şi întoarce-te la timp. 

6. Copilul nu cere lucrurile de care are nevoie. Poartă-te cu el în 
aşa fel încât să-i fie uşor să ceară. Nu-i pune condiţii de netrecut, ci 
răsplăteşte-i cererile posibile, spunând: „Mă bucur că ai cerut" şi 
împlineşte-i-le imediat. 

Copilul prezintă un comportament neobişnuit sau deficitar. 

1. Plânge, se îmbufnează sau manifestă alte comportamente nega- 
tive atunci când nu câştigă la un joc sau când nu reuşeşte ceva. Ignoră-i 
comportamentul, dar recunoaşte-i sentimentele. „Te întristează să 
pierzi sau să nu obţii ceea ce vrei. Şi eu mă simt câteodată astfel". 
Apoi dă-i copilului ceva pozitiv de făcut. „Uite ce fac eu atunci 
când mă simt aşa. ... Ce altceva ai putea face ca să-ţi alungi sim- 
ţămintele de tristeţe?" 

2. Poartă după el o păturică sau suzeta, oriunde merge, sau îşi suge 
degetul mare. Oferă-i copilului un plus de atenţie, dar nu-1 lăsa să-şi 
dea seama că te deranjează comportamentul lui. Menţine-1 ocupat. 
După vârsta de trei ani, copilul poate lua hotărârea de a renunţa la 
păturică sau la suzetă. Lasă-1 pe el să cumpere ceva ce-şi doreşte în 
schimbul lor. Lasă-1 să-i dea chiar el vânzătorului păturica sau suzeta. 
Dar asigură-te că este decizia copilului! 

3. Manifestă un comportament exagerat de supărător, muşcând, bă- 
tând din picioare, lovind sau scuipând. Foloseşte, ca metodă de schim- 
bare a comportamentului, tehnica ignorării comportamentului nega- 
tiv şi a recompensării comportamentului pozitiv (vezi capitolul 4). 
Fii conştient de faptul că aceste atitudini sunt simptomele unui copil 

descurajat şi nefericit. Incurajează-1. Găseşte acele lucruri mici pe care 
le poate face bine şi laudă-1. Opreşte-i manifestarea negativă spu- 
nându-i: „Hai să nu supărăm pe cineva!", dar nu-1 umili cu critica ta. 

4. Caută să atragă atenţia făcând ceva interzis, purtându-se prosteşte 
sau deranj ăndu-i pe alţii. Ignoră-i purtarea, dar spune-i: „Sunt sigură 
că ai vrea să mă joc cu tine. Hai!" Mai târziu, spune-i copilului că 
altădată pentru a-ţi atrage atenţia, poate folosi un cuvânt magic. 
Stabiliţi un cuvânt sau o expresie, a cărei semnificaţie să o cunoaşteţi 
numai voi, astfel încât copilul să nu mai fie nevoit să recurgă la un 
comportament nepotrivit pentru a-ţi atrage atenţia. 

5. Manifestă un comportament cu totul neacceptabil, precum 
minciuna, furtul sau un alt mod de înşelăciune. Adesea un astfel de 
comportament reprezintă un strigăt după atenţie. Petrece mai mult 
timp de calitate împreună cu copilul tău. Ajută-1 să-şi dea seama că 
nu poţi fi înşelat. Spune-i simplu: „Ştiu că tu ai luat pixul. Trebuie 
să te întorci la magazin şi să-1 plăteşti". Nu te lăsa atras în discuţii 
aprinse şi argumentări în legătură cu credibilitatea unei anumite 
declaraţii. Când copilul încearcă să susţină că minciuna lui este cu 
totul adevărată, spune-i motivul pentru care nu poate fi adevărată 
şi arată-i că înţelegi de ce simte altfel. Spune-i: „Am văzut ce s-a 
întâmplat, dar îmi dau seama că eşti destul de convins de punctul 
tău de vedere. Şi aceasta pentru că aşa ai vrea tu să stea lucrurile în 
realitate, nu-i aşa? Cum te-aş putea ajuta să te simţi mai bine în 
această privinţă?" 

A, 

6. Ii răneşte în mod voit pe ceilalţi sau chiar pe sine. Spune-i liniştit: 
„Nu ai voie să le faci rău celorlalţi sau ţie". Opreşte-1 din pornirea 
lui. Ţine-1. Mângâie-1 şi încearcă să-1 linişteşti. Vorbeşte-i despre 
situaţia creată. „Eşti tare supărat. Ce s-a întâmplat? Ce altceva ai 
putea face, când lucrul acesta se va întâmpla din nou?" Asigură-1 
de faptul că este o persoană cu totul specială pentru tine şi că nu-i 
poţi îngădui să-şi facă vreun rău. 

Copilul este excesiv de preocupat să fie plăcut şi acceptat. 

1. El le oferă în mod frecvent altora din lucrurile lui, în încercarea 
de a le cumpăra atenţia şi prietenia. Descurajează oferirea constantă 
a darurilor. Ai grijă să-i arăţi copilului cât de mult îl iubeşti pentru 

simplul fapt că există, nu pentru darurile lui. Fă-i complimente în 
legătură cu acele lucruri pe care nu le poate schimba, ca, de exemplu, 
ochii albaştri sau părul negru şi cârlionţat. Stai cu el atunci când 
aceasta nu are nici o legătură cu primirea vreunui dar. Explică-i că 
darul cel mai important este prietenia, pentru că ea nu se poate 
sparge sau pierde. Incurajează-ţi copilul să-şi invite acasă un prieten, 
ca să se joace împreună. Ajută-1 să-şi facă prieteni fără să ofere 
daruri. 

2. Duce lucruri de acasă ca să atragă atenţia şi aprobarea învăţă- 
toarei sau a celorlalţi copii. Instituiţi în căminul vostru o regulă în 
această privinţă, şi anume aceea că nici unul dintre copii nu are 
voie să ducă lucruri la scoală decât cu ştirea părinţilor si atunci când 
educatorul îi cere acest lucru pentru diferitele ore de prezentare. 
Invit-o pe învăţătoare sau pe prietenii apropiaţi ai copilului la voi 
acasă. Spune-i învăţătoarei care crezi că este motivul pentru care 
copilul se comportă astfel şi colaboraţi în această privinţă, pentru 
a-i împlini nevoia de atenţie si de aprobare. 

3. îşi întreabă des părintele: „Mă iubeşti?" îşi întreabă învăţătoarea 
şi colegii: „Iţi place de mine?" Comunică-i prin întregul tău comporta- 
ment că îl iubeşti, oferindu-i gesturi care să transmită şi fără cuvinte 
acest mesaj. Ajută-1 să-şi dezvolte acele deprinderi şi pasiuni care 
sunt vrednice de admirat de ceilalţi. 

Copilul exagerează sau este nerealist în anumite situaţii: 

1. Se plânge: „Lor nu le place de mine" sau „Nu vor să se joace cu 
mine". Nu-1 contrazice spunând: „Nu-i adevărat". Foloseşte tehnicile 
potrivite de ascultare pentru a-1 ajuta să se deschidă. Spune: „Cred 
că eşti cu adevărat necăjit. Explică-mi mai pe larg". In final, 
încurajează-1 să găsească singur o cale de a schimba această situaţie. 

2. Bravează şi se laudă, făcând afirmaţii de genul: „Eu sunt mai 
bun decât tine". Surprinde-ţi copilul aprobându-1. „Tu eşti o persoană 
importantă şi poţi face o mulţime de lucruri mai bine decât (daţi 
numele persoanei). Hai să enumerăm lucrurile pe care le poţi face 
mai bine." (Gândeşte-te la cele mai plăcute ţie. De exemplu, dacă 
un copil este mai mic, el se poate strecura cu mai multă uşurinţă 
printr-o deschizătură mică etc.) Discutaţi apoi despre faptul că 

oricine poate să facă un anumit lucru mai bine decât altcineva, dar 
întotdeauna există cineva care poate face ceva mai bine decât tine. 

3. Este gelos atunci când un copil, unul dintre părinţi sau educatorul 
acordă atenţie celorlalţi. Petrece timp împreună cu el. Reasigură-1 că 
este important pentru tine şi că dragostea ta pentru el nu se va 
schimba niciodată. Atunci când nevoia de dragoste şi de atenţie îi 
este satisfăcută, nu va mai fi gelos. 

A 

4. Ii acuză pe ceilalţi pentru propriile greşeli sau găseşte scuze pentru 

A 

modul în care se poartă. Nu-i accepta comportamentul. înlătură 
motivul pentru care este tensionat, arătându-i că înţelegi ce simte. 
„Te simţi îngrozitor atunci când greşeşti, nu-i aşa? Şi altora le este 
greu să-şi recunoască greşeala. Dar să ştii că nu-i deloc neobişnuit 
să greşeşti. Asa învăţăm." 

Copilul Întâmpină dificultăţi în stabilirea relaţiilor sociale: 

1. Este extrem de competitiv cu ceilalţi copii şi nefericit dacă nu 
câştigă. Minimalizează importanţa câştigării competiţiei. Asigură-te 
că atât cuvintele, cât şi purtarea ta îi transmit copilului mesajul că 
el are valoare, indiferent dacă va câştiga sau nu. 

A 

2. Nu se apără prin cuvinte sau acţiuni. Incurajează-ţi copilul să-şi 
apere cu mult curaj drepturile, spunându-i: „Tu eşti o persoană 
importantă. Nu le îngădui celorlalţi să te rănească fără motiv." Apoi 
învaţă-1 ce cuvinte să folosească în ocazia viitoare - ca, de exemplu: 
„Nu ai voie să-mi vorbeşti aşa". „Jucaţi" împreună, ca într-o piesă 
de teatru, asemenea situaţii, astfel încât copilul să poată repeta cu- 
vintele şi tonul vocii pe care va trebui să le folosească. 

3. Nu iniţiază contacte cu ceilalţi. Arată-i cum poate să iniţieze 
contacte prieteneşti. De exemplu, să-i arate altui copil o jucărie sau 
să aleagă un copil care pare mai singur, să se ducă la el şi să-i spună: 
„Bună, eu sunt Jim. Vrei să ne jucăm?" 

A. Are un spirit critic şi acuzator faţă de ceilalţi; îi place să-i pârască 
(să bârfească). Nu-i da voie să clevetească şi nu-1 răsplăti pentru 
aceasta. Schimbă subiectul discuţiei şi acordă-i copilului atenţie atunci 
când nu pârăşte. Vorbeşte personal cu cel care 1-a jignit, dar nu ca 
rezultat direct al pârei. 

5. Li se adresează celorlalţi cu diferite porecle si apelative, precum: 
„Bebe", „Momâie", „Prichindel", cu scopul de a părea el mai bun sau 
mai mare. Opreşte un astfel de comportament. Inventează o 
povestire care să ilustreze cum obiceiul lui de a pune porecle poate 
răni sentimentele celorlalţi copii. După ce-i spui povestirea, întreabă-1: 
„Tu cum te-ai fi simţit dacă ai fi în locul celui luat în râs? De ce 
crezi că acel copil i-a pus prietenului său asemenea porecle urâte? 
Ce altceva ai putea face, în loc de a porecli astfel pe cineva?" Ajută-1 
pe copil să înţeleagă cât de bine ne simţim noi înşine atunci când şi 
ceilalţi se simt bine în prezenţa noastră. 

6. Nu participă la activităţile de grup. Nu-1 forţa. Spune-i că nu 
este nici o problemă dacă îi place să stea pe margine şi să privească. 
Dă-i ceva special de făcut. Invită doi sau trei copii acasă la voi. 
Ajută-1 pe copil să se simtă bine, mai întâi în prezenţa doar a câtorva 
prieteni. 

Provocarea: Fii curajos! 

Drumul pe care îl au de parcurs părinţii nu este întotdeauna 
uşor. Poţi întâlni ghimpi, pietre şi bolovani în cale, numai pentru a-ţi 
împiedica înaintarea. Tot ce am spus cu privire la simţământul valorii 
personale a copiilor este valabil şi pentru părinţi. Dragi părinţi, voi 
trebuie să înţelegeţi valoarea pe care o aveţi în Hristos, indiferent 
de succesele sau de eşecurile pe care le înregistraţi ca părinţi. Chiar 
dacă înţelegeţi principiile adevăratei valori de sine, tot vor exista 
momente de descurajare. Vor fi situaţii când obstacolele vi se vor 
părea de netrecut, când ţintele vi se vor părea imposibil de atins şi 
când copiii vor părea incorigibil de insuportabili. 

Uneori, părinţii se descurajează atunci când nu reuşesc să împli- 
nească standardele şi aşteptările pe care consideră că trebuie să le 
atingă un părinte bun. Indiferent cât de mult ai încerca, idealul pare 
întotdeauna imposibil de atins. Alţii se descurajează atunci când îşi 
dau seama că nu progresează cu un anumit copil atât cât ar dori. 
Descurajarea poate să apară şi atunci când unul dintre părinţi nu 
primeşte sprijinul de care simte că are nevoie din partea partenerului 
de viaţă sau din partea familiei, pentru a-şi putea duce la îndeplinire 
responsabilităţile care îi revin. 

Dumnezeu nu aşteaptă din partea nimănui să lucreze singur sau 
să se ocupe singur de tot ce înseamnă să fii părinte. Nu trebuie să te 
simţi vinovat dacă, deşi ai făcut tot ceea ce ţi-a stat în putinţă, 
totuşi se pare că ai eşuat. Dumnezeu îţi făgăduieşte ajutorul Său: 
„Eu... voi scăpa pe fiii tăi" (Isaia 49,25). 

Răspunsul nu stă în a privi în jos, către noi înşine şi către pro- 
blemele care ne apar în cale la tot pasul, ci în sus - către stele. 
Stelele, statornice în mersul lor neabătut, ne reamintesc de atotputer- 
nicia lui Dumnezeu. Şi apoi, priviţi dincolo de ele, către Dumnezeu, 
Sursa. 

Scriptura spune: „Ridicaţi- vă ochii în sus, şi priviţi! Cine a făcut 
aceste lucruri? Cine a făcut să meargă după număr, în şir, oştirea 
lor? El le cheamă pe toate pe nume; aşa de mare e puterea şi tăria 
Lui, că una nu lipseşte!" (Şi dacă procedează aşa cu stelele şi cu 
planetele, cu cât mai mult va purta El de grijă copiilor Săi!) 

O, dragi părinţi, pentru ce ziceţi: „'Soarta mea este ascunsă 
dinaintea Domnului, şi dreptul meu este trecut cu vederea înaintea 
Dumnezeului meu?' Nu ştii? N-ai auzit? Dumnezeul cel veşnic, 
Domnul a făcut marginile pământului. El nu oboseşte, nici nu 
osteneşte; priceperea Lui nu poate fi pătrunsă. El dă tărie celui 
obosit, şi măreşte puterea celui ce cade în leşin." 

„Nu te teme, căci Eu sunt cu tine; nu te uita cu îngrijorare, căci 
Eu sunt Dumnezeul tău; Eu te întăresc, tot Eu îţi vin în ajutor. Eu 
te sprijinesc cu dreapta Mea biruitoare." (Isaia 40,26-29; 41,10) 

Curajul şi valoarea personală nu pot fi separate. Dumnezeu vrea 
ca fiecare dintre noi să avem curaj - curajul de a căuta adevărul, de 
a trăi pe baza adevărului şi de a spune adevărul. Adevărul trebuie 
căutat în toate domeniile, inclusiv adevărul cu privire la modul în 
care vrea Dumnezeu să ne îngrijim de copilaşii Săi. 

Acel fel de curaj de care avem nevoie pentru a căuta, accepta, 
trăi şi rosti „adevărul" poate veni doar atunci când avem un simţă- 
mânt pozitiv şi puternic cu privire la valoarea personală; pentru că 
doar atunci avem suficientă încredere pentru a risca o abordare 
curajoasă si creativă a modului de a ne trăi viata si de a învăţa. 

Pentru părinţi, provocarea este aceea de a face schimbările care 
trebuie să fie făcute. Abandonaţi ideile greşite cu privire la creşterea 

şi educarea copiilor, chiar dacă este posibil ca acestea să aibă o 
vârstă onorabilă, pentru că trecerea timpului nu transformă eroarea 
în adevăr şi nici adevărul în eroare. Părinţii au urmat prea mult 
timp obiceiurile şi tradiţiile, fără să înţeleagă de ce sau ce este cel 
mai bine pentru copiii lor. Ei trebuie să înveţe cum să-şi educe copiii 
fără să-i jignească sau să-i umilească. Lecţia iubirii lui Hristos trebuie 
să ne fie standardul. 

Este nevoie de „tone" întregi de valoare personală veritabilă, 
pentru a putea să o luăm de la început, alegând o cale mai bună 
pentru familiile noastre. Dar, cu mult curaj, putem face aceste 
schimbări. 

Un gând de încheiere 

Uneori, îmi amintesc de mere. Ele apar în culori, forme şi mărimi 
diferite. Aşa cum merele au culori şi arome diferite, şi copiii diferă 
în ceea ce priveşte firea şi dispoziţia lor sufletească, unii fiind dulci, 
alţii fără un gust prea evident, iar alţii de-a dreptul acri. Unii pot 
părea puţin cam stricaţi pe deasupra - şi mulţi poate că deja au un 
mic vierme înăuntru! Dar, în ciuda tuturor acestor deosebiri, există 
o similitudine esenţială. 

Ia un măr şi taie-1 şi vei descoperi acolo, în inima lui, o minunată 
stea. Aşa este şi cu copiii - în inima fiecăruia dintre ei există ceva 
minunat, ceva de valoare, ceva cu care merită să lucrezi şi pe care 
merită să-1 dezvolţi. 

De aceea, ori de câte ori te simţi descurajat în lucrarea cu copiii, 
taie un măr si lasă ca steaua să-ti amintească de Hristos - acea Stea 
deosebită, Luceafărul Neprihănirii - şi de idealurile Sale, după care 
îţi poţi orienta drumul. Să-ţi amintească de valoarea pe care o aşază 
El asupra fiecăruia dintre copiii tăi. 

Copiii reprezintă micile comori ale lui Dumnezeu pe pământ. 
Poate că au nevoie de puţină şlefuire, dar adevărata lor valoare a 
fost aşezată în ei prin Hristos. 

Ţinta ta, ca părinte, trebuie să fie aceea de a-i ajuta pe copii să 
crească şi să devină oameni fericiţi, competenţi, curajoşi şi demni 
de a purta numele lui Hristos. 

Cum este cu putinţă lucrul acesta? 

Este cu putinţă dacă privim la Hristos, Soarele Neprihănirii, ca 
Părinte al nostru, ca învăţător, Model, Călăuză şi Stea, astfel încât 
să reflectăm chipul Său înaintea copilaşilor pe care El ni i-a încre- 
dinţat. Prin Hristos şi prin înţelepciunea pe care El ne-a făgăduit-o, 
putem să dobândim o înţelegere crescândă şi eficientă pentru fiecare 
copil în parte. 

Ingăduiţi-mi să rezum mesajul acestei cărţi într-un poem, pe care 
eu l-am intitulat: Nu călcaţi panseluţele 



* 



NU CĂLCAŢI PANSELUŢELE 

Maestrul Grădinar mi-a spus cândva: 
„Lasă panseluţele să crească în grădina Mea." 
Apoi, mi-a înmânat cazmaua şi a continuat: 
„Ai grijă de ele până Mă-ntorc! Vin îndat'." 

„Dar, Doamne, eu nu ştiu cum să am grijă de ele. 

Sunt atât de firave, atât de fragile. 

Şi eu n-am mai avut niciodată pansele! 

Incredintează-mi un trandafir - 

ghimpii îl vor proteja 

de nepriceperea şi de stângăcia mea. 

Incredintează-mi o lalea - 

Stă îngropată în siguranţă sub iarbă, până trece 

Iarna cea grea, vremea cea aspră şi rece, 

Ca mai apoi să răsară 

A. 

In înmuguriri de primăvară. 

Incredintează-mi o iederă, 

ai cărei cârcei 

se agaţă şi ei 

de alţii, de ce pot, 



* Kuzma, Kay, Don't Step on the Pansies (Washington, D. C: Review 
and Herald Publishing Association, 1979). 

ca să găsească suport. 

Dar, Doamne, panseluţe? 

Ele nu au nici ghimpi, nici bulb, nici cârcei. 

Nu-mi da panseluţe! Dă-mi altceva, orice vrei!" 

Dar Grădinarul nu mă asculta, 

deci, mi-am schimbat şi eu rugăciunea, aşa: 

„Bine, Doamne. 

Voi avea grijă de panseluţe de-acum, 

dar spune-mi Tu cum." 

Şi Dumnezeu mi-a spus: 

„Udă-le cu dragoste, 

Pliveste-le cu hotărâre si bine, 

lasă-le să se încălzească la lumina din sufletul tău, din tine." 

„Asta-i tot?" 

„Mai este un singur lucru, dar foarte important: 

Cât de frumos vor înflori 

si cât de minunat 

depinde de tine - 

de cât de uşor le atingi 

de cât le îngrijeşti de bine. 

Aşa că, umblă cu grijă 

printre micuţii Mei. Nu uita unde eşti! 

Nu călca 

pe panseluţe, să nu le zdorbeşti." 

Amintindu-mi cuvintele Maestrului Grădinar, 

am pornit înainte, 

pentru a-mi aduce la îndeplinire partea mea de lucru, 

murmurând în şoaptă această rugă fierbinte: 

„O, Doamne, 

Dă-mi cuvinte blânde, 

mâini blânde 

şi picioare blânde, 

Ca să nu calc peste panseluţele plăpânde." 

Kay Kuzma 

